
Bha  an  Leabhar  so  mu  thimchioll  Cleach- 
dan  luchd-comanachaidh  air  eadar-theang- 
achadh  gu  Gaelic  air  iarrtus  an  Ollaidh 
Urramaich  Iain  Caimbeul,  aon  do  mhinis- 
teiribh  Dhuneidin,  agus  Run-Chleireach 
do'n  Chomunn  a  ta  chum  eòlas  Criosdaidh  a 
sgaoileadh  air  feadh  Gaeltachd  agus  Eileana 
na  h-Alba.  Mar  Run-Chleireach  do'n 
Chomunn  so,  thug  a  dhrcuchd  e  gu  dluth- 
dhaimh  a  bhi  aige  r'a  luchd-duthcha  sa** 
Ghaeltachd,agusgus  gach  cothrom  a  ghnàth- 
achadh  a  smuainich  e  bhi  chum  an  leas  agus 
am  buanachd   spioradail ;   agus  tha  dòchas 

giTn  cuidich  an  Obair  a  leanas  chum  na 
criche  ceudna  a  chur  air  aghaidh. 

Chunncas  feumail  beagan  a  ràdh  mu 
thimchioll  Ughdair  dhiadhaidh  agus  urram- 
aich  an  leabhair  so.  Ach  do  bhrigh  gu'n 
d"1  f  huair  e  bàs  còir  is  tri  fichead  bliadhna  air 
ais,  agus  nach  deach  meadhona  a  ghnathach- 
adh  ann  an  àm  iomchuidh,  chum  na  nithe 
sin  a  bhuineadh  d'a  Eachdraidh  a  sgriobh- 
adh,  (nithe  air  an  robh  fhios  aig  cuid  do 
na  cairdibh  a  dh'  fhàg  e  'na  dheigh,  agus  a 
bhiodh  taitneach  dhoibhsan  aig  am  bheil 
mòr-mheas  d'a  sgriobhaidhean  luachmhor,) 
cha'n  'eil  e  comasach  a  nis  cunntas  f  haotainn 
ach  air  ro-bheagan  mu  thimchioll. 

Tha  an  t-aon  chunntas  a  f  huair  Eadar- 
theangair  an  Leabhair  so  d'a  thaobh  air  a 
chur  sios  ann  am  Foclair-Eàchdraidh  Mr. 
Chalmers :  Cha'n  'eil  an  cunntas  sin  ach  ro- 
ghoiriod,  agus  a  thuille  air  sin  tha  e  ro- 
fhàillneach,  do  bhrigh  nach  'eil  e  deanamh 
iomradh  air  na  nithibh  sin  d'a  bheatha  bu 
taitniche  leosan  a  leugh  an  Leabhar  so, 
agus  a  fhuair  an  solas  agus  a  chomhfhur- 
tachd  sin  uaith  a  ta  e  comasach  air  a  thoirt 
scacliad.     Neo-iomlan  mar  a  ta  an  cunntas 

so,  gidheadh  tha  na  nithe  a  ta  air  an  cur 
sios  ann  airidh  bhi  air  an  deanamh  aithnichte, 
agus  feudaidh  iad  bhi  air  an  leugh  le  toil- 
inntinn. 

San  Fhoclair-Eachdraidh  a  chaidh  ain- 
meachadh,  tha  e  air  aithris  "  Gu'n  dVugadh 
an  t-OUadh  Urraroach  Iabes  Earle  sa' 
bhliadhna  1676, — gu'n  d1  fhuair  e  Yhogh- 
lum  am  measg  an  t-sluaigb  sin  aig  an  robh 
atharrachadh  barail  o  luchd-aidmheil  na 
creidimh  Easpuig,* — gu'n  do  shearmonaich 
e  ann  an  Lunnain  os  ceann  deich  agus  tri 
fichead  bliadhna,  agus  gu'n  d'  fhuair  e  bàs 
ann  an  1768,  anns  an  dara  bliadhna  deug 
thar  ccithir  fichead  d'a  aois. 

Ged  bha  a  bheatha  ni's  fhaide  na  tha 
beatha  mhic  an  duine  am  bithcanta,  cha 
robh  e  car  aon  mhionaid  a  dh"1  easbhuidh 
slainte;  agus  is  gann  gu'm  biodh  mothachadh 
air  bith  aig  do  chràdh,  mur  tachaireadh 
dha  tuiteam  agus  a  ghairdcan  a  bhris  air 
aon  uair.     Shearmonaich  e  gu  ruig  an   t- 

•  He  was  Minister  of  the  Dissenting  Meeting-house  in 
Hanover  Street,  London,  and  Chaplain  to  his  Grace  the 
Duke  of  Douglas,  who  died  in  Quecnsberry-Hmisc  in 
1761. 

sàbaid  mu  dheireadh  d'a  bheatha,  agus  bhàs- 
aich  e  gu  h-obann  'na  shuidlie  'na  chaithir, 
gun  uiread  caoidh  no  gearan  a  dheanamh. 
Dh'fhan  cumhachdan  'inntinn  ann  am  mòr- 
iomiaineachd  gu  crich  a  làithean ;  ach  dh' 
fhailnich  a  shealladh  e  beagan  roimh  sin. 
Bha  e  comharraichte  air  son  beothalachd 
agus  suilbhireachd  a  ghnè  gu  là  a  bhàis ; 
bha  a  choluadar  an  dà  chuid  taitneach,  agus 
chum  mòr-bhuanachd  dhoibhsan  a  mheal  e ; 
agus  bha  a  ghiulan  agus  a  chaithe-beatha 
anns  gach  ni  freagarrach  do  shoisgeul  an 
Tighearn  Iosa  Criosd. 

"  Ann  an  toiseach  a  mhinistreileachd 
sgriobh  e  coimhlion  do  shearmona  aig  araan- 
aibh  àraidh — cuid  duibh  air  an  Searmon- 
achadh  ann  an  Talla  Shaltair  an  Lunnain: — 
Leabhar  air  cleachdan  luchd-comanachaidh  ; 
agus  beagan  Dhàn  ann  an  Laidinn  agus  am 
Beurla.  Bha  e  ro-fhoghluinte  anns  na 
seana  chananaibh.  'Nuair  a  bha  e  os  ceann 
ceithir  fichead  bliadhna  'sa  deich  a  dh'aois, 
dh'aithriseadh  e  cuig  fichead  ceithreamh,  no 
tuille,  o'n  chuid  as  mò  do  na  filidhibh  Greu- 
gach  agus  Romhanach,  air  dhoibh  bhi  air  an 
ainmcachadh  uair  air  bith  "na  fhianuis.'11 

Bha  e  ^a  chleachdadh  aig  searmonach- 
adh  air  a'  cheud  là  do  gach  bliadhna  do'n 
mhuintir  òg  a  bha  suidhe  fuidh  a  mhinis- 
treileachd.  An  deigh  dha  a  bhonn-teagasg 
a  leugh  air  uair  àraidh  aig  an  àm  so, 
beagan  roitnh  a  bhàs,  thubhairt  e  riusan  a 
bha  'ga  èisdeachd,  gu'n  do  shearmonaich  e 
o'n  cheart  bonn-teagasg,  anns  a'  cheart  àite, 
air  a'  cheart  là,  tri  fichead  bliadhna  ^a  deich 
air  ais; — ni  ro-chomharraichte  ann  an  eachd- 
raidh  ministeir;  ach  ni  a  b'  aithne  do'n 
duine  so  a  thionndaidh  gu  ath-smuaineach- 
adh  iomchuidh,  agus  gu  foghlum  dhoibhsan, 
eadar  shean  agus  òg,  a  bha  'g  a  eisdeachd. 

O'n  t-seanachas  a  sgriobh  e  anns  na 
duilleigibh  a  leanas,  a  ta  nis  air  an  eadar- 
theangachadh  chum  Gaelic,  tha  e  ro-shoilleir 
gu'n  robh  an  t-Ughdar  'na  dhiadhar  dearbh- 
ta  agus  measail.  Fhad  'sa  ghabhas  e  breith- 
neachadh  o'n  leabhar  so, — leabhar,  a's  còir 
a  chuimhneachadh,  nach  'eil  a"  tionnsgain 
air  puingean  cruaidh  agus  deacair  mu 
thimchioll  chuisean  a  ta  do-thuigsinn, — tha 
e  soilleir  gu'n  robh  am  beachd  a  ghabh  e 
do  phriomh-theagasgan  an  t-soisgeil  a  reir 
nan  Sffriobtur.     Tha  an  earrann  sin  diubh 


a  bhuineas  gu  h-àraidh  do'n  leabhar  so,  air 
an  cur  sios  gu  freagarrach,  agus  le  aon- 
fhillteachd  focal  De.  Tha  iad  air  an  cum- 
ail  a  mach,  cha"^  ann  air  dòigh  thioram 
agus  neo-bhrighmhor,  ach  mar  chuspairean 
beò-chreidimh — a'neartachadh  dòchais,  agus 
sC  cordadh  ri  fein-fhiosrachadh  nan  cridh- 
eacha  sin  d'an  aithne  ciod  e  cumhachd  na 
diadhachd. 

A  thuilleadh  air  sin,  tha  deadh  riagh- 
ailt  air  a  leantuinn  anns  gach  earrann  do'n 
leabhar  so;  agus  tha  na  reusain,  leis  am 
bheil  a  phriomh-chuis  air  a  mineachadh,  air 
an  cur  an  ceill  le  mòr-eolas,  le  soilleir- 
eachd,  agus  air  dòigh  a  ta  ro-f  hreagarrach. 
'Nuair  tha  firinnean  cudthromach  an  t-soisg- 
eil  air  an  cur  sios,  cha'n  ann  air  dòigh 
chruaidh  agus  do-thuigsinn,  ach  a  reir  mar  a 
ta  iad  air  am  mothachadh  ann  am  fein-fhios- 
rachadh a1  Chreidich;  air  an  làimh  eile, 
cha'n  "eil  fior-chreidimh  air  a  chumail  a 
mach  mar  gii'm  biodh  e  co-sheasamh  ann 
am  mothachadh  neo-chinnteach  agus  mi- 
riagh  ail  teach,  ach  a  ta  e  air  a  shuidheach- 
adh  air  bunait  fhirinnean  sin  an  t-sois- 
geil  a  ta  am  Biobul  a"*  teagasg,  agus  a  ta 

cordadh  ri  fein-fhtosrachadh  an  t-sluaigji 
sin  a*s  mò  a  ta  air  an  cleachdadh  ri  cumh- 
achd  na  diadhaclid.  Cha'n  'eil  teagamh 
nach  iad  na  nithe  sin,  (agus  buinidh  iad  gu 
sonraichte  do^n  leabhar  so)  a  dhYhàg  e  cho 
priseil  aig  Creidich  do  gach  ainm  fa  leth,  o 
na  chaidh  a  chlodh-bhualadh  sa**  bhliadhna 
1707,  agus  a  dh'  fhàgas  feumail  e,  tba  mi 
an  dòcbas,  tre  bheannachd  Dhe,  do  iomadh 
linn  ri  teachd. 

Tha  Leabhar-cheisd  an  t-Sacramaint, 
leis  an  Olladh  Urramach  Aindrea  Thomson, 
ro-uiseil  dhoibhsan  tba  "g  ullucliadh  a'  chcud 
uair  gu  teachd  air  an  aghaidh  gu  bord  an 
Tighearn ;  agus  bithidh  e  ro-iomchuidh 
agus  gu  mòr-fheum  an  cuideachd  an 
leabhair  so.  Tha  a"*  cheud  aon  diubh  so 
air  a  shonrachadh  gu  bunait  colais  a'  Chreid- 
ich  a  shuidheachadh,  le  bhi  teagasg  do'n  t- 
sluagh  tha  òg  agus  aineolach  nadur  Sacra- 
maint  Suipeir  an  Tighearn, — a  mhòr-luach, 
agus  an  t-ughdaras  leis  an  do  chuireadh 
air  chois  e  :  'Nuair  tha  an  dara  h-aon  air  a 
shonrachadh  chum  gach  eagal  agus  im- 
cheist  fhuadachadh  air  falbli  o  chridhc  an 
luchd-comanacliaidh    irìosail    airus    dhiadh- 

aidh, — chum  an  dòchas  a  bheothachadh , 
le  bhi  cur  fa'n  comhair  meud  saoibhreis 
gràis  Dhè ;  agus  chum  an  inntinn  f hàgail 
ni's  spioradail,  le  bhi  meudachadh  am  miann 
an  dèigh  comhchomunn  ni's  dluithe  ris  an 
Athair,  agus  r'a  mhac  Iosa  Criosd.  Uime 
sin,  feudar  a  ràdh  gu  bheil  dreuchd  fa  leth 
fa  chomhair  gach  aoin  dcTn  dà  leabhar  so ; 
agus  air  an  aobhar  sin  is  coir  dhoibh  bhi'n 
lorg  a  cheile,  chum's  gu'm  bi  aig  a1  Chreid- 
each  iriosal  agus  dhiadhaidh  gach  ni  a  ta 
feumail  chum  eòlas  a  thoirt  da  a  thaobh  an 
orduigh  naoimh  agus  ghlormhoir  so, — gach 
ni  a  ta  feumail  chum  a  threorachadh  gu 
ulluchadh  iomchuidh  a  dheanamh  fa  cho- 
mhair Sacramaint  Suipeir  an  Tighearn,  agus 
chum  a  stùireadh  'na  dheigh  sin  gu  bheatha 
a  chaithe  air  doigh  dhiadhaidh  agus  mheas- 
arra — chum  cliu  d'a  Shlanuighear  beann- 
aichte,  agus  maith  d'a  anam  neo-bhasmhor 
fein. 


DON  I.EUGHADAIR. 


Is  muladach  an  ni  r'a  smuaineachadh  cia 
mòr  an  àireamh  tha  deanamh  aidraheil  do'n 
chreidimh  chriosduidh,  agus  gidheadh  tha 
teachd  bcò  an  dearmad  air  Sacramaint  Sui- 
peir  an  Tighearn  ;  agus  mar  an  ceudna  cia 
tearc  an  luchd-comanachaidh  tha  Tg  ulluch- 
adh  gudichiollach, — agitheadh  agus  agòlgu 
h-iomchuidh, — agus  a'  teachd  beò  air  dòigh 
tha  cordadh  ris  an  aidmheil  a  rinn  iad. 

Mu  thimchioll  na  cuise  so  chaidh  mòran 
a  sgriobhadh  ;  chuir  mise  mo  chuibhrionn 
fcin  ris  a  chuid  eile,  agus  tha  mi  an  dòchas 
gu'm  feud  mi  an  leabhar  so  a  chur  a  mach, 
gun  bhi  gabhail  mòran  orm  feiu,  agus 
gun  bhi  cur  dcndh-obair  sluaigh  tkie  an  neo< 
bhriirh. 

Oir,  'nuair  tha  a'  chùis  a1  luasachadh  agus 
ag  iarraidh  comhnaidh,  cha*^  'eil  cron  arm 
a  bhi  deanamh  tuille  dichioll, — gu  h-àraidh 
ann  an  leithid  so  do  ghnothuch,  far  nach  e 
na  meadhona  a's  cosmhuil  a  ghnàth  na 
meadhona  a's  èifeachdaich :  Ach  far  am 
bheil  soirbheas  leantuinn  a  mhàin  an  lorg 
beannachd  Dhè — bearmachd  nach  Vil  air  a 
thoirt  seachad  an  còmhnuidh  a  reir  luacli 
nam  meadhona,  ach  air  dòigh  shaor  agus 
thighearnail,  chumps  nach  deanadh  feoil  air 
bith  uaill  am  fianuis  Dhe. 

Tha  e  'na  ni  do-àicheadh,  gu  bheil  gach 
seòrsa  gnè  a  ta  am>  an  nadur  an  duine, 
agus  gach  mùth  cleachdadh  ris  am  bheil  e 
togairt,  a"*  deanamh  caochladh  leabhar 
iomchuidh, — mur  'eil  feumail :  agus  a 
thuille  air  sin  gu  bheil  iomadh  ni  a  dlV- 
fheudas  leabhar  neo-iunnsaichte  a  dhean- 
amh  iii's  fearr  agus  ni's  iomchuidh  gu 
cuid  do  shluagh  a  theagasg,  na  leabhar 
a's  foghluimte  agus  a's  deas-bhriathraich. 
Seadh,  feudaidh  e  tachairt  gu'n  leugh  neach 
aon  leabhar,   o  aobhar  eigin  eile,  a  bhios 

air  a  bhcannachadh  gu  maith  a  dhcan- 
amh  dha,  nach  b'urrainn  do  leabhraichean 
a\s  fearr  agus  a's  iunnsaichte  a  choimhlion- 
adh,  air  dha  bhi  gun  suim  no  aineolach 
mu'n  timchioll. 

Air  an  aobhar  sin  sgriobh  mise  na  duill- 
eigean  a  leanas,  an  dòchas  ged  nach  "*eil  iad 
ro-luachmhor  annta  fein,  gu'm  feud  iad  bhi 
gu  mòr-fheum  dhoibhsan  a  leughas  iad  gu 
ciiramach. 

A'  CHEUD  EARRANN. 

CAIB.  I. 

An  Creideach  a'  mothachadh  gur  e  a  dhlcasd- 
nas  teachd  gu  bord  an  Tighearn. 

"  1T|EAN  so  mar  chuimhneachan  ormsa  !" 
(1  Cor.  xi.  25.)  'Se  guth  mo  Thighearn 
a  ta  ann  :  agus  a  chum  nach  smuainiclrinn 
gu'n  robh  an  t-ordugh  so  air  a  thoirt  seachad 
a  mhàin  d'a  dheisciobluibh  no  do  cheud  luchd- 
aidmheil  a'  chreidimh  chriosduidh,  tha  an 
t-Abstol  Pol  a*  dearbhadh  dhomh  gu  bhcil  e 
gu  mairsinn  gu  crich  an  t-saoghail  ;  agus,  le 
bhi  frithealadh  dha,  gu  bheil   an   Eaglais  gu 

bàs  an  Tighearn  fhoillseachadh  gus  an  tig  e. 
Beachdaich,  O  m'anam!  air  na  nithibh  so.  Am 
bheil  an  Tighearn  am  fagus?  An  tig  e  gu  h- 
aithghearrB  Cia  mar  a  fhreagras  mi  air  mo  shon 
fèin  san  là  sin  a  chionn  gu'n  do  dhearmad  mi 
àithne  cho  soill-eir— àithne  nach  'eil  air  a  toirt 
seachad  ann  am  briathraibh  doreha  agus  neo- 
chinnteach,  ach  a  ta  air  a  cur  sios  aim  am 
briathraibh  cho  so-thuigsinn  agus  cho  soilleir 
ri  aon  a  ta  sna  scrioptuiribh.  "  Gun  teagamh 
tha  mi  ni's  amaidiche  na  duine  air  bith,  agus 
cha'n  'eil  tuigse  duine  agam."  Dh'aidich  mi 
gu'n  robh  mor-mheas  agam  do  ughdarras  m' 
Fhear-saoraidh,  agus  mor-urram  d'a  lagh  ;  ach 
cia  amaideach  mo  ghiulan  !  Ghluais  mi  mar 
gu/m  biodh  comas  agam  an  àithne  sin  a  rogh- 
nachadh  d'am  miann  leam  gèill  a  thabhairtr 
agus  mar  gu'm  biodh  cumhachd  air  a  thoirt 
domh  os  ceann  reachdan  an  Ti  sin  "  d'an  tug- 
adh  gach  nile  chumhachd  air  nèamh  agus  air 
talamh."  (Mata  xxviii.  18.) 

Biodh  amhluadh  ort,  O  m'anam,  agus  gabh 
nàire  do  d'  ghiulan  mi-fhreagarach.  'Se  Criosd 
do  phrionnsa  agus  do  lagh-thabhartair,  no 
cha'n  e.  Mur  e, — aidich  gur  ana-creideach  thu, 
agus  cuir  cùl  ri  d'  bhaisteadh.  Ach  m'as  e, — bi 
umhal  da  anns  gach  ni  tha  e  cur  fa  d'  chomh- 
air,  agus  an  dara  cuid,  creid  nach  d'  orduich 
e  mar  dhleasdnas  dhuit  esan  a  chuimhiieach- 
adh,  no  gèill  gu  toilieach  dha  san  ni  so  cho 
maith  agus  ann  an  nithibh  eile. 

'Nuair  a  deir  e  dean  so,  aon  chuid  cha'n 
'eil  e  a'  ciallachadh  a  ni  a  tha  e  ag  ràdh,  no 
cha'n   'eil   a'    labhairt    riutsa,    no   air   doigh 

eile  tha  t'  eas-umhlachd  gun  leisgeul  agus 
ro-amaideach. 

An  gabh  na  focail  so  blii  air  am  fiaradh?  An 
urrainn  innleachd  air  bith  am  brigh  a  dhoirch- 
eachadh  ?  Ciod  is  urrainn  deax  so  a  chiallach- 
adfa  ni's  lugha  na  aitlme  dearbh-chinnteach? 
no  ciod  an  doigh  air  an  deanar  toil  mo  phrionn- 
sa  aitlinichte,  chum's  gu'n  ceangail  e  mi  gu  bhi 
umhal  da,  ma's  e  is  gu  bheil  na  briathra  so  gu 
bin  air  am  fiaradh,  no  air  an  cur  an  neo- 
bhrigh. 

Ach  am  bheil  e  labhairt  riumsa?  Nam  bith- 
inn  a'm'  fhior-dheisciobul  da,  bhithinn  gu 
deimhin  an  taobh  a  stigh  do  chuairt  an  lagha, 
agus  dh'  fheumainn  aon  chuid  bhi  a'm'  fhear- 
comanachaidh,  no  a'm'  cheannairceach. 

Smuainich,  O  m'anam,  agus  na  tilg  do  dhò- 
chas  air  falbh  gu  h-obann,  chum  do  dhleasdnas 
a  sheachnadh.  Tha  e  soilleir  nach  'eil  mi  a'm' 
fhior-chreideach  mar  bu  choir  dhomh  a  bhi ; 
ach  am  bheil  mi  deùnach  gu'm  biodh  m'ainm 
air  ehall  aim  an  leabhar  na  beatha  ?  An  urr- 
ainn domh  le  m'  thoil  mo  chòir-bhreith  a  thoirt 
seachad,  agus  aideachadh  nach  'eil  cuibhrioun 
no  crannchur  agam  ann  am  mac  Dhe  ?  Am 
b'àill  learn  gu'n  gabhar  seachad  orm,  "  'nuair  a 
chombaraicheas  agua  a  Bgriobhaa  an  Tighearn 
sios  na  finneacha  ?"  (Salm  lxxxvii.  ().)  Feum- 
iidh  gu  bheil  mi  a'm'  cbreideach,  no  nach  'eil. 
Ma  tha, — buinidh  an  àithneto  dhomh  :  Agui 
mur  'eil, — ciod  e  mi?  leanabh  feirge  agus  ioehd- 
aran  an  diabhuil.  Agus  am  bheil  an  staid  so 
so-f  hulang  ?  Thoiream  mi  ftin  auaa  gun  dàil 
do  Chriosd.     Na  dean  moiHe,   ()  m'anam,  air 


eagal  gu'n  glac  dioghaltair  na  tola  thu,  agus 
air  eagal,  ma  bhitheas  tu  mairneileach  an 
diugh,  gu'm  bi  thu  caillte  am  màireach.  Mur 
robh  mi  gu  tur  air  m'aomadh  gu  bhi  a'm' 
chriosduidh  roimhe  so,  is  mithich  dhomh  a  nis 
gun  tuille  dàil,  mi  fein  a  thoirt  suas  gu  tul- 
chuiseach  agus  gu  h-iomlan  do  Chriosd  ;  agus 
an  sin  biodh  an  ni  a  rinn  mi  an  uaignidheas 
air  a  dheanamh  soilleir  agus  follaiseach  aig 
bord  an  Tighearna. 

Agus  a  nis,  O  Thighearn,  tha  m'uile  mhiann 
a'd'  làthair :  tha  mi  faicinn  gu  soilleir  ciod  e 
mo  dhleasdnas,  agus  cha'n  fheud  mi  bhi  eas- 
umhal  ni's  faide.  O  thoir  maitheanas  domh 
gu'n  do  ghluais  mi  cho  fada  ann  an  ceannairc  ! 
Fhuair  mi  cuireadh  gu  teachd  a  dh'ionnsuidh 
do  bhuird,  agus  dhearmad  mi  gu  h-amaideach 
iomadh  cothrom  gu  m'anam  a  neartachadh,  agus 
a  bheathachadh.  Bha  e  air  aithneadh  dhomh 
bhi  làthair  mar  chuimhneachan  airsan  a  ta  an 
comhnuidh  airidh  air  cuimhne ;  agus  le  m* 
dhearmad,  thug  mi  araon  toibheum  do  _d' 
ughdarras,  agus  chuir  mi  an  neo-bhrigh  gràdh 
an  Ti  sin  "  a  ghràdhaich  mi,  agus  a  thug  e 
fein  air  mo  shon." 

Tha  mi  toirt  buidheachais  duit  gu  bheil 
cail-eigin  do  mhothachadh  agam  a  thaobh  mo 
sheacharain,  agus  is  e  nis  mo  rùn-suidhichte 
gu'm  bi  suim  agam  do'n  àithne  so  cho  maith  is 
do  gach  àithne  eile.  Is  leòr  an  t-àm  a  chaidh 
seachad  gu'n  d'  thàinig  mi  beò  ann  an  dearmad 
air  dleasdnas  cho  soilleir,  agus  air  dlighe  cho 
glòrmhor.  "  O  sgriobh  so  an  comhnuidh  air 
Jar    mo   chridhe !"    agus   bitheam    air    mo> 


dhaingneacbadh  amis  na  rùntaibh  sin  a  dhùisg 
do  spiorad  fein  suas  annam  ■  agus  a  ta  do 
spiorad  fein  a  mhàin  comasach  air  a  chamail 
an  cleachdadh. 

Tha  mi  gu  deimhin  neo-airiclh,  ach  tha  mi 
ag  aideachadh  faoineachd  an  leisgeil  so  an 
aghaidh  àithne  cho  soilleir.  Tha  mi  neo- 
airidh,  ach  cha'n  fheud  mi  uime  sin  cùl  a  chur 
ri  d'  chaoimhneas.  Tha  dòchas  agam  ffu  bheil 
mi  ann  an  Criosd,  ged  is  mi  an  t-anam  a's 
suaraich  a  bhuineas  da ;  agus  air  an  aobhar 
sin  cha'n  fheud  mi  an  t-ordugh  sin  a  leigeil 
air  dichuimhne  leis  am  feud  mi  "  fàs  ann  an 
gràs  agus  ann  an  eòlas  mo  Thighearna." 

No,  ma  mheall  mi  mi  fèin  roimhe  so,  agus 
ma  shiubhail  mi  ann  an  samhladh  diomhain, 
tha  mi  nis  toilleach  air  diiineadh  ri  tairgse  an 
t-soisgeil, — air  aideachadh  gu  bheil  mi  thai* 
tomhas  an  comain  saoibhreis  do  ghràis, — agus 
air  gabhail  riutsa,  Athair,  a  Mhic,  agus  a 
Spioraid  naoimh,mar  mo  Dhia,mo  shaoibhreas, 
agus  mo  chuibhrionn  shiorruidh.  Air  mo 
ghlùnaibh  lùbta  tha  mi  gabliail  ri  Criosd  mar 
mo  Shlànuighear,  agus  tha  mi  a'  gairm  talaimh 
agus  ncimh  'nam  fianuisibh,  gu  bheil  mi,  cho 
fhad  's  a's  urrainn  domh  a  bhreithneachadh, 
treibhdhireach  sa'  chin's  so.  Agus  chuirinn  so 
an  ctill  an  làthair  do  shluaigh  ;  a'  guidhe  le 
càil-eigin  do  dhòchas  agus  do  mhuinghin, 
gu*n  gabhar  rium,  agus  gu'ni  i'ai^hear  mi  mu 
dheireadh  ann  an  àireamh  nam  firean. 

O  stiùir  mo  cheumanna  sa'  ghnothueh  so  • 
noihd  rihomh  an   slighe  agua  an  dòi-!i  air  an 


gluais  mi  ann,  agus  thoir  solas  domli  sa'  cho- 
dhùnadh  air  sgàth  toillteanais  agus  eadar- 
ghuidhe  mo  Thighearn  agus  mo  Shlànuighir 
Iosa  Criosd.     Amen. 


CAIB.  II. 

An  creideach  a'  cur  roimhe  teachd  gu  lord  an 
Tighearn. 

A  nis,  O  m'anam,  "  dh'fhosgail  thu  do  bheul 
do'n  Tighearn,  agus  eha'n  fheud  thu  dol  air 
t'ais."  'Se  t'ath-dhleasdnas  dol  gu  ruig  am 
ministeir,  a  ta  mar  "  stiubhard  air  na  runaibh 
diomhair  sin,"  (1  Cor.  iv.  1.)  chum's  gu'n  toir 
e  comas  duit  teachd  a  dh'ionnsuidh  na  cuirme 
naoimh  so,  ma  mheasar  leis  iomchuidh  thu. 
Na  bitheam  faoin-nàireach,  no  idir  a'm'  cheal- 
gair,  ach  innseam  mo  staid  gu  toilleach  do  m* 
fhear-iùil  spioradail:  chum  gu'm  breitheanaich 
e  mu  m'  thimchioll  gu  ceart,  innseam  dha  an 
f  hirinn  gu  h-iomlan  ;  gu'n  bhi  gabhail  orm 
fein  gu'n  d'  fhuair  mi  ni  nach  'eil  agam,  no 
bhi  'g  àicheadh  nan  nithe  sin  a  fhuair  mi. 
Bhiodh  an  dara  ni  dhiubh  so  'na  mhi-thaing- 
eileachd  ghràineil, — an  ni  eile  'na  mhagadh 
mi-cheillidh.  Ma  tha  ministeir  tuigseach  agus 
firinneach  agad,  fosgail  do  chridhe  dha,  agus 
leig  leis  da  smuainte  diomhair  a  thuigsinn. 
Innis  dha  do  mhiann,  agus  aobhar  a*  mhiann 
sin :  Foillsich  dha  t'eagal,  t'amharus,  agus 
t'eud ;    iarr  air  do  chuimhneachadh  'na  urn- 


uigh,  agus  biodh  mor-mheas  agad  d'a  bharail. 
Ma  smuainicheas  esan  nach  'eil  thu  iomchuidh 
gu  teachd  air  t'aghaidh,  na  gabh  fearg,  agus 
na  bi  fo  lag-mhisneach  ;  ach  gabh  comhairle 
uaith,  agus  bi  foighidneach  gus  am  raeas  e  gu 
bheil  thu  air  do  làn-theagasg,  agus  deasaichte 
air  doigh  iomchuidh.  Ma  their  e  gu  bheil  e 
toillichte  leat,  na  bi  an-earbsach  d'a  thaobh  ; 
ach  creid  gu  bheil  e  ni's  comasaiche  air  breth 
cheart  a  thoirt  air  do  staid  na  tha  thu  fèin. 
Ach  aig  an  àm  cheudna  na  bi  am  barail  gu 
bheil  a  bhreth  neo-mhearachdach  :  buinidh  e 
d'a  Chruithear  an  cridhe  a  rannsachadh  ;  ach 
tha  a  bharail-san  cho  maith  ri  barail  an  lèigh 
a  thaobh  do  chuirp,  no  barail  an  fhir-lagha 
mu  thimchioll  do  mhaoin.  Bi  firinneach  ann 
ad  chunntas  mu  d'  dheimhin  fein,  agus  na 
gabh  curam  nach  bi  esan  treibhdhi reach  'na 
bharail.  Agus,  a  thuille  air  a  threibhdhireas, 
feudaidh  duil  a  bhi  agad  ri  caoimhneas,  agus 
irioslachd,  agus  iochd  uaith,  a  reir  eisempleir 
an  Ard-bhuachaill,  "ata  macanta  agus  iriosal 
an  cridhe,"  (Mataxi.  29.)  "  neach  nach  brisa' 
chuilc  bhrùite,  agus  nach  much  an  lion  as  am 
bi  deatach,"  (Mata  xii.  20.) 

O  gu'n  comhnadh  Dia  mi,  a  tliug  dearbh- 
abh  dhomh  a  thaobh  mo  dhleasdnais,  agus  a 
neartaich  mi  gu  chur  an  gniomh,  gu  bhi  aon- 
fhillte  agus  treibhdhireach  !  Natoiream  oidh- 
earp  air  mo  mhinisteir  a  mhcalladli,  oir  bhioclh 
sin  da  rireadh  toirt  oidhearp  air  Dia  tVin  a 
mhealladh,  aig  am  bheil  a  shuilean  mar  lasair 
theine  ;  neach  nach  'eil  e  comaaach  a  mheall- 
adh, do  bhrigh  gur   aithne   dha  ciod  a  ta  sau 

tìuìne,  agus  air  nach  feudar  fanoid  a  dheanamh, 
do  bhrìgh  gu  bheil  e  'na  Dhia  eudmhor.  O 
thoir  comas  dhomh  na  nithe  a  mhothaich  mi 
a  chur  an  cèill ;  faigheam  irioslachd  inntinn 
chum  is  nach  bi  nàire  orm  gach  amaideachd 
agus  gach  neo-iomlaineachd  a  ta  leantuinn 
ri  m'amharus,  agns  ri  m'  ioma-chomhairle, 
a  chur  an  cèill  ;  thoir  dhomh  cridhe  so- 
fhoghluimte  chum's  nach  dean  mi  tàir  air 
teagasg ;  cuidich  leam  a  chuimhneachadh  ciod 
an  dàimh  a  ta  eadar  na  bhuachaillean  sin 
agus  an  "  t-Ard-bhuachaill  agus  Easpuig 
anama,"  (1  Pead.  ii.  25.) 

Na  deanam  tàir  air  barail  mo  mhinisteir 
mu  m'  thimchioll,  agus  aig  an  àm  cheudna  na 
cuiream  mor-chudthrom  oirre;  a'  cuimhneach- 
adh  gu'm  feud  ministeirean  gabhail  riusan  a 
dhiultas  Dia.,  agus  comas  a  thoirt  doibhsan 
teachd  gu  bord  an  Tighearn,  mar  dhream  a  ta 
iomchuidh  air  co-chomunn  a  chumail  ris  an 
Eaglais,  a  bhios  fathasd  air  am  faotainn  neo- 
iomchuidh  air  son  na  cuirme  so,  a  chionn  gu 
bheil  iad  as  eugmhais  na  culaidh-bainnse. 

O  stiuir  do  sheirbhiseach,  gu  h-eagnuidh, 
— gu  caomh, — agus  aig  an  àm  cheudna  gu 
treibhdhireach.  Biodh  mo  staid  air  a  foill- 
seachadh  dha,  agus  thoireadh  e  a  leithid  do 
bhreth  seachad  'sa  dhaingnicheas  an  t-Ard- 
bhreitheamh  e  fèin. 

CAIB.  III. 

An  deigh  don  chreidcach  bhi  air  a  mhcas  iom~ 
chuidh  lets  a  mhinisteir,  agus  comas  Jhaot- 
ainn  gu  Comanach  a  ghabhail. 

Bi  taingeil  O  m'anam,  gu'n  cual  Dia  guth 
t'athchuinge.  Ghiulain  a  mhinisteir  e  fèin  gu 
h-eagnuidh  agus  gu  treibh-dhireach  do  d* 
thaobh  ;  thug  e  misneach  dhuit  sa'  chùis  a  ta 
agad  san  amharc  ;  gheall  e  do  chuimhneach- 
adh  'na  urnuigh ;  theagaisg  e  thu,  agus  thug 
e  comhairlean  iomchuidh  ort ;  agus  cha'n  *eil 
ni  eile  an  taice  riut  a  nis&ch  thu  fein  ulluch- 
adh  fa  chomhair  an   orduigh  naoimh  so. 

Ach,  O  faic  am  bheil  do  chridhe  ceart.  Is 
cridhe  cealgach  a  ta  agad  r'a  riaghladh. 
Beachdaich  ort  fèin,  chum's  nach  bi  do 
mhaitheas  mar  neul  na  maidne,  agus  mar  an 
druchd  mhoch  a  shiubhlas  gu  luath  air  falbh. 
Cuimhnich  an  rabhadh  a  thug  am  ministeir 
duit,  nach  còir  dhuit  dol  mu'n  ghnothuch 
chudthromach  so  as  eugmhais  mor-smuain- 
eachadh  agus  mor-ulluchadh,  air  eagal  gu'n 
criochnaich  ruintean  faoine  ann  am  bord- 
aibli  briste,  agus  ann  an  cealgaireachd  mhall- 
uichte. 

Bi  fidcflleachj  O  m'anam,  air  eagal  gu'm  bi 
mise  air  aon  do  na  bheir  dearbh  do'n  fhirinn 
uamhasach  so,  (  a  dh'innis  am  ministeir 
dhomh,)  gu  bheil  mòran  do  luchd-aithuheil 
tetli  a'  teachd  gu  bhi  'nan  creidich  meagh- 
blilàth,  agus  air  uairibh  a'  tuiteam  an  comhar 

an  cinn  do  shlochd  na  h-an-diadhachd 
agus  na  h-ana-creidimh.  Criothnuich  'nuair  a 
bheir  thu  fa'near  gu'm  feud  do  chor  fein  bin 
mar  so ;  agus  thoir  air  t'eagal  do  ghreasadh 
gu  bin  ni's  dichiollaiche,  chum's  nach  crioch- 
nuich  thu  san  fheoil  an  deigh  dhuit  tòiseach- 
adh  san  spiorad. 

Gidheadh,  na  tuiteam  an  lag-mhisneach. 
Tha  e  gun  amharus  'na  ni  cudthromach  bhi 
a'm'  Chreideach  ;  ach  is  mòr  gràs  agus  tròc- 
air  an  Tighearna  ;  agus  is  buadhach  eadar- 
ghuidhe  m'fhear-saoraidh  uile-fhoghainteach, 
"  a  ghuidhe  air  son  a  dheisciobul  nach  diob- 
radh  an  creidimh  iad,"  (Lucas  xxii.  32. ;)  is 
mòr  cumhachd  an  spioraid  naoimh,  a  choimhd- 
eas  mo  ghràsan, — a  smachduicheas  mo  thruaill- 
idheachd, — a  chuidicheas  learn  gus  an  saoghal 
a  cheusadh,  agus  gu  cur  an  aghaidh  agus  gu 
buadhachadh  air  an  diabhul.  Na  dichuimh- 
nicheam  an  t-aobhar  dòchais  a  thug  e  dhomh 
a  smuaineachadhj  mur  dit  mo  chridhe 
fèin  mi  air  son  cealgaireachd  a'm'  aidmheil 
agus  a'm'  bhòdaibh,  agus  ma  dhlùth- 
leanas  mi  ri  Dia  air  an  doigh  a  dh'orduich  e, 
gu'n  gabh  e  rium  air  an  uair,  agus  air  dha 
deadh  obair  a  thòiseachadh  annam^  gu'n 
■coimhlion  e  i  gu  là  losa  Criosd. 

Ach,  O  m'anam,  faic,  agus  a  ris,  tha  mi  'g 
rèdhj  faic  gu'n  lean  thu  an  Tighearn  "  le  run 
iomlan  do  chridhe  :"  faic  nach  bi  do  chràbh- 
adh  air  an  uair  mar  bhoisge  dealanaich ;  ach 
air  dhuit  do  làmh  a  chur  ris  a'  chrann-araidh, 
na  smuainich  ri  sealltuinn  air  t'ais.  Thoir 
fa'near  am  borm-teagaisg  uamhasach  sin,  "  oir 

b'f  hearr  dhoibh  gun  eòlas  a  bhi  aca  air  slighe 
na  fireantachd,  na,  an  deigh  a  h-eòlas  fhaot- 
ainn,  pilleadli  o'n  àithne  naomh  a  thugadh 
dhoibh."  (2  Pead  ii.  21.)  Brosnuicheadh  an 
teagasg  so  thu  gu  mòr-dhichioll  a  dheanamh, 
ach  nab'ann  gu  t'amharus  a  dhùsgadh.  Is  fearr 
gu  mòr  nach  tigeadh  tu  air  t'aghaidh  gu  bord. 
a'  chomanachaidh,  na,  an  deigh  sin  a  dhean- 
amh, gu'm  biodh  tu  a'd'  naomh-threigeach. 

Ach,  an  gabh  so  do  leisgeul  air  son  t'eas- 
umhlachd?  Smuainich,  O  m'anam,  nan  gluaif* 
cadh  tu  a  rèir  a'  bheachd  so,  cha  bhiodh  tu 
riamh  air  do  bhaisteadh, — cha  ghairmeadh  tu 
thu  fein  a'd'  chreideach, — cha  cheangladh  tu 
thu  fein  ri  coimhthional  diadhaidh, — cha'n 
eisdeadh  tu  ri  searmoin,  agus  cha  deanadh  tu 
urnuigh  ;  cha  tugadh  tu  seachad  deirc,  agus 
cha  choimhlionadh  tu  dleasdnas  air  bitli,  do 
bhrigh  gu'n  antroiuaicheadh  iad  so  uile  do 
tliruaighe,  nan  tionndaidheadh  tu  mach  mu 
dheireadli  a'd'  chealgar,  no  a'd'  naomh- 
threigeach. 

Air  an  aobhar  sin  rach  air  t'aghaidh  ann  an 
neart  Chriosd  ;  na  fan  air  t'ais  o  bhord  do 
Thighearn,  ach  ulluich  thu  fèin  air  a  >hon  ; 
chum,  air  dhuit  bhi  a'd'  fhear-comanachaidh 
iomchuidh  an  so,  "gu'm  bi  thu  a'd'  i'hear- 
comhpairt  do  oighreachd  nan  naomh  Ban 
t-solus." 

Thoir  oidhcarp  air  so  a  choimhlionadh  ann 
an  neart  a's  fearr  na  do  neart  fein  ;  a'  euinih- 
neachadh  an  comhnuidh  nach  urrainn  thu  ni 
maith  air  bith  a  dheanamh  uait  fein,  agus  mar 

àn  ceudna  gu  bheil  gràs  Dhè  araon  feumail 
agus  uile-fhoghainteach  air  do  shon. 

A  nis,  O  mo  Dhia,  tha  mi  toirt  cliu  agus 
moladh  dhuit  gu'n  do  neartaich  thu  mi  gu  mo 
staid  a  nochdadh  do  d'  mhinisteir ;  agus  gu'n 
d'aom  thu  a  chridhe.  gu  misneach  a  thoirt 
domh  le  caoimhneas, — mo  theagasg  le  gliocas, 
agus  rabhadh  a  thoirt  domh  le  firèantachd. 
O  gu'n  deanadh  do  spiorad  maith  a  shaothair 
èifeachdach,  chum's  gu'm  faigh  mi  eòlas,  agus 
gu'n  gabh  mi  rabhadh !  Tha  fios  agam  air 
cealgaireachd  agus  truaillidheachd  mo  chridhe 
fein ;  ach  is  aithne  dhomh  mar  an  ceudna  do 
chumbachd-sa,do  thròcair,  agus  t'f hìreantachd. 
O  na  deanam  aidmheil  ghrad,  a  threigeas  mi 
gu  h-obann,  no  a  dhiultas  mi  a  choimhlionadh. 
Cuidich  learn  na  bòidean,  fo  am  bheil  mi  gu 
bhi  air  mo  cheangal,  a  thuigsinn,  chum's  gu'm 
meas  mi  an  costus,  agus  nach  bi  mi  mar  fhear- 
togail  amaideach.  Cuidich  leam  beachdachadh 
air  na  deuchannaibh  agus  air  na  teanntachdaibh 
a  ta  an  lorg  na  diadhachd,  agus  air  na  triob- 
laidibhdo'mfàgibuailteach  mi.  Smuainicheam 
gu  dùrachdachd  "  gu'm  feum  mi  mi  fein  àich- 
eadh,  agus  mo  chrann-ceusaidh  a  thogail,  agus 
Criosd  a  leantuinn  ma's  àill  leam  bhi  a'm' 
dheisciobul  da." 

Gidheadh,  na  tionndaidheadh  aon  do  na 
nithibh  so  mi  o  mo  rùn-suidhichte.  O  thoir 
dhomh  a  leithid  do  shealladh  fagus  agus 
druighteach  do'n  ghlòir  a  ta  gu  bhi  air  a  foill- 
seachadh,  agus  air  a*  chorruich  agus  an  fheirg 
theinnteach  a  ta  feitheamh  air  na  h-ana-creid- 
ich  :    affus   cuir  bàs  asrus   breitheanas  fa  m' 

chomhair  air  a  leithid  do  dhòigh,  is  pun  sparr 
iad  gu  teann  air  mo  chridhe  luach  m'an;  ma 
agus  diomhanas  an  t-saoghail  so  ;  chum's  gu'n 
rùnaich  mi  le  m'uile  chridhe  gabhail  ri  Criosd, 
agus  dlùth-leantuinn  ris  anus  gach  croaidh- 
chas  a  ta  'na  lorg  ;  chum's  "  gum  meas  nii  na 
h-uile  nithe  'nan  call  air  son  ro-oirdheirceas 
eòlais  an  Tighearn  losa  Cfiosd."  (Phil.  iii.  8.) 
Agus  ()  gu'm  b'e  so  an  comhnuidh  run  suidh- 
ichte  mo  chridhe  !  Na  leig  dhomh  tionndadh 
gu  taobh,  no  dol  a  ch;ioidh  air  seacharan  nait. 
O  na  leig  dhomh  pilltinn  o  t'àitheantan  a 
choimhead  !  Na  It  ig  dhomh,  mar  mhac  struidh- 
eil  mi  cheillidh,  tigh  m'athar  a  threigsinn,  no 
'theachd  an  tir  a  mheas  mar  ni  grained.  () 
na  leig  dhomh  Criosd  àic'  eadh  noadhearmad, 
neach  is  coir  dhomh  gu  durachdach  a  chuimh- 
neachadh  agus  aideachadh  mar  mo  Thighearn 
agus  mo  Dhia.  Na  leig  leis  an  spiorad  neo- 
ghlan  dol  a  steach  annani  a  lis,  agus  sealbh  a 
ghabhail  air  m'anam  a  ta  mi  a'  coisreagadh 
mar  thean  pull  do'n  spiorad  naomh.  Tha  mi 
air  mo  lionadh  le  h-eagal,  agus  tha  mi  eudmhor 
mu  m'  thimchioll  tein  ;  ach  cha'n  'eil  mi 
dh'easbhuidh  dòchais,  agus  cha'n  'eil  aobhar  air 
bith  agam  a  bhi  an-earbsach  a  Da.  Is  leòir  do 
ghràs  air  mo  shon  ;  C),  "  air  sgàth  t'ainme 
tèin  stiùir  agus  treoraich  mi  ;  cuir  t  eagal  ann 
am  chridhe,  chum's  nach  imich  mi  air  falbh 
uait !" 

A  Thighearn,  na  leig  do  chealgaireachd  mo 
chridhe  tein,  no  do  churam  an  t-saoghail  so,  no 
do  bhuaireadh  an  droch  spioraid,  mo  run  gu 

teachd  a  dh'ionnsuidh  do  bhuird  a  bhacadh : 
Thoir  dhomh  a  leithid  do  bheachd  a  thaobh 
mo  dhleasdnais  'sa  chuireas  mile  leisgeul  air 
ehul ;  agus  a  leithid  do  dhòchas  arm  ad 
chomhnadh  gràsmhor  agus  ami  ad  dheadh- 
ghean  taitneach  'sa  dh'fhògras  m'uile  eagal 
air  falbh. 

Gidheadh  na  leig  dhomh  teachd  air  m'agh- 
aidh  gu  mi-iomchuidh  !  Na  itheam  agus  na 
òlam  breitheanas  domh  fèin  !  Saor  mi  o'n  olc 
uamasach  a  cheusas  agus  a  chuireas  gu  nàire 
fhollaiseach  an  t-Iosa  sin  do  m  bheil  m'anam, 
a  reir  mo  bharail,  a'  toirt  gràidh,  agus  a  ta 
mhiann  orm  a  chuimhneachadh,  aideachadh, 
agus  àrdachadh  le  mor-urram.  Na  leig  dhomh 
mi-shonas  nimhneil  a  tharruing  o'n  Ion  a's 
beartaiche  agus  a's  iocshlaintiche ;  agus  an 
uair  tha  mi  teachd  air  son  beannachd,  bhi 
giulan  mallachd  air  falbh  learn.  Amen,  air 
sgàth  Iosa. 


CA1B.  IV. 

Ail  creideach  ag  ulluchadhfa  chomhair  Suipeir 
an  Tighearna. 

Thoir  fa'near,  O  m'anam,  gu  bheil  an  là  sam 
bheil  mi  gu  mi  fèin  a  nochdadh  aig  bord  an 
Tighearn  am  fagus.  'Se  mo  dhleasdnas  ull-* 
uchadh  a  dheanamh  chum's  gu'm  bi  mi  a'mr 
aoidhe  taitneach,  agus  a'm'  fhear-comanach- 
aidh  iomchuidh.     Ulluchadh  a  dheanamh  ! 

Ged  tha  a'  chainnt  goirid,  tha  i  farsuinn  ;  agus 
ma  dh'fhiosraicheas  mi,  chi  mi  gu  bheil  i  a' 
ciallachadh  tuille  saothair  na  ghabhas  domh- 
lachadh  ann  an  ionad  cumhann,  no  deanamh 
le  beagan  stri.  Uime  sin  is  coir  dhonih 
beagan  do  m'  aimsir  a  chur  air  leth  o  m* 
ghnothuichibh  saoghalta,  chum's  nach  dean 
tuiteamas  air  bith  a  thig  a'm'  chrannchur  m' 
fhàgail  as  eugmhais  cothrom  gu  ulluchadh  fa 
chomhair  na  cuirme  glòrmhoir  so,  agus  a 
thoirt  orm  aon  chuid  a'  chuirm  a  sheach- 
nadh,noabhidh'easbhuidhtrusgainnabainnse. 

Agus,  O  m'anam  !  cuir  thuige  thu  fein ; 
biodh  do  bhuaidhean  uile  air  an  gnathachadh. 
"  Ciod  air  bith  a  gheibh  thu  r'a  dheanamh, 
dean  e  le  t'uile  dhichioll ;"  chum's  nach  bi  an 
aimsir  sin  a  ta  thusa  a  reir  coslais  ag  ath- 
cheannach  gu  eoguiseach,  air  a  caitheamh  ann 
an  diomhanas  mi-chiatach. 

Faic,  ann  ad  dhiomhaireachd  gu'm  bi  thu  da 
rireadh  an  uaignidheas;  faic  nach  lean  curcun 
an  t-saoghail  so  thu  do  d'  sheòmar;  nach  teid  do 
smuainteair  itealaich  an  deigh  nithe  talmhaidh, 
agus  liach  tag  thu  a  mhàin  ach  corpgun  chridhe 
m  riarachadh  do  Dhia.  Mar  bi  do  chridhe 
air  a  shuidheachadh  air  an  obair  tha  romhad, 
cha  bin  aim  ad  dhiomhaireachd  ach  diomhanas 
gun  bbrigfa  ;  no  ma  thalaidheas  an  saoghal  thu 
seachad  air  do  dhleasdnas,  cha  bhi  do  shcòmar 
ach  mar  thigh-cunntas  aaignidheach  dhuit. 

Deanam  deas  a  nis,  ()  m'anam,  air  son  ull- 
Qchaidh.  Cuiream  an  cèill  mo  run,  chum's 
nacli  bi  mi  an  teagamh  ciod  an  doigh  air  an 
coir  dhomh  gluasad  ;    ach  gu'n  tcid  mi  air  m' 

aghaidh  gu  riaghailteach,  a  dh'easbhuidh  an 
eas  orduigh  sin  arm  am  smuaintibh,  a  lughd- 
aicheas  toi!-inntinn  agusbuannachd  na  h-oibre. 

Tha  iomadb  freiimh  a'  sineadh  a  mach  on 
ghnotliuch  sin  do'n  goirekr  ulluchadh.  Ach 
mu'n  labhair  mi  mu  nithibh  àrai.ih,  b'àill 
learn  bhi  cinnteach  gu  bheil  mi  faicinn  mòr- 
f  heumalachd  an  dleasdnais  sa'  ehoitc  ionn  ; 
a  bhrosnuicheas  mi  gu  tuille  curaim  agus 
stòldachd  ann  an  ciiis  tha  airidh  air  gach 
uile  chùram. 

Chum  na  criche  so,  thoir  fa'near  gum  feum 
fear-comanachaidh  neo -ulluichte  bhi  'na  fhear- 
comanachaidh  neo-iomchuirlh.  Agus  tha  cunn- 
art  bhi  'g  itheadh  agusag  òl  gu  neo -iomchuidh 
air  a  chur  an  cèill  le  Pol  ann  am  briathraibh 
uamhasach  ;  tha  leithid  sin  do  neach  "  ag 
itheadh  agus  ag  òl  breitheanais  da  fein." 

Breitheanas  !  Criothnuich,  O  ra'anam, 
'nuair  a  smuainicheas  tu  air  an  ni  uamhasach 
so !  Gun  teagamh  bu  choir  d'a  so  crith- 
fhuachd  a  ghinntinn  a'm'  t'heoil,  agus  uamh- 
unn  ann  am  spiorad.  An  urrainn  do  theang- 
adh  air  bith  a  chur  an  cèill, — an  urrainn  do 
thuigse  air  bith  a  chnuasachadh  meud  an 
doilgheisata  am  focal  a'  fbillseachadh  ?  Ciod 
air  bith  doigh  air  am  minich  eadar-theang- 
airean  e,  cha  ghabh  am  bagradh  toirt  air 
falbh  ;  cuiridh  tairneanach  a'  bhagraiilh  so 
spiorad  anmhunn  ann  an  dian-oibreachadh  ag- 
us ann  an  cruaidh-ghleachd  ;  air  a'  chuid  a's 
lugha  druighidh  e  gu  nior  air. 

Cha'n  'eil  bhi  'g  itheadh  agus  ag  ol  breith- 
eanais a'  ciallachadh  bheag  ni's  lugha  na  bhi 

tuiteam  fo  chorruich  an  Dhè  bheò  :  Agus  cò 
aig  am  bheil  fios  ciod  e  bhi  'na  chuspair  d'a 
fheirg-san; — tha  "  beatha  'na  dheadh-ghean," 
agus  tha  a  chorruich  ni's  miosa  na  'm  bàs. 
Ma  dh'  itheas  agus  ma  dh'  òlas  mi  gu  neo- 
iomchuidh,  'se  buillean  -aimsireil  an  ni  a's 
lugha  ris  am  feud  duil  a  bhi  agam  :  tha  mi  an 
cunnart  buillean  spioradail,  agus  a'  toilltinn 
dioghaltais  shiorruidh.  Tha  e  fior  gu  bheil 
maitheanas  aig  Dia ;  ach  am  peacaich  mise 
do  bhrigh  gu'n  do  mheudaicheadh  gràs  ?  Air 
an  doigh  sin,  dh'  fheudainn  buanachadh  ann 
am  pheacaibh  a  dh'aindeoin  nam  briathra  sin, 
f<  air  luchd-striopachais  agus  adhaltrannais 
bheir  Dia  breth  ;"  no  dh'  fheudainn  bhi  cur 
ri  aingidheachd  ro-ghraineil,  do  bhrigh  gu 
bheil  Dia  "  maith  agus  pailt  ann  an  tròcair." 

Gidheadli,  cha  chum  an  smuain  so  air  ais 
mi  o  m'  dhleasdnas  ;  oir  air  a'  cheart  bhonn 
so,  feumaidh  mi  sgur  do  eisdeachd  do  bhrigh 
gu'n  an-tromaich  sin  mo  dhiteadh,  ma  bhios 
mi  eas-umhal.  "  Tha  urnuigh  nan  aingidh  'na 
gràineileaehd  ;  seadh  ispeacadh  treabhadh  nan 
droch  dhaoine:"  agus  air  an  aobhar  sin  an  treig 
mise  seirbhis  fhollaiseach  an  Tighearn?  No  an 
dearmad  mi  dleasdnas  moghairm  shonruichte? 

Ach,  O  m'anam,  druigheadh  an  smuain 
so  ort,  air  dhoigh  is  gum  beothaich  e  do 
dhichioll,  chum's  gu'n  tig  thu  gu  bord  an 
Tighearn  mar  fhear-comanachaidh  iomchuùlh, 
agus  gu'm  pill  thu  "  a'  deanamh  gairdeachais 
ann  an  Dia  do  shlainte."  Cuireadh  dòchas 
an  ni  so  beatha  a'd'  dhichioll.  Smuainich, 
agus  smuainicli  a    rìs  cia  mòr  a'  bhuannachd 

tha  'g  eirigh  o  bhi  gabhail  an  t-sacramaint 
air  doigh  iomchuidh  !  Ciod  na  briathra  a's 
urrainn  an  sonas  beannaichte  sin  a  chur  an 
cèill  a  ta  sruthadh  o  fheitheamh  bunailteach 
aig  bord  an  Tighearn  ! 

Feudaidh  duil  a  bhi  agam  gu'm  bi  mo 
chreidimh  air  a  neartachadh  le  bhi  beachdach- 
adh  air  fulangas  mo  Shlànuighir;  Feudaidh 
dòchas  a  bhi  agam  gu'm  bi  mo  ghràdh  air  a 
lasadh  suas  le  bhi  cuimhneachadh  air  gràdh 
costail  mo  Thighearn ; — mo  rùn-suidhichte 
air  a  dhaingneachadh  ; — m'inntinn  air  a 
deanamh  ni's  spioradail ; — agus  mo  chomh- 
luadar  ni's  riaghailtiche.  Feudaidh  gu'n 
tachair  mi  ri  sith  thaitneach  agus  comh- 
fhurtachd  laidir;  seadh  ri  aoibhneas  gaird- 
eachail,  "  aoibhneas  air  dol  thar  labhairt, 
agus  làn  do  ghlòir;"  (1  Pead.  i.  8.)  ni-eigin 
a  bhios  'na  iocshlaint  domh  am  measg  uile 
thrioblaidean  na  beatha  so,  agus  mar  an  ceudna 
ann  an  cruaidh-ghleachd  a'  bhàis.  An  sin 
feudaidh  gu'n  tachair  mi  ris-san  do'm  bheil 
gràdh  aig  m'  anam,  agus  gu'm  faigh  mi  a 
leithid  do  chomhara  air  a  ghràdh'sa  ni  cuimhne 
a'ghràidh  sin  'na  chuirm  mhaireannaeh  dhomh. 

Ach  gidheadh  ma  bhios  mi  fèin  treibhdhir- 
each,  cha  bhi  mi  gu  tur  air  mo  mhealladh; 
"  cha  bhi  mo  shaothair  diomhain  aims  an 
Tighearn."  Geibh  mi  maith  fior  ;  agus  ged 
nach  mothaich  mi  e  air  an  uair,  gidheadh 
bithidh  e  cinnteach.  Buainidh  mi  an  ni  a  shiol- 
chuir  mi,  ged  nach  'oil  e  am  fagus.  Bithidh 
am  fogharadh  cinnteach,  ged  bhi  e  fadalach  ; 
agus  an  sin  geibh  mi  mòr-dhuaìs  air  son  gach 

saothair  a  rinn  mi  aig  àm  cuircadh  an  t-siL 
Thig  uime  sin,  O  m'anam,  eirich  agus  bi 
dichiollach  :  na  caomhain  saothair  air  bith  an 
cùis  a  ta  airidh  air  t'uile  dhichioll,  agus  a  bheir 
luach-saoithreach  maith  dhuit.  Agus  a  chum's 
nach  coimhlion  thu  an  obair  gu  mi-churamach 
tog  suas  do  chridhe  a  dh'ionnsuidh  Athar  nan 
spiorad,  oir  as  eugmhais  a  chomhnaidh  thròc- 
airich  cha'n  urrainn  duit  bheag  a  dheanamh. 

O  mo  Dhia,  tha  deasachadh  cridhe  an  duine 
a*  teachd  uaitse.  Do'n  ni  so  tha  mi  'g  iarraidh 
leithid  do  mhothachadh  fhaotainn,  'sa  bheir 
mi  gu  guidhe  gu  durachdach  gu'm  bi  mi  air 
mo  neartachadh  chum  mi  fèin  ulluchadh  fa 
chomhair  na  cuirme  sonraichte  so. 

O  dùisjr  suas  a'm'  chridhe  mor-mhothach- 
adh  do  chunnart  an  t-sluaigh  sin  tha  teachd 
gu  neo-iomchuidh,  chum's  nach  giulain  mi  mi 
fèin  air  doigh  neo-mheasarra  do  d'  thaobhsa, 
a  ta  a'd'  Dhia  naomh  agus  eudmhor  !  Treòr- 
aich  mi  gu  beachd  iomchuidh  a  ghabhail 
air  a*  bhuannachd  a  mheallas  gach  neach  a 
thig  air  aghaidh  air  doigh  iomchuidh,  chum's 
nach  peacaich  mi  a'd'  aghaidh-sa,  agus  nach 
mill  mi  m'anam  fèin  le  giulan  dearmadach. 
stiùir  mi  anns  gach  gach  ceum  tha  mi  a'  siubh- 
al  ; — soillsich  m'  inntinn  ; — cuir  mo  chridhe 
am  tarsuinneachd;  tog  suas  m'aigne; — cum  air 
talbh  am  buaireadar; — smachdaich  mothruaill- 
idheachdan  ; — agus  neartaich  mi  fa  chomh- 
air gach  dleasdnas  tha  romhara,  chum's 
gu'm  faigh  mi  dcarbh-bheachd  air  son  maith, 
orur  e  do  rim-sa  coinneainh  a  chumail  rium, 
tjnii  mo  bhcannachadh   aiii  a'  cboirm  naoimli 

so.  Tha  deadh-ullucliadh  'na  ni  ro-chudthrom- 
ach;  "achisleòir  do  ghras-sa  dhomh;  biodh 
do  chumhachd  air  a  dheanamh  foirfea'm'anmh- 
uinneachd,"  agus  dhuitse  bheir  mi  a'  ghlòir. 

§  3.  Tha  aon  do  na  h-Abstolaibh  ag  ràdh, 
"  Ceasnaicheadh  neach  e  fèin,  agus  mar  sin  ith- 
eadh  e."  Thig  uime  sin,  O  ra'anam,  gairm  thu 
fèin  gu  cunntas,  am  bheil  thu  air  dòigh  air  bitli 
air  do  dheasachadh  a  reir  an  deasachaidh  sin 
tha  Dia  cur  fa  chomhair  luchd-comanachaidh. 

Am  bheil  eòlas  agam  (t  a  dheanamh  aithne 
air  corp  an  Tighearn  ?"  Am  bheil  mi  tuigsinn 
nàdur  agus  crioeh  an  Orduigh  so  ?  An  do 
shaothraich  am  ministeir  gu  diomhain  do  m* 
thaobh  'nuair  a  dh'fhoillsich  e  brigh  nan  rùn- 
diomhair  so  dhomh  ?  An  d'thug  gach  ni  a 
leugh  agus  a  chual  mi  eòlas  cuimseach 
dhomh  mu  thimchioll  na  cùise  so  ?  Thafhios 
agam  gu'm  feud  duine  eòlas  gu  leòir  a  bhi  aige 
agus  aig  an  am  cheudna  itheadh  agus  òl  gu 
neo-iomchuidh  ;  gidheadh  as  eugmhais  tomh- 
as  àraidh  do  thuigse  cha'n  urrainn  e  bhi  'na 
fhear-comanachaidh  taitneach. 

Uime  sin,  am  bheil  "  eòlas  agam  a  dhean- 
amh aithne  air  corp  an  Tighearn?"  Am  bheil 
mi  a'  tuigsinn  gur  e  an  corp  a  ta  air  a  chiall- 
achadh  an  sole  samhladh,  nadur  daoineachdail 
mhic  Dhè — "Thighearna  naglòire,"  (1  Cor.  ii. 
8.)  "leis  an  do  chruthaicheadh  na  h-uile  nithe, 
agus  air  son  an  do  chruthaicheadh  iad,"  (Col. 
i,  lò',  17«)  agus  leis  am  bheil  iad  air  an  cumail 
suas  ?  Cia  iongantach  gràdh  Dhè  nach  do 
chaomhain  aon-ghin  mhic  fein  !  Cia  cumhach- 
dach  esan  a  ta  comasach  air  gach  neach  a  thig 

a  dh'ionnsuidh  Dhè  tridsan,  a  thearnadh  gu 
h-iomlan  !  Ciod  an  toillteanas  neochriochnach 
a  ta  'na  umhlaehd  !  Ciod  na  f'eartan  neo- 
chriochnach a  ta  'na  fhuil  iocshlainteach  ! 

Am  bheil  mi  tuigsinn  nadur  cumhnaint  an 
t-soisgeil — cumhnant  nan  gràs,  do'm  bheil 
na  sacramainte  'nan  seulachaibh  ? 

Am  fios  domh  cia  mar  a  chaidh  an  ceud 
chumhnant  a  bhriseadh  ?  An  aithne  dhomh 
ciod i an  staid  thruagh  sin  gusan  d'thugpeacadh 
ar  ceud  sinnseara  an  ginealach  chaillte  ?  Cia 
mar  chunnaic  Dia  iomchuidh,  'na  thròcair 
neo-chriochnach,  coimhcheangal  nuadh  a 
dheanamh  tre  Khear-saoraidh,  leis  an  do  shol- 
air  e  air  son  a  ghlòire  fein,  agus  air  son  sonais 
an  duine?  Am  bheil  mi  tuigsinn  cò  e  an  t- 
Eadar-mheadhonair?  Agus  ciod  iad  beannach- 
dan  agus  geallanna  a'  chumhnaint  so  ?  Leugh 
le  cùram  an  cunntas  a  ta  againn  mu'n  timchioll 
annsan  Litirchum  nan  Eabhruidheach.  (Caib. 
viii.  10 — 12.) 

Am  bheil  mi  tuigsinn  an  daimh  anns  am 
bheil  an  t-ordugh  so  a'  seasamh  do'n  chumh- 
nant sin  : — gu'n  robh  e  air  a  chur  air  choia 
lei-  an  Eadar-mheadhotiair  d'an  tugadh,  "  gacli 
uile  cliumhachd  air  nèamh  a^us  air  talamh  ;" 
gu'n  robh  e  air  a  shonrachadh  a  chur  an  cèill 
nam  btannachdan  a  choisinn  e, — an  (ioigh  air 
an  robh  iad  air  an  eosnadh,  agus  leis  am 
bi  iad  air  am  t'rithealadh  ;  gu  bheil  mi  aig 
bord  an  Tighearna  chum  a  blias  fhoillseach- 
adh; — gu  bheil  an  t-aran  briste  a'  tbillseachadh 
a  chuirp  a  chaidh  a  bhriseadh  air  ar  son  ;  agus 
gu    bheil   am    fion    a'  foillseachadh    "  'fhola 


22 

ìuachmhoir  a  chaidh  dhoirteadh  air  ar  son,  leis 
an  deach,  cha'n  e  mhàin  maitheanas  peacaidh, 
ach  gach  beannachd  eile  a  ta  air  an  gealltuinn 
san  t-soisgeul,  a  chosnadh  agus  a  dheanamh 
cinnteach  do'n  fhior-chreideach  ; — gu  bheil 
bhi  'g  itheadh  do'n  aran  sin,  agus  bhi  'g  òl 
do'n  chupan  sin,  a'  ciallachadh  bhi  teachd  beò 
tre  chreidimh  airsan  a  ta  do'n  anara  nis  mò  na 
ta  aran,  lorg  na  beatha,  agus  fion  a  bheir 
subhachas  do'n  chridhe,  do  chorp  an  duine  ? 

Am  bheil  fhios  agam  cia  mar  a  ta  an  t-ì 
ordugh  so  sl'  seulachadh  a  chumhnaint  do  gach 
neach  a  ghabhas  e  gu  h-iomchuidh ; — cia  mar 
tha  Dia,  le  so,  g'a  cheangal  fèin  gu  bhi  'na 
Dhia  dhoibh,  gus  am  peacanna  a  dhubhadh  as, 
— an  anama  a  naomhachadh,  agus  an  toirt  mu 
dheireadh  gu  sonas  agus  glòir  shiorruidh  ? — 
Cia  mar  tha  iadsan,  le  so,  g'an  ceangal  fèin  ris 
an  Tighearn, — a'  gabhail  gu  toilleach  ris  gach 
ni  tha  e  tairgse, — agus  gu  suilbhir  a'  deanamh. 
gach  ni  tha  e  'g  iarraidh  ?  Gu  bheil  sinne,  le 
so,  a'  fosgladh  ar  beoil  do'n  Tighearn,  agus  a' 
toirt  bòid  gu'n  naisg  sinn  sinn  fèin  ris  ann  an 
coimhcheangal  siorruidh,  nach  leigear  air 
dichuimhne ;  a'  gabhail  ris,  agus  'g  ar  toirt 
fèin  suas  dha. 

An  aithne  dhomh  ciod  a'  bhuannachd  a  ta 
san  ordugh  so  do  gach  neach  a  choimhdeas  e 
air  dòigh  iomchuidh  ;  cia  mar  a  ta  e  air  a 
shonrachadh  chum  an  creidimh  a  dhaing- 
neachadh, — an  gràdh  a  lasadh, — an  coguisean  a 
ghlanadh,  agus  comhfhurtachd  a  thabhairt 
do'n  anamaibh  ? 

Am  bheil  mi  tuigsinn  cia  mar  a  ta  e  toirt  a 

mach  an  toraidh  so,  cha'n  ann  air  dòigh  na- 
durra,  no  idir  air  dòigh  mhodhannail,  ach  le 
cumhachd  eifeachdach  an  spioraid,  a  ta  air  a 
thoirt  seachad,  agus  air  a  ghealltainn  do'n 
neach  sin  a  dh'fheitheas  gu  dùrachdach  air 
orduighibh  glioeais  agusmaitheis  neo-chrioch- 
naich  Dlici  Feoraicheam  a' cheisd  sin  do  m' 
anam,a  cluiir  arSlànuighear  r'a  dhcisciobluibh, 
"  An  do  thuig  thu  na  nithe  so  uile?" 

Feumaidh  mi  aideachadh  gu  bheil  mo 
bheachd  a  thaobh  nan  nithe  sin  ro-dhorch 
agus  à  h-ordugh  :  Ach  cha'n  fheud  mi 
gràs  Dhe  àicheadh  a  thug  dhomh  beagan  eòlais 
air  an  rùn-diomhair  chudthromach  so ;  agus 
tha  dòchas  agam  agustha  mhiann  orra  blii  fas 
ann  an  eòlas,  agus  tha  mi  toileach  air  gabhail 
ri  teagasg. 

Agus,  O  gu'n  teagaisgeadh  Dia  dhomh  na 
nithe  sin  air  am  bheil  mi  aineolach,  agus  gu'n 
stiuradh  e  mi  gu  tuille  eòlais  fhaotainn  air 
firinnibh  feumail !  ()  gu'm  "  loillsicheadh  e 
dhomh  a  choimhcheangal,"  (Salm  xxv.  14.) 
agus  gu'n  cuidicheadh  e  learn  bhi  "  fàs  ann  an 
gràs,  agus  ann  an  eòlas  mo  Thighearn  agus 
mo  Shlànuighir  Iosa  Criosd  !"  (2  Pead.  iii.  18.) 
gu'n  nochdadh  e  dhomh  le  a  spiorad  nithe 
doimhne  sin  Dhe,  ris  nach  gabli  "  an  duine 
nadurra,  do  bhrigh  gur  ann  air  mhodh  spior- 
adail  a  thuigear  iad,"  (1  Cor.  ii.  14.)  O  Athair 
na  soillse,  a  bheir  seachad  gliocas  gu  pailt, 
agus  nach  dean  maoidheamh,  thoir  orm  '  gu'n 
aithnich  mi  gràdh  ChrioMl,  a  chaidh  thar  gach 
uile  eòlas/  agus  dean  comasach  mi,  "  maille 
ris  na  naomhaibll   uile.   air   a  thuigsinn  ciod  e 

leud,  agus  fad,   agus   doimhne,   agus  àirde  a' 
ghràidh  sin."  (Eph.  iii.  18,  19«) 

§  4.  Thoir  fa'  near,  O  m'anam,  nach  'eil 
eòlas  a  mhàin  comasaeh  air  mo  dheanamh 
iomchuidh  air  son  a'  chomuinn  naoimh  so.  Ged 
bhitheadh  eòks  agam  gu  eorp  m  Tighearn 
aithneachadh,  gidheadh  ma  bhios  mi  as  eug- 
mhais  ereidimh  gu  teachd  beò  air,  pillidh  mi 
o  a  bhord  air  mo  mhealladh  agus  air  mo  nà- 
raicheadh.  Dh'innis  mo  Thighearna  beann- 
aichte  dhomh,  '•  mur  ith  mi  'fheoil  san,  agus 
mur  òl  mi  'fhuil,  nach  'eil  beatha  agam  annam," 
(Eoin  vi.  53.)  Nis  is  aithne  dhomh  gu'm  feum 
so  a  bhi  tre  chreidimh,  agus  cha'n  aim  air 
mhodh  eorporra  no  feòlmhor.  Cuiream  uime 
sin  a'  cheisd  sin  ri  m'  anam,  a  chuir  mo  Shlàn- 
uighear  r'a  dheisciobluibh,"  C'àit  am  bheil  do 
chreidimh  ?  Am  bheil  mi  creidsinn  ann  an 
Iosa  neo  fhaicsinneach  ?  Am  bheil  mi  da 
rireadh  a'  creidsinn  gur  e  mac  Dhè,  agus  gu'n 
d'fhuair  e  bàs, — gu'n  robh  e  air  adhlacadh, 
agus  gu'n  d'eirich  e  a  ris  a  reir  nan  scrioptur  ? 
Am  bheil  mi  gu  treibhdhi reach  todichte  leis 
an  doigh  air  an  d'orduich  Dia  saorsa  do'n 
duine,  le  e  bhi  air  fhireanachadh  tre  chreid- 
imh, chum's  gu'm  bi  sith  aig  ri  Dia  tre  ar 
Tighearn  Iosa  Criosd  ?  Am  bheil  mi  gu 
treibhdhireach  a'  striochdadh  "  do  fhireant- 
achd  Dhè,  agus  a'  deanamh  gairdeachais  ann 
an  Dia  tre  ar  Tighearn  Iosa  Criosd,  tre  an 
d  fhuair  sinne  a  nis  an  rèite  ?"  Am  bheil 
mi  ag  asluchadh  gu  durachdach  "gu'm  faigh- 
ear  ann  an  Criosd  mi,  gun  m'  fhireantachd 
fèin  agam  a  ta  o'n  lagh,  ach  an  fhireantachd 

sin  a  ta  tre  chreidimh  Chriosd,  an  f  hireantachd 
a  ta  o  Dhia  tre  chreidimh,"  chum's  gu'm  bi 
Criosd  air  a  dheanamh  'na  fhireantachd 
dhomh  ?  A'  creidsinn  so  mar  cheud-thoiseach 
mo  chreidimh,  gu'n  do  bhàsaich  Criosd  air 
son  ar  peacanna,  agus  mur  sin  *  gu'n  robh 
e  air  a  dheanamh  'na  iobairt-pheacaidh  air  ar 
son-ne,  chum  gu'm  biomaid  air  ar  deanamh 
'nar  fireantachd  Dhè  annsan."  Agus  am 
bheil  mi  d'a  reir  sin  a  leigeil  cudthrom 
mo  dhòchais  air  trocair  Dhè  tre  Criosd ; 
agus,  air  dhomh  làn-dearbhadh  bhi  agam  a 
thaobh  mo  chionta,  am  bheil  mi  teachd  a  dh' 
ionnsuidh  na  fola  sin  a  ghlanas  o  gach  uile 
pheacadh  ?  An  urrainn  do  m'anam  asluchadh 
air,  agus  o  a  lànachd  gràs  air  son  gràis  fhaot- 
ainn  ?  Am  bheil  mi  air  doigh  air  bith  eòlach 
air  an  run-diomhair  so?  Agus  an  urrainn 
domh  a  thuigsinn,  a'm'  fhiosrachadh  fèin, 
ciod  a  bha  an  t-Abstol  a'  ciallachadh  'nuair  a 
thubhairt  e,  "  Tha  mi  beò,  ach  cha  mhise,  ach 
Criosd  a  ta  beò  annam  ?"  Ciod  a  dheanadh 
esan  aig  cuirm  rioghail,  nach  urrainn  am  biadh 
a  bhlasadh  ?  Air  an  aobhar  sin  am  bheil  mi 
air  mo  theagasg  le  Dia  gu  creidsinn  ann  an 
Criosd  ? 

"  A  Thighearn,  tha  mi  creidsinn  ;  cuidich 
thusa  le  mo  mhi-chreidimh  !"  Tha  mi  an 
dòchas  gu'n  do  *'  bhlais  mi  gu  bheil  Dia  gràs- 
mhor."  Tha  cuimhne  again  'nuair  "mhiann- 
aich  mi  suidhe  fo  a  sgàile,  agus  a  bha  a  thoradh 
milis  do  m'  bhlas."  Lean  m'anam  gu  dluth 
'na  dhèigh,  agus  tha  aobhar  agam  a  gliràdh  a 

chuimhneachadh  ni's  raò  na  fion.  Ach  mo 
thruaighe  I  tha  feum  ro-mhor  agam  bhi 
guidhe,  "  A  Thighearn,  meudaich  mo  chreid- 
imh  I"  "  Gun  amharus  is  mor  run-diomhair 
na  diadhachd;"  agus  tha  mi  gu  minic  ullamh 
air  crann-ceusaidh  Chriosd  a  dheanamh  'na 
cheap-tuislidh  dhomh.  Tha  buairidhean  gu 
bhi  a'm'  mhi-chreideach  a*  cur  moran  doil- 
gheis  orm ;  agus  air  a  chuid  a's  fearr,  tha  mo 
chreidimh  lag  agus  anmhunn.  O  mo  Dhia, 
dean  iomlan  an  ni  sin  a  ta  dh'  easbhuidh  air 
mo  chreidimh ;  agus  an  uair  a  mhothaicheas 
mi  a  neart,  cha  chuir  mi  an  teagamh  a  chinnt- 
eachd. 

§  5.  Is  coir  dhomh  mar  an  ceudna  bhi 
feòrachadh  mu  thimchioll  m'aithreachais.  Tha 
fhios  gu'm  feum  luchd-comanachaidh  neo- 
aithreachail  bhi  'nan  luchd-comanachaidh  neo- 
iomchuidh.  Tha  dearbh  ro-shoilleir  agam 
gu  bheil  mi  a'm'  pheacach,  agus,  san  staid  sin, 
gu  bheil  mi  buailteach  do  chorruich  Dhè ; 
agus  uime  sin,  is  aithne  dhomh,  agus  tha  mi 
a'  creidsinn  nan  tionnsgnaidh  an  Tighearn  am 
breitheanas  rium,  nach  b'urrainn  domh  seasamh 
'na  làthair :  Seadh,  gu  bheil  am  peacadh  a's 
lugha  a  rinn  mi  airidh  air  feirg  Dhè  araon 
san  t-saoghal  so  agus  san  t-saoghal  ri  teaehd. 
Ach  tha  so  uile  coitchionn  agus  cumanta ; 
uime  sin,  O  m'anam,  thoiream  a'  chùis  so 
dhachaidh  gu  dlùth  a  m'  ionnsuidh  fèin. 
Agus, 

Sa'  cheud  àit,  An  do  ghabh  mi  na  nithe 
so  gu  cridhe  ?  An  robh  mo  chreidimli 
drùigh teach  ?     An  robh  agam  a  mhàin  eòlas 

air  na  nithibh  so,  no  an  d'  f  huair  mi  geur- 
mhothachadh  mu'n  timchioll?  An  robh  mi 
sgith  agus  air  mo  throm-luchdachadh  fo 
uallaich  a'  pheacaidh  ?  An  robh  mi  a'  caoidh 
agus  a'  criothnachadh  fo  eagal  corruich 
Dhè  ?  An  robh  "  sgrios  o'n  Tighearn 
'na  uamhas  domh  ;" — an  do  chriothnaich 
m*  fheoil  roimh  'eagal-san  ; — agus  an  robh  mi 
fo  iomagan  mu  thimchioli  a  bhreitheanais  ?" 
Seadh,  an  do  ghabh  mi  nàire  do  pheacadh, 
mar  ni  gràineil  agus  fuathach,  a  ta  calg- 
dhireach  an  aghaidh  naduir  agus  lagha  Dhè, 
agus  mar  an  ceudna  an  aghaidh  mo  shonais 
fèin,  ni  a  ta  co-sheasamh  ann  an  cosamhlachd 
ri  Dia,  agus  a  bhi  'ga  mhealtuinn  ?  An  do 
lion  cuimhne  mo  pheacanna  mo  chridhe  le 
doilgheas,  agus  mo  ghnuis  le  nàire, — gu  h- 
araidh  'nuair  thug  mi  fa'near  gur  ann  an 
aghaidh  an  Ti  sin  a  ta  neo-chriochnach  'na 
ghràdh  agus  'na  mhaitheas  a  pheacaich  mi  ? 
Am  bheil  am  beachd  so  ag  tromachadh  mo 
dhoilgheis, — gu'n  do  pheacaich  mi  an  aghaidh 
Slànuighir  a  dhoirt  'fhuil,  agus  a  bhàsaich  air 
mo  shon, — a  ghiulain  leam,  agus  a  thug 
maitheanas  domh  ?  Agus  am  bheil  am  moth- 
achadh  a  ta  agam  air  tròcair  maitheanais  Dhè 
tre  Fhear-saoraidh,  a'  dùsgadh  suas  annam 
fior-aithreachas  a  reir  Esecieil  xvi.  63.  ? 

San  dara  àite, — An  robh  mi  air  m'aomadh 
leis  a'  gheur-mhothachadh  sin  gu  oidhearp  a 
thoirt  gu  durachdach  agus  gu  treibh-dhireach 
air  umhlachd  ni's  fearr  ?  Am  bheil  fuath 
agam  do  gach  slighe  chlaon ;  agus  am  bheil  suim 
agam   do  uile  àitheantaibh    Dhè?     O  ruimh- 

nicheam  nach  aithreachas  sin  a  cheadaicheas 
dhomh  gràdh  a  bhi  agam  do  pheacadh  air 
bith,  no  grain  a  bhi  agam  do  ni  a  bhuineas  do 
dhleasdnas,  no  do  naomhachd !  Am  bheil 
mo  cbridhe  agus  mo  chaithe-beatha  air  an 
atharrachadh  ?  Esan  a  ta  fantuinn  an  dèigh 
aithreachais  sa'cheart  staid  san  robh  e  roimhe 
sin,  cha'n  fhior-aithreachan  air  doigh  air  bith  e. 

O  mo  choguis,  bi  firinneach ! — An  "  do 
cbuir  mi  dhiom  an  seann  duine  maille  r'a 
ghniomharaibh,  agus  an  do  chuir  mi  umam 
an  duine  nuadh,  a  ta  air  a  chruthachadh  a 
reir  Dhè  am  fireantachd  agus  am  fior-naomh- 
achd  ?"  Tha  dochas  agam  gu  bheil  a'  chùis 
mar  so  ann  an  cail-eigin  do  m'  thaobh,  ged 
tha  mi  ciontach  ann  an  iomadh  ni,  nach  'eil 
mi  a'  ceadachadh  a  bheag  annam  fèin  a  ta  Dia 
a'  toirmeasg  'na  fhocal. — Ach  mo  thruaighe  ! 
tha  m'aithreachas  teachd  gearr  air  mo  dhleasd-. 
nas,  agus  air  mo  mhiann. 

O  gu'n  giulaineadh  esan  d*  am  buin  aith- 
reachas, (cho  maith  ri  creidimh,)  air  aghaidh 
an  deadh  obair  a  thòisich  e  annam !  A 
Thigh  earn  fosgail  mo  shuilean  chum's  gu'm 
faic  mi  tuille  do  ghràineileachd  a'  pheacaidh  ! 
Buail  an  cridhe  clochach  so,  chum's  gu'm 
mothaich  e  tuille  doilgheis  'nuair  a  bheir  mi 
fa'near  m'amaideachd  san  aimsir  a  chaidh 
seachad.  Neartaich  mo  run-suidhichte  chum's 
"  nach  bi  gnothuch  tuille  agam  ri  iodholaibh  ;** 
ach  gu'm  bi  mi  "  daingean  agus  neo-ghluasad- 
ach,  a'  sior-mheudachadh  ann  an  obair  an 
Tighearn  !"  "  Rannsaich  mi,  agus  dearbh 
mi,  agus  amhairc   am  bheil  slighe  olc  air  bith 

annam,  agus  treoruich  mi  aims  an  t-slighe 
shiorruidh  !" 

§  6".  Is  coir  dhomh  mar  an  ceudna  mi 
fein  a  eheasnachadh  a  thaobh  mo  ghràidh, — 
gràs  a  ta  araon  feumail  agus  farsuinn.  Mur 
bi  fior-ghràdh  agam  do  mhaighstir  na  cuirme 
beannaichte,  agus  do  na  h-aoidhibh  tait- 
neach,  cha'n  e  mo  bheatha  teach d  air  m'agh- 
aidh.  Faic  uime  sin,  O  m'anam,  am  bheil  do 
chridhe  air  a  thimchioll-ghearradh  "  gus  an 
Tighearn  do  Dhia  a  ghràdhachadh  le  t'uile 
chridhe  agus  le  t'uile  neart?"  (Deut.  xxx.  6.) 
"  'Se  so  a'  cheud  àithne."  An  urrainn  thu  a 
ràdh  gu  fior  gu  bheil  do  mhiann  ris,  agus  do 
shòlas  ann  ?  Am  bheil  thu  'g  a  ghràdh- 
achadh,"  cha'n  ann  am  focal,  no  an  teangaidh, 
ach  ann  an  gniomh  agus  ann  am  f  irinn  ?' 
(1  Eoin  iii.  18.)  Am  bheil  an  t-àit  a's  àirde 
aig  a'd'  anam  ?  An  urrainn  duit  a  ràdh, 
"  Co  th'agam  anns  na  neamhaibh  ach  thusa  ? 
agus  an  coimhmeas  riut  cha'n  'eil  neach  air 
thalamh  air  am  bheil  mo  dheigh  ?"  (Salm 
lxxii.  23.)  Am  bheil  Criosd  luachmhor  dhuit 
thar  gach  coimhmeas  agus  co-dheuchainn  ? 
agus  an  urrainn  thu  darireadh  a  ràdh,  "Seadh, 
gun  amhaniSj  agus  tha  mi  a'  meas  nan  uile 
nithe  'nan  call  air  son  ro-oirdheirceis  eòlais 
Iosa  Criosd  mo  Thighearna  ?"  (Phil.  iii.  8.) 

Am  bheil  an  gràdh  so  a  ta  agad  dha  'na 
ghràdh  rensanta — an  c  an  gràdh  .w  toradh 
smuainte  durachdach,  agus  creidimh  dhain- 
gein  'na  òirdheirceas  urramach?  An  d'  fhos- 
gail   spiorad  an  Tighearn  do  ihuilean  i  dh' 

«  r, 

f'haicinn  gu  bheil  e  sonruichte  am  measg 
dheich  mile,  agus  gu  lèir  ionmbuinn  ?  Agus 
an  urrainn  duit  innseadh  ciod  e  fear  gràidh 
na  h-eaglais  seach  fear  gràidh  eile  ? 

Is  gràdh  bunailteach  agus  daingean  am  ft  or- 
ghràdh.  Cha'n  ni  e  tha  cosmhuil  ri  boisge 
grad,no  ri  deòthas  diombuan,  oir  tha  e  freumh- 
aichte  agus  suidhichte  sa'  chridhe ;  lasair 
bheathail  nach  urrainn  uisgeacha  lionmhor  a 
mhùchadh,  agus  nach  bàth  na  tuiltean.  Agus 
ged  bhi  do  ghràdh  do  chreutairean  ainneamh 
gu  truagh  ni's  teoithe,  am  bheil  thu  a'  moth- 
achadh  gu'n  cailleadh  tu  gach  creutair  gràdh- 
ach  mu'n  dealaicheadh  tu  ris-san  "  do'm  bheil 
gràdh  aig  t'anam  ?"  Ach,  a  chum  na  cùise  a 
thoirt  gu  dearbhadh  ni's  cinntiche,  am  bheil 
do  ghràdh  'na  ghràdh  gniomhach?  Is  dearbh- 
adh neo-mhearachdach  so :  oir  thubhairt  mo 
Thighearn,  u  Is  sibhse  mo  chairdean  ma  ni 
sibh  gach  ni  tha  mi  ag  àithneadh  dhuibh  :" 
(Eoin  xv.  14.)  "Am  bheil  thu  a'  meas  gu 
bheil  a  chuing-san  so-iomchar,  agus  'uallaeh 
eutrom  ?  Nach  'eil  aon  d'a  àitheantaibh  trom  ? 
Am  bheil  tlachd  agad  bhi  gluasad  a  reir  a 
thoil,  agus  an  do  roghnaich  thu  a  theisteis 
mar  do  chuibhrionn  shiorruidh  ?"  Am  bheil 
thu  a'  mothachadh  gu  bheil  a  ghràdh  g'ad 
cho-eigneachadh  gu  caomh  gu  fèin-àicheadh 
anns  na  nithibh  a's  cruaidhe  ?  Am  bheil  thu 
làn-deonach,  an  taice  ri  neart  a's  fearr  na 
do  neart  fèin,  gu'n  lean  thu  an  t-Uan  cia  air 
bith  rathad  a  theid  e,  agus  ciod  air  bith  a 
chailleadh  tu  air  ?    Ma  tha  a'  chins  mar  so  do 

d'  thaobh,  feudaidh  tu  a  ràdh  gu  h-aoibh- 
neach,  "  A  Thighearn  !  thusa  d'an  aithne  na 
h-uile  nithe.,  is  aithne  dhuit  gu'n  do  ghràdh- 
aich  mi  thu." 

Agus  mar  dhearbhadh  eile  air  a'  chùis  so, 
an  do  ghràdhaich  thu  do  choimhearsnach  mar 
thu  fein  ?  Am  bheil  fior-ghràdh  agad  do  na 
h-uile  dhaoinibh,  agus  gràdh  sonraichte  do  d' 
chompanaich  Chriosduidh  ?  An  aithne  dhuit 
creutair  do  naeh  àill  leat  maith  a  dheanamh, 
ciod  air  bith  brosnuchadh  a  thug  e  dhuit,  agus 
eiod  air  bith  coire  a  rinn  e  ort  ?  Ged  tha  mor- 
an  do  naimhdibh  agad,  am  bheil  thusa  a'd' 
namhaid  do  neach  air  bith  ?  Ma  tha  iad  ami 
"  a  ta  g'ad  fhuathachadh  le  fuath  anabarrach, 
an  urrainn  duitse  a  ràdh  an  làthair  an  Tigh- 
earri,  nach  'eil  am  fuath  air  an  da  thaobh,  agus 
a  reir  sin,  air  do  thaobhsa?  An  urrainn  du.it 
guidhe  gu  duraehdach,  "  Maith  dhuinn  ar 
fiacha,  mar  a  mhaitheamaid  d'ar  luch-fiach- 
aibh  ?" 

Agus  a  thaobh  sluaigh  Dhè,  am  l)heil  thu 
toirt  urram  doibh,  agus  a'  gabhail  tlachd  ann- 
ta?  Le  so  "  tha  f  hios  againn  gu'n  deachaidh 
sinn  thairis  o  bhàs  gu  beatha,  do  bbrigh  gu 
bheil  gràdh  againn  do  na  bràithribh."  Am 
bheil  thusa  a'  gràdhachadh  gach  anam  sam 
bheil  thu  faicinn  iomhaigh  C'luiosd  ?  Am 
bheil  do  ghràdh  air  a  shuidheachadh  a  mhàìn 
air  do  chuideachd  fèin,  agus  air  an  dream 
tha  smuaineachadh  leat  ?  No  am  bheil  e  fial- 
aidh  agus  farsuinn  mar  an  Eaglais  naomh 
choitchionn  dam  buin  thu?  Am  bheil  an 
gràdh  so  g'ad  stiùradh  chum  gach  clcachdadh 

tha  ceart  agus  caoimhneil,  agus  mar  an  ceudna 
■chum  gràidh  bhràthaireil  ?  Am  bheil  thu  a* 
gabhail  truais,  agus  a'  cuideachadh  gach  neach 
do'n  ghairm  an  Slànuighear  bràthair,  leis  a' 
bheachd  so,  ciod  air  bith  a  ni  tu  air  an  son, 
gu'm  measar  e  mu  dheireadh  mar  air  a  dhean- 
amh  dhasan,  a  reir  Mhata  xxv.  ?  An  urrainn 
duit  ceud  Litir  Eoin  a  leughadh  gun  do 
chridhe  g'ad  dhiteadh  ? 

Tha  mi  an  dòchas  gu  bheil  mo  ghràdh  fior— 
Ach,  O  mo  Dhia  cia  anmhunn  agus  neo- 
iomlan  e  !  Tha  mi  'g  am  fhuathachadh  fèin  do 
bhrìgh  nach  'eil  mo  ghràdh  ni's  airidh  ortsa : 
tha  mi  a'  gabhail  grain  diom  fèin  a  chionn 
nach  'eil  mi  a'  gràdhachadh  Chriosd  ni's  fearr; 
agus  tha  nàire  orm  air  dhomh  a  thoirt  fa'near 
nach  'eil  mi  ni's  truacanta  riusan  a  ghràdhaich 
thusa  le  gràdh  siorruidh,  agus  maille  ris  am 
bheil  dòchas  agam  bhi  beò  agus  a  bhi  comh- 
radh  gu  brath. 

'Se  an  t-aon  chomhfhurtachd  a  ta  agam, 
gur  e  mo  run  thusa  a  ghràdhachadh.  Tha 
mhiann  orm  gràdh  a  thoirt  duit, — is  fada  learn 
gus  an  gràdhaich  mi  thu  mar  a's  àill  leat  bhi 
air  do  ghràdhachadh.  A  Thighearn,  beothaich 
an  t-srad  a  ta  armam  gu  bhi  'na  lasair,  agus 
biodh  an  lasair  sin  neartmhor  agus  bunailt- 
each :  agus  gu  h-àraidh,  deònaich  gu'n  nochd 
m'umhlachd  gu  bheil  mo  ghràdh  dhuitse  neo- 
chealgach.  Cia  mar  a's  urrainn  domh  a  ràdh 
gur  "  toigh  learn  thu,  'nuair  nach  'eil  mo 
chridhe  ceart  leat?"  Agus  air  do  sgath-sa 
gràdhaicheam  mo  choimhearsnaich,  gu  h-ar- 
aidh  buill  shona  an  tcaghlaich  ghlormhoir  sin  ris 

am  bheil  mi  le  mor-urram  air  m'aonadh :  O 
gu'n  gràdhaichinn  iad  mar  mi  fèin,  agus  arm 
an  urram  gu'n  cuirinn  iad  romham  fèin,  agus 
gu'm  measainn  gach  oifig  iomchuidh  chum  mo 
ghràdh  a  nochdadh  dhoibh,  a  rèir  eisempleir 
an  ti  sin  "  a  thainig  cha'n  ann  chum  gu'n 
deantadh  frithealadh  dha,  ach  a  dheanamh 
frithealaidh,"  (Mata  xx.  28.)  Thamiguidhe 
so,  "  gu'm  bi  mo  ghràs  air  a  mheudachadh 
ni's  mò  agus  ni's  mò,"  (Phil.  i.  9-  j)  agus  air 
dhomh  bhi  daingean  agus  durachdach  san 
iarrtus  so,  tha  mi  an  dòchas  gur  comhar  e  gu 
bheil  fior-ghràdh  agam  dhuit.  O  na  bitheam 
air  mo  mhealladh  air  sgàth  an  Tighearn  Iosa 
Criosd.     Amen. 

§  7«  Is  coir  dhomh  mar  an  ceudna  mi  fèin  a 
cheasnachadh  a  thaobh  mo  nuadh-umhlachd. 
'Se  so,a  reirmobhreithneachaidh,ard-dhearbh- 
adh  m'aidmheil:  As  eugmhais  so,  cha'n  'eil  ach 
ainm  falamh,  agus  fallais  gun  bhrigh  ann  an 
creidimh,  an  aithreachas,  agus  an  gràdh.  An 
e  toil  Dhè  mo  lagh: — an  e  fhocal  mo  riaghailt- 
stiùraidh  ;  agus  an  e  a  ghlòir  crioch  gach  ni 
tha  mi  deanamh  ?  Am  bheil  mi  ceadachadh 
dhomh  fein  peacachadh,  no  dleasdnas  air  bith 
a  dhichuimhneachadh  le  m'  fhios  ?  An  e  mo 
bhith-chùram  "coguis  neo-lochdach  a  bhi 
agam  a  thaobh  Dhe  agus  a  thaobh  dhaoine  ?" 
Ad  urrainn  do  m'  sheòmar,  do  m'  theaghlach, 
do  m'  bhùth,  do  m'  chompanaich,  cho  maith 
ri  coimhthional  sluaigh  Dhè,  teisteas  a  thoirt 
domh  gur  e  mo  mhiann,  ged  tha  mi  teachd  a 
dheigh-làimh  an  aghaidh  mo  thoil,  "  imeachd 
ann  an  uile  àitheantaibh  agus  orduighibh  an 

Tighearn  gu  neo-lochdach  ?"  Am  bheil  mi 
toileach  air  fios  f  haotainn  a  thaobh  mo  dhleasd- 
nais,  agus  curamach  g'a  chur  an  gniomh  ? 
Am  bheil  mi  taingeil  air  son  foghluim,  agus 
air  son  achmhasain  mar  an  ceudna,  agus  am 
bheil  mi  a'  meas  mar  mo  chairdibh  iadsan  a 
dh'innseas  an  fhirinn  dhomh?  Am  bheil  fuigh- 
eall  mo  thruaillidheachd,  agus  gach  failinn 
a  ta  a'm'  dheigh,  da  rireadh  'gam  irioslach- 
adh?  Am  bheil  mi  a'  guidhe  air  son  gràis 
lathail,  cho  durachdach  is  air  son  arain  lath- 
ail  ?  Agus  an  urrainn  domh  a  ràdh,  an  lathair 
an  Ti  sin  a  rannsaicheas  an  cridhe,  nach  *eil 
mi  a'  guidhe  ni's  duraehdaich  na  'nuair  tha  mi 
*g  iarraidh  gu'm  bi  mi  air  mo  dheanamh 
"  coimhlionta  anns  gach  uile  dheadh-obair 
chum  a  thoil-san  a  dheanamh,"  (Eabh.  xiii, 
21. ;)  gu'm  bi  mi  "  air  mo  ghlanadh  o  gach 
uile  shalachar  feòla  agus  spioraid,  a'  coimhlion- 
adh  naomhachd  ann  an  eagal  De,"  (2  Cor.  vii, 
1.)  gu'm  bi  mi  air  mo  dheanamh  naomh  gu 
h-iomlan,  agus  gu'm  bi  m'uile  spiorad,  agus 
anam,  agus  chorp,  air  an  gleidheadh  gu  neo- 
choireach  gu  teachdan  Tighearna?"  (I  Thes, 
v.  23.) 

Tha  mi  an  dòchas  gu  bheil  a'  chùis  ann  an 
tomhas  eigin  mar  so  do  m'  thaobh — 

Ach,  O  mo  Dhia,  na  leig  dhomh  bhi  air  mo 
mhealladh.  Ma  tha  m'umhlachd  cealgach, 
no  claon-bhreitheach,  no  fèineil ;  mur  'eil  i 
toirt  barrachd  air  umhlachd  nan  sgriobhaiche 
agus  nam  Phairiseach  ; — ma  tha  samhladh  na 
diadhachd  agam  as  eugmhais  a'  chumhachd, 

ho  ainm  agam  a  bhi  beò,  'nuair  tha  mi  d« 
rìreadh  marbh ; — nochrì  dhomh  a'  chuid  a's- 
miosa  mu  m'  thimchioll  fèin,  chum's  gu'm  bi 
mi  air  mo  chur  air  steigh  cheart,  agus  gu'm 
faigh  mi  an  naomhachd  sin  a  ta  a  reir  an  t-sois- 
geil — 'ni  as  eugmhais  nach  faic  mi  anTighearn. 
Ma  tha  deadh  obair  air  tòiseachadh  annam, 
O  giulain  air  a  h-aghaidh  i  gu  la  Iosa  !  Agus 
deònaich  gu'm  bi  an  t-ordugh  naomh  air  son 
am  bheil  mi  ag  ullachadh,  'na  mheadhon 
chum  mo  bheathachaidh  spioradail  agus  m' 
fhàs  ann  an  gràs.     Amen. 

§  8.  Tha  mi  an  dòchas  gu'n  robh  mi  neo- 
chlaon  ann  am  fhèin-cheasnachadh.  Agus 
ged  tha  mi  faicinn  mòran  do  nithibh  a  ta  'nan 
aobhar  irioslachaidh,  'nuair  tha  mi  gabhail  ath- 
bheachd  do  m'  chaithe-beatha,  gidheadh  cha'n 
f  heud  mi  co-dhùnadh  gu  bheil  mi  a'm'  chealg- 
air,  ach  is  coir  dhomh  dòchas  maith  a  bhi 
agam  tre  grùs,  gu  bheil  mi  a'm'  chreideach 
treibhdhireach,  ged  nach  'eil  mi  iomlan,  agus 
gu'm  bi  mi  air  m'fhàilteachadh  aig  bord  an 
Tighearn. 

'Se  an  t-aon  ni  a  ta  romham  a  nis  mi  fèin 
a  dheadh-ulluchadh  gu  coinneamh  a  chumail 
ri  m'  Dhia  aig  a'  chuirm  naoimh  so,  air  eagal 
gu'n  cuir  mi  corruich  air,  no  gu'n  càill  mi  na 
sochairean  ris  an  robh  duil  agam.  Chum  na 
criche  so  is  coir  dhomh  f  haicinn  gu  bheil  gach 
gràs  beathail,agus  ann  am  beo-chleachdadh,air 
eagal,  **  air  do  thirionn  bhi  a'm'  threud,  gu'm 
bòidichinn  agus  gu'n  iobrainn  ni  truaillidh 
do'n  Tighearn."      (Mai.  i.  14.) 

Tha  f  hios  agam  gu  bheil  creidimh  'na  cheud 

agus  'na  phriomh-ghràs :  "  Is  e  brigh  nan 
nithe  ri'm  bheil  dòchas,  dearbh-chinnte  nan 
nithe  nach  faicear  ;*' — "  as  eugmhais  creidimh 
cha'n  'eil  e  'n  comas  Dia  a  thoileachadh. 
(Eabh.  xi.  1.  6.)  Cha'n  urrainn  domh  bith 
Dhè  chur  an  teagamh,  agus  cinnte  an  t- 
saoghail  ri  teachd,  nithe  a  ta  'nan  ceud-thùs 
ann  an  creidimh  nadurra,  agus  a  ta  air 
an  roimh-thuigsinn  air  thoiseach  air  a' 
chreidimh  Chriosduidh.  Tha  mi  creidsinn 
"  gu  bheil  Dia  ann,  agus  gur  e  an  Ti  e  bheir 
duais  do'n  dream  a  dh'iarras  e  gu  dichiollach." 
Ach  cha  leoir  so ;  thubhairt  mo  Thighearn, 
"Tha  sibh  a'  creidsinn  an  Dia,creidibh  annam- 
sa  mar  an  ceudna."  Cha  bhi  eòlas  air  an  aon 
Dia  fior  a  mhàin  tarbhach  chum  na  beatha 
maireannaich,  'nuair  tha  daoine  aineolach  air 
"  Iosa  Criosd  a  chuir  e  uaith."  Thig,  uime  sin, 
O  m'anam  !  biodh  do  chreidimh  ann  an  Criosd 
laidir  agus  beothail.  Nach  'eil  teisteas  gu  leoir 
agam  gur  e  Iosa  am  Mesiah,  Criosd  Dhè,  agus 
"  esan  gu'n  do  sheulaich  Dia  an  t-Athair." 
Tha  sgrioptuirean  an  t-seann-tiomnaidh  a'  toirt 
fianuis  mu  thimchioll.  "  Dhasan  thug  Moses 
agus  na  Fàidhean  uile  fianuis.  Annsan  fhuair 
gach  gealladh  agus  fàidheadaireachd  an  làn- 
choimhlionadh  :  Annsan  tha  brìgh  lagh 
nan  iobairtean — agus  bha  gach  samhladh 
'ga  chiallachadh.  B'esan  gu  cinnteach  siol  a' 
gheallaidh,  an  Siloh,  am  meangan  a  reir 
creidimh  nan  aithriche  "  aig  an  robh  dull  ri 
solas  Israeil." 

Smuainich,  O  m'anam !    Cia  glòrmhor  an 
fhianuis  a  thug  Dia  seachad  m'a  thimchioll  le 

guth  o  nùamh  ;  le  mòran  do  mhiorbhuilibh  foil- 
aiseach  agus  do-aicheadh  ;  agus  mu  dheireadh 
le  thogail  o  na  marbhaibh  ; — nithe  a  bha  air  an 
coimhlionadh  an  lathair  fhianuisean  freagar- 
ach, — daoine  comasach  agus  firinneach  nach 
b'urrainn  bhi  air  am  mealladh  ann  an  cùis  cho 
soilleir  ri  so,  agus  a  reir  uile  chosmhuil,  nach 
tugadh  oidhearp  air  an  t-saoghal  a  mhealladh, 
do  bhrigh  nach  robh  buannachd  air  bith  san 
amharc  a  thairngeadh  iad  a  leth-taobh  gu  foill 
a  dheanamh;  agus  cha'n  'eil  e  air  doigh  air  bith 
cosmhuil  gu'm  biodh  daoine  'nan  làn-chiall 
ciontach  ann  an  leithid  do  pheacadh  uamhas- 
ach,  'nuair  nach  b'urrainn  dùil  a  bhi  aca  ri  ni 
air  bith  ach  ri  doruinn  agus  truaighe. 

A  thuilleadli  air  sin,  w  Nach  d'rinn  Dia 
comh-fhianuis  leo,  araon  le  comharaibh  agusle 
h-iongantasaibh,  agus  le  feartaibh  eagsamhla, 
agus  le  tiodhlacaibh  an  Spioraid  naoimh  ?" 
(Eabh.  ii.  4.)  Agus  a  bhàrr  air  sin,  feumaidh 
an  teagasg  sin  bhi  o  Dhia,  a  tha  treòrachadh 
dhaoine  air  doigh  cho  soilleir  agus  cho  son- 
ruichte  gu  gnù  diadhaidh  'nan  inntinn  agus 
'nan  caithe-beatha  :  Feumaidh  an  soisgeul  sin 
a  bhi  o  Dhia  a  ta  a'  teagasg  dhuinn  gu  h- 
eifeachdach  "  gach  mi-dhiadhachd  agus  ana- 
mianna  saoghalta  àicheadh,  agus  ar  beatha  a 
chaitheadh  gu  stuama,  gu  cothromach,  agus 
gu  diadhaidh  amis  an  t-saoghal  mi  lathair," 
(Titus  ii.  12.)  Tha  mi  a'  tuigsiniij  o  eachd- 
raidli  nan  linntcan  a  ebaidfa  ser.chad,  agus  o 
na  nithibh  a  chunnaic  mi  am  measg  mo 
luchd-eolais    iein,    gur    e    na    Criosduidhean 

treibhdhireach  na  daoine  a's  fearr.  Agus,  O 
m'anara  !  nach  urrainn  thu  do  theisteas  fein  a 
chur  ri  so,  gu  bheil  thu  fas  an  deadh-ghean  ri 
Dia,  a  reir  mar  a  ta  do  chreidimh  air  a  meud- 
achadh  san  Tighearn  Iosa  Criosd  ?  Nach  'eil 
thu  an  comhnuidh  a'  faicinn,  'nuair  tha  do 
chreidimh  ullamh  gu  failneachadh,  gu  bheil  na 
nithe  maith  a  ta  làthair  ullamh  gu  bàsachadh," 
(Tais.  iii.  2.)  Agus,  air  an  laimh  eile,  am 
bheil  do  chridhe  uair  air  bith  cho  ceart,  no  do 
bheatha  cho  fior-ghlan  'san  uair  a  ta  do  chreid- 
imh laidir  agus  beothail  ?  A  nis  am  bheil  ni 
air  bith  ni's  neo-chreideasaich  na  gu'n  deanadh 
an  Dia  mòr  feum  do  mhealltar  a  dh'ath-urach- 
adh  iomhaigh  fèin  air  anamaibh  dhaoine ! 
Creididh  mi  ni  amaideach  air  bith,  cho  luath 
sa'  chreideas  mi  gu'n  tog  agus  gu'n  cum  an  Dia 
naomh  suas  a  rioghachd  san  t-saoghal  so  le 
breug,  agus  gu'm  mill  e  soirbheas  an  diabhuil, 
le  seollanaibh  ifrionnail  agus  diabhluidh. 

Thig,  uime  sin,  O  m'anam  !  agus  bi  "  laidir 
ann  an  creidimh,  X  toirt  glòire  do  Dhia," 
(Romh.  iv.  20.)  Tha  e  fiorgu  bheil  bhi  creid- 
sinn  *na  obair  do-dheanamh ;  ach  smuainich 
cia  as  a  ta  an  cruaidh-chas  ag  eirigh, — o 
chridhe  truaillidh,  agus  o  namhaid  chealgach : 
agus  bitheadh  an  smuain  so  'na  teisteas  eile 
air  firinn  teagaisg  a'  chrann-cheusaidh.  C'ai*- 
son  a  dheanadh  cridhe  truaillidh,  agus  deamh- 
an  meachranach  a  leithid  do  striffh  laidir  an 
aghaidh  obair  a'  chreidimh  !  Mur  b'e  obair 
Dhe  e,  cha  deanadh  naimhdean  Dhè  sbairn 
cho  mor  g'a  bhacadh.  Dh'eiridneadh  an 
diabhul  a  chreutaire  fèin, — biodh  gràdh  aig  an 

t-saoghal  do'n  ni  sin  a  buineadh  dha  fèin,— 
agus  cha  bhiodh  an  fheoil  cho  neo-thoileach 
air  gabhail  ris  an  t-soisgeul,  mur  biodh  e  spior- 
adail  'na  oibreachadh,  agus  neamhaidh  'na 
cheud-thus.  Uime  sin,  O  m'anam  !  dealbliam 
reusona  à  cruaidh-ehasaibh,  agus  deanam  mo 
shlighe  rèidh  leis  na  cip-tuislidh  a  ta  air  an 
tilgeadh  air. 

Da  rireadh  is  iongantach  an  ni  r'a  smuain- 
eachadh  gu'm  fàsadh  Dia  'na  dhuine,  agus 
gu'm  faigheadh  an  duine  sin  bàs :  '*  Gun 
amharus  is  mòr  rùn-diomhair  na  diadhachd," 
(I  Tim.  iii.  16.)  Ach  na  cuireadh  so  eagal  ort. 
Smuainich  gu  durachdach  mar  is  uamhasaich, 
agus  a's  iongantaich  rùna-diomhair  an  t-sois- 
geil,  is  ann  is  cosmhuil  a  ta  iad  ri  bhi  o 
Dhia;  oir  clia  choir  dhuinn  a  smuaineachadli 
gu'm  foillsicheadh  esan  ni  air  bith,  ach  ni  son- 
ruichte,  agus  ni  a  bha  os  ceann  cumhachd  reu- 
soin  an  duine,  le  leithid  do  mhor-chiiis 
ghreadhnachail,  agus  le  leithid  do  oibribh 
cumhachdach,  's  a  bha  air  an  deanamh  a 
dhaingneachadh  ministreileaclid  ar  Tighearna. 
Bhiodh  e  'na  aobhar  amharuis  mar  searmon- 
aicheadh  Criosd  agus  a  dheisciobuil  ni  air 
bith  ach  ni  a  theagaisg  na  feallsanaich  ana- 
creideach,  agus  luchd-foghlum  nan  Iudhach. 
Agus  do  gach  neach  tha  glic  agus  neo-chlaon 
'na  inntinn  bu  choir  da  so  teagasg  Chriosd  a 
mholadh,  gu'n  robh  e  "  'na  clieap-tuislidli  do 
na  h-Iudhaich,  agus  do  na  Greugaich  'na 
amaideachd,"  (1  Cor.  i.  23.) 

Xacli 'eil  nanithe  so  mar  sin?  Thig,  uiincsin, 
()  m'anam  !  crcid  agus  bi  air  do  dhaingneach- 

adh.  Creid  na  nithe  tha  Criosd  a'  foillseach- 
adh  dhuit  'na  ordugh  naomh :  "  'se  so  mo 
chorp-sa  ata  air  a  bhriseadh  air  bhur  son, 
agus  is  e  so  fuil  an  nuadh  choimhcheangail  a 
chaidh  dhoirteadh  air  bhur  son,  chum  maith- 
eanais  pheacanna." 

Ach,  "  Och  is  duine  truagh  mi !  co  a 
shaoras  mi  o'n  droch  chridhe  mi-chreideach 
so  ?"  Cha'n  e  fianuis  o'n  taobh  am  muigh  a 
mhkin  a  ghineas  creidimh  beothail.  Tha  f  hios 
agam  gur  e  creidtmh  obair,  seadh  obair 
chumhachdach  Dhè,  a  ta  air  a  ginntinn  sa' 
chridhe  leis  a'  chumhachd  sin  a  thog  Iosa  o 
na  marbhaibh  :  "  Cha'n  ann  uainn  fèin  a  ta 
e ;  is  e  tiodhlac  Dhè  e."   (Eph.  ii.  8.) 

Agus  air  an  aobhar  sin,  O  mo  Dhia !  tha 
mi  pilltinn  a  d'ionnsuidh-sa,  oir  tha  mo  chridhe 
a'd'  làimh,  agus  is  urrainn  thu  buadhachadh 
air  neart  laidir  nan  naimhdean  a  ta  an  co'- 
bhoinn  a'm'  aghaidh ;  agus  cha'n  e  mhàin 
gu'n  toisich  thu,  ach  coimhlionaidh  tu  obair 
a'  chreidimh  le  cumhachd.  "  Tha  mi  creid- 
sinn ;  a  Thighearn  cuidich  thusa  le  m'  mhi- 
chreidimh,  agus  leasaich  uireasbhuidh  mo 
chreidimh."  Na  tairg  a  mhàin,  na  nithe  a  ta 
an  soisgeul  a'  foillseachadh,  ach  fosgail  mo 
chridhe  chum's  nach  cuir  mi  an  teagamh  iad 
ni's  mò  na  chuireas  mi  an  teagamh  na  nithe  a  ta 
mi  a'  leirsinn  le  mo  shuilibh,  "chum  air  dhomh 
creidsinn  ann-san  nach  'eil  mi  a'  faicinn,  gu'n 
deanainn  mòr-ghairdeachas  le  h-aoibhneas  air 
dol  thar  labhairt,  agus  Tan  do  ghlòir."  ; 

§  9.  Feumaidh  mi  mar  an  ceudna  mo 
Thighearn  a  chuimhneachadh  ann  an  cleachd~ 

adh  graidh  naoimh.  Agus  O  m'anam !  ma 
tha  thu  creidsinn,  cha'n  urrainn  duit  gun  bhi 
air  do  lionadli  le  gràdh.  Beacfadaich  air  do 
Thighearn  'na  ghlòir  agus  'na  mhaise;  smuain- 
ich air  "  mar  dhealradh  glòir  an  Athar,  agus 
mar  fhior-iomhaigh  a  phearsa,"  (Eabh.  i.  3.) 
Smuainich  air  mar  neach  "ata  sonruichte  am 
measg  dheich  mile,  agus  gu  lcir  ionmhuinn;" 
mar  neach  nach  'eil  gach  dealradh  cruthaichte, 
gach  seirc,  gach  neochiontachd  agus  iomlain- 
eachd  a'  foillseachadh  ach  gu  fann  ;  mar  neach 
anns  am  bheil  gach  ni  a  ta  ionmholta  a'  coinn- 
eachadh  agus  a'  toirt  buaidh  ;  mar  neach  do'm 
bheil  na  h-aingle  a's  àirde  a'  toirt  aoraidh, 
agus  leis  am  bheil  feachd  soillseach  nèimh  air 
an  dorchachadh  ;  gidheadh  a  bheir  urram  da, 
a  shleuchdas  sios,  agus  a  chòmhdaicheas  iad 
fèin  'na  làthair  le  tuille  greadhnachas  agus 
àrd-thoilinntinn  na  ged  a  riaghladh  iad  mile 
saoghal.  Smuainich  air  mar  neach  tha 
glormhor  thar  gach  ni  air  an  ruig  beachd,  no 
a  chuireas  briathra  an  ceill, — neach  air  an 
amhairc  armailt  nèimh  le  h-iongantais  agus 
mòr-mheas  gu  siorruidh,  mar  chuspair  a  ta  a 
ghnàth  nuadh,  agus  a  tha  toirt  seachad  toill- 
eachas-inntinn  gun  chrioch;  agus  air  nach  iarr 
iad  tuille  sonais,  "  ach  gu'm  bi  iad  maille  ris, 
agus  gu'm  faic  iad  a  ghlòir,"  (Eoin  xvii.  24.) 
Agus,  O  m'anam  !  thoir  fa'near  gu  bheil  an 
Ti  glòrmhor  so,  a  ta  cho  gràdhach  thar  tuigse, 
thar  tuigse  cairdeil  riut-sa!  Am  bheil  e  fcuiuail 
so  a  dhearbhadhj  no  an  gabh  gach  dearbh  a  thug 
r  seachad  a  dhichuimhneachadh.  Nach  robh 
n  .; 

a"ghràdh  air  a  nochdadh  dhuit  air  mhodh  do- 
àicheadh,  'na  theachd  sail  fheòil,  'na  bhreith, 
'na  fhulangas,  agus  'na  bhàs,  maille  ris  gach 
cùis  irioslachaidh  eile  a  dhlùth-lean  e  'na 
thurus  troimh  ghleann  a'  bhròin  so,  (eadhon 
fàsach  falamh  agus  uamharra,)  a  dh'ionnsuidh 
an  ionaid  mhaith  sin,  far  am  bheil  e  a  ghnàth 
cuimhneachadh  air  a  shluagh,  agus  far  am 
bheil  e  an  comhnuidh  beò  gu  eadar-ghuidhe 
a  dheanamh  air  an  son  ?  Bha  gràdh  aig  dhuit 
mu'n  d'  thainig  thu  fèin  no  aimsir  gu  bith. 
Ghràdhaich  e  thu  'nuair  a  bha  e  air  thalamh 
le  gràdh  "  laidir  mar  am  bàs — gràdh  nach 
urrainn  uisgeacha  lionmhor  a  mhuchadh,  agus 
nach  bàth  na  tuiltean  :  Tha  e  g'ad  ghràdhach- 
adh  a  nis  air  nèamh,  agus  ged  tha  e  air  àrd- 
achadh  gus  an  inbhe  a's  àirde,  fad  os  ceann 
gach  uachdaranachd  agus  cumhachd,  agus 
ged  tha  e  'na  shuidhe  aig  deas  laimh  Dhè  mar 
Thighearn  nan  uile,  gidheadh  tha  an  t-aon 
àit  agad  'na  chridhe,  agus  an  t-aon  chuibh- 
rionn  'na  chuimhne  chaoimhneil.  Cha  dean 
aimsir  bhuan,  no  astar  fad,  no  inbhe  àrd,  no 
moran  ghnothuichean,  a  ta  cur  bacadh  air 
cairdeas  cumanta,  mùth  air  bith  an  sin:  "Air 
dha  a  mhuinntir  fèin  a  bha  anns  an  t-saoghal 
a  ghràdhachadh,  gràdhaichidh  e  gu  crich  iad/' 
(Eoin  xiii.  1.;)  agus  sin  le  gradh  ni's  bunailt- 
ich",  ni's  diongmhalta  agus  ni's  riaghailtich'  na 
cuairt  feachd  neimh,  agus  na  cùrsa  shuidhichte 
naduir.  Ni  mò  ata  an  gràdh  so  'na  ainm 
falamh.  Thoir  fa'near  O  m'anam  !  na  nithe 
glòrmhor  tha   sruthadh  uaithe.     Is  gràdh  e 

a  ta  mòr  le  beannachdaibh  ; — beannachdaibh 
iiach  urrainn  teangadh  chur  an  ceill,  agus  ris 
nach  gabh  ni  air  bith  a  ta  san  t-saoghal  so 
samhlachadh,  ach  le  moran  laigsinn  agus  neo- 
iomlaineachd.  "  Ghràdhaich  e  mi,  agus  dh/ 
ionnlaid  e  mi  o  mo  pheacaibh  'na  fhuil  fèin." 
(Tais.  i.  5.)  "  Rinneadh  esan  do  nach  b'aithne 
peacadh,  'na  iobairt-pheacaidh  air  mo  shonsa; 
chum  gu'm  biom-sa  air  mo  dheanamh  a'm' 
fhìreantachd  Dhe  annsan/'  (2  Cor.  v.  21.) 
"  Lotadh  e  air  son  mo  pheacadh-ne,  bhruth- 
adh  e  air  son  m'aingidheachdan  ;  leagadh  air- 
san  smachdachadh  mo  shithe,  agus  le  a 
chreuchdaibh-san  shlànuicheadh  mi,"  (Isaiah 
liii.  5.)  "  Air  dhomh  bhi  air  m'fhireanachadh 
tre  chreidimh,tha  sitli  agam  ri  Dia  tre  anTigh- 
earn  Iosa  Criosd."  (Romh.  v.  1.)  "Agus  air  a 
sgàth-san  tha  comas  agam  teachd  le  dànachd 
gu  caithir  nan  gràs,"  (Eabh.  iv.  16.)  D'a 
ghràdh  costail,  mar  an  t-aobhar  cliu-thoill- 
tinneach,  tha  mi  am  fiachaibh  air  son  m'ath- 
ghineamhain,  leis  am  bheil  mi  "  air  m'ath- 
ghin  gu  beò-dhòchas  ;"  m'uchd-mhacachd, 
leis  am  bheil  mi  air  mo  ghairm  a'm'  leanabh 
do  Dhia ;  mo  naomhachadh,  mo  shith,  mo 
chomhfhurtachd,  m'aoibhneas;  agusmu  dheir- 
eadh,  mo  dhòchas  anns  a'  bheatha  mbaireann- 
ach, — 'se  sin  gach  ni  a's  urrainn  an  cridhe  iarr- 
aidh,  agus  deich  mile  uair  ni's  mò ;  oir  na 
nithe  sin  a  dh'ulluich  Dia  dhoibbsan  aig  am 
bheil  gradh  dha,  cha  d'thàinig  e  an  cridhe 
duine  a  thuigsinn. 

Vgu«  na  dichuimhnichcam,  O  m'anam  !   co 

e  cuspair  neo-airidh  a'  ghràidh  ghlormhoir  so. 
Cò  mi,  no  ciod  e  tigh  m'athar,  gu'n  rachadh 
am  mor  dheadh-ghean  so  a  nochdadh  dhomh ; 
— gu'n  cuireadh  prionnsa  na  beatha,  an  Dia 
beò,  a  chridhe  air  cu  marbh  mar  a  ta  mise ; 
gu'm  biodh  cnuimheig  fhaoin,  duslach  agus 
luaithre  pheacach,  air  an  toirt  fa'near  leis-san 
do'm  bheil  an  cruthachadh  gu  h-iomlan  umhal, 
agus  an  coimhmeas  ris  gu  bheil  gach  creutair 
cruthaichte  mar  bhoinne  an  t-soithich-uisge, 
agus  mar  dhus  min  na  slige-tomhais  :  neo-ni, 
seadh  ni's  lugha  na  neo-ni  agus  diomhanas  : 
Feuch,  ciod  'a  ghnè  ghràidh  so  !  Cha'n  urrainn 
briathra  a  chur  an  cèill,  agus,  uime  sin,  feum- 
aidh  mor-mheas  tosdach  seasamh  'nan  àite. 

A  nis  naeh  airidh  an  gràdh  so  air  gràdh  ? 
Cia  mar  a  ta  e  tachairt,  O  m'anam  !  nach  *eil 
e  a'  drughadh  ort  ni's  mò  ?  Nach  'eil  e,  le  bhi 
beachdachadh  air,  a'  lasadh  suas  teine  a'd' 
chridhe  ?  Smuainicheadh  neach  ann  an  leithid 
so  do  chùis,  gu'n  àrdaicheadh  smuainte  dur- 
achdach  srad  do  ghràdh  gu  bhi  'na  lasair 
aoibhneis  agus  mhor-ghairdeachais  !  Agus  cia 
uaith  tha  an  cion-seirc  so  ag  èirigh  ? 

Och,  is  ann  o  mo  chridhe  aingidh  neo- 
chreideach.  Tha  na  nithe  so  cho  mòr  is  gu 
bheil  iad  a'  dol  thar  tuigse.  Ach  thugam 
fa'near  "  nach  iad  smuainte  an  Tighearna  ar 
smuainte-ne,  ni  mò  is  e  a  shlighean-sa  ar 
slighean-ne  ;  ach  gu  bheil  iad  àrd  os  an  ceann 
mar  ata  na  neamhan  àrd  seach  an  talamh," 
(Isaiah  lv.  8,  9. ;)  agus  gu  bheil  athròcairean 
an  coimhmeas  r'a  mhorachd.    Is  trie  le  tiodh- 

lacaibh  rioghail  bhi  mòr  agus  riomhach,  air 
an  toirt  seachad  a  reir  staid  an  righ ;  agus 
ciod  ni's  luglia  a  bheirear  seachad  le  High  nan 
righ,  agus  Ard-uachdaran  neimh  agus  na 
talmhainn,  na  na  nithe  sin  a  chunnaic  e  iom- 
chuidh  a  ghealltainn  do  luchd  a  dheadh-ruin  ? 
Agus  mar  is  iriosal  cuspairean  a  ghraidh,is  ann 
is  n;lòrmhor  'fhiughantas.  Mar  is  isle  a  theid 
amhaitheas,  's  ann  a's  àirde  a  dh'eireas  e:  Ach 
gu'n  tigeadh  e  cho  iosal  riumsa — an  neach  a's 
lugha,  seadli  a's  lugha  na  an  ti  a's  lughado  na 
naomhaibh  uile,  seadh  cheud-f  hear  pheacach  ; 
tha  so  a'  cur  mo  chreidimh  gu  dhulan,  agus  a' 
toirt  orm  glaodhaich  a  maeh,  "  Tha  e  neo- 
chomasach;  cha'n  urrainn  e  tachairt  a  chaoidh 
gu'n  tugadh  Dia  gràdh  do  leithid  a*  chnuimh- 
eig,  do  leithid  do  dheamhan  'sa  ta  mise  !  a 
bhris  a  laghanna, — a  chur  a  ghràs  an  neo- 
bhrigh, — a  mhuch  a  spiorad, — a  shaltair  air  a 
mhac !  CÙ  mi-thaitneach,  a  thionndaidh  a 
ghràs  gu  macnus,  agus  a  bhuanaich  ann  am 
peacadh,  a  dh'aindeoin  gach  doigh  chum 
m'ath-leasachadh  !  Creutair  cùl-sleamhnach- 
adh,  ceannairceach,  breugacli  !  agus,  air 
dhomh  fios  a  bhi  agam  air  na  nithibh  so,  nach 
'eil  gabhail  tuille  suim  diubh  na  a  ta  meall 
do'n  talamh,  no  carraig,  no  peacach  cruaidh- 
chridheach  agus  neo-thoinnisgeach  !  Feum- 
aidh  mi  aideachadh  nach  'eil  e  furasd  domh 
so  a  chreidsinD  :  Agus  an  uair  a  ta  mi  a'  glac- 
adh  dòchais,  tha  mi  gabhail  iongantais  gu 
bhcil  danadas  agam  gu  so  a  dheanamh  ;  agus 
tha  mi  toirt  cliu  do  ghràs  agus  do  thròcair  Dhè 

nacli  robh  mi  q  chionn  f  hada  a'm'  Chain,  no 
a'm'  Iudas;  no,  air  a  chuid  a's  lugha,  a'm' 
Spira,  no  a'm'  Mhagor-mhisabib,  a'm'  chuis- 
eagail  domh  fèin  agus  do  gach  neach  a  ta  mu'n 
cuairt  domh,  air  son  uamhuinn  agus  oillte 
m'eu-dòchais ! 

Agus  gidheadh  tha  trocair  neo-chriochnach, 
agus  toilltinneas  neo-chriochnach  an  so  'na 
chuideachadh  dhomh.  Creididh  mi  gu  bheil 
tròcair  ann  air  son  an  neach  a's  miosa,  do 
bhrigh  gu'n  dubhairt  Dia  e ;  agus  cha  bhi  do 
dhanadas  agam  na  chuireas  mi  fèin  a  mach  as 
an  àireamh  do  bhrigh  nach  d'  rinn  Dia  so : 
Tha  gach  uile  ni  so-dheanamh  do  Dhia.  Is 
urrainn  dasan  deich  mile  talann  a  mhaitheadh 
cho  maith  ri  beagan  fheoirling  ;  agus  bheir  e 
maitheanas  air  son  iomadh  peacaidh  agus 
truaillidheachd  gràineil  do  gach  anam  a  ta 
aithreachail,  iriosal,  agus  toileach.  Cha'n 
fheud  mi  gràs  Dhè  àicheadh  ;  agus  uime  sin, 
tha  mi  ag  aideachadh  a  ghràis,  agus  air  an 
aobhar  sin  a'  creidsinn. 

Agus  an  sin  cia  mar  a's  urrainn  domh  gun 
ghràdh  a  bhi  agam  ?  O  m'anam  !  tuit  gu  h- 
iriosal  aig  cosaibh  do  Shlànuighir  ghràdhaich  ; 
agus  mar  urrainn  thu  ni's  fearr  a  dheanamh, 
nochd  do  ghràdh  le  d'  osnaich  agus  le  d'  dheoir, 
nach  urrainn  thu  a  ghràdhachadh  ni's  mò. 

Ach,  a  Thighearn,  feudaidh  mi  deasboir- 
eachd  rium  fèin  gus  am  bi  mi  sgith,  ma  bhios 
do  ghriis-sa  air  a  chumail  uam,  agus  do  spiorad 
air  kicheadh  dhomh.  O  biodh  do  ghrkdh  air 
a  dhortadh   a  mach   ann  am  chridhe  tre  an 

spiorad  naomh  a  thugadli  dhomh  !  Buail  a' 
charraig  so,  agus  leaghaidh  i.  Sèid  air  a' 
mheall  mharbh  so,  agus  fàsaidh  e  beò  ;  tarr- 
uing  mi,  agus  ruithidh  mi  a'd'  dheigh.  Cha'n 
urrainn  domh  a  ràdh  gu  bheil  gràdh  agam 
duit,  ach  is  urrainn  domh  a  ràdh  gu  bheil  a 
mhiann  orm  gràdh  a  bhi  agam  duit.  Is 
aithne  dhuitse  so,  do'n  aithne  na  h-uile  nithe. 
Feudaidh  mi  thusa  a  ghairm  a'd'  fhianuis, 
nam  faighinn  mo  mhiann,  gu'n  gràdhaichinn 
thu  ni's  mò  na  ghràdhaicheas  naomh  air  bith 
air  thalamh,  seadh,  na  ni  aingeal  air  bith  air 
neamh.  B'fhearr  learn  thusa  a  ghràdhaehadh 
mar  is  coir  dhomh  do  ghrkdhachadh,  na  bhi 
a'm'  mhaighstir  air  gach  ionmhas  air  thalamh, 
— na  gu'n  sleuchdadh  a  righrean  uile  sios  aig 
mo  chosaibh, — na  gu'm  faighinn  coir  air  gach 
ni  tha  sluagh  an  t-saoghail  so  a'  miannachadh. 
B'fhearr  leam  (mar  ata  fios  agad,  a  Thighearn,) 
bàsachadh  ann  am  mòr-ghairdeachas  gràidh 
naoimh,  agus  m'anam  a  thiomnadh  do  lamh- 
aibh  an  Iosa  bheannaichte,  na  bhi  beò  car 
deich  muilliona  do  bhliadhnaibh,  seadh  gu 
siorruidh,  ann  an  iomlaineachd  gach  sonais 
chruthaichte.  O  mo  Dhia..  nach  iarrtus  so  ata 
reir  do  chridhe  fVin,  'nuair  tha  mi  a'  guidhe 
gu'm  bithinn  comasach  air  thusa  a  ghradhach- 
adh  le  m'uile  anam,  agus  nach  bithinn  tuir- 
seach  agus  trom,  fuar  agus  neo-bheothail  aig 
a'  chuirm  sin,  far  am  bheil  cuimhneachan  a* 
ghrìiidh  a's  luachmhoire  agus  a's  glormhoire 
air  an  cualas  riamh  iomradli. 

§  10.   Feumaidh  mi  mar  an  ceudna  bhi  ann 

an  suidheachadh  aithreachail  inntinn  aig  bord 
an  Tigheàrn.  Bu  choir  do  chuimhneachan 
grkidh  mo  Thighearn  a  bhàsaich  air  mo  shon, 
mo  chridhe  a  leaghadh  sios  le  doilgheas 
caoimhneil  air  son  nam  peacanna  sin  a  bhruth 
agus  a  cheus  esan.  "  Rinneadh  'anam  'na 
iobairt-reitich  air  son  mo  pheacanna,"  (Isaiah 
liii.  10.)  agus  nach  bi  mo  chridhe  tuirseach 
'nuair  a  smuainicheas  mi  air  a'  chupan  shearbh 
sin,  arms  an  robh  mo  pheacanna  mar  nimh 
marbhtach,  agus  a  dh'òl  esan,  air  mo  sgath-sa, 
gu  ruig  na  deisgeanan.  O  m'anam !  'nuair 
a  ehuimhnicheas  mi  air  mo  Shlanuighear, 
feumaidh  mi  cuimhneachadh  mar  an  ceudna 
air  mo  pheacaibh  air  son  an  do  bhàsaich  esan 
chum  mise  a  theasairginn.  Mo  pheacanna  ! 
Cia  farsuinn  am  focal  !  Cia  mòr  a'  chilis  !  Tha 
mi  fo  ioghnadh  agus  a'  critb,  air  dhomh  beachd 
coitchionn  a  ghabhail  do'n  chùis  so,  agus  feum- 
aidh mi  bhi  air  mo  shlugadh  suas  agus  caillte 
ann  am  smuaintibh  'nuair  a  ghabhas  mi  beachd 
sonraichte— c'àit  an  tòisich,  no  c'àit  an  erioch- 
naich  mi !  Gun  teagamh,  feudaidh  mi  tòis- 
each  aig  an  fhreumh,  "  FeucV  ann  an  euceart 
dhealbhadh  mi,  agus  ann  am  peacadh  ghabh 
mo  mhathair  mi  'na  broinn,"  (Salm  li.  5.)  Ach 
tha  na  freumhan  h'onmhor  a'  dol  thar  tomhas : 
cha'n  aithne  dhomh  an  àireamh.  Tha  àithne 
Dhe  ro-f  harsuinn,  agus  a  reir  a  farsuinneachd 
feumaidh  mi  mo  chionta  amheas.  Ciod  an 
àithne  nach  do  bhris  mi  ?  Ciod  an  ni  anns 
nach  robh  mi  ciontach  ?  A  thaobh  peacanna 
m'aineolais,  agus  mo  laigsinn  choitchionn, 
feumaidh   mi   bhi    ag  osnaich,  agus  a  ràdh, 

"  Cò  a  thuigeas  a  sheacharain  ?"  (Salm  xix.  \c2.) 
Bithidh  e  'na  ghnotliuch  neo-ghearr  agus  mul- 
adach  bhi  cuimhneachadh  agus  a'  caoidh  mo 
sheachrana  a's  cudthromaiche,  agus  caithidh 
so  tuilleadh  do  m'aimsir  ua's  urrainn  domh  a 
bhuileachadh  air.  Ach,  O  m'anam  !  cuiream 
mar  f  hiachaibh  ort  gu'n  dean  thu  caoidh  air  son 
nam  peacanna  a's  antromaiche  do  d'  bheatha  : 
Leugh  thairis  do  mhiosachan,  agus  sil  deur  air 
na  laithibh  dubha  tha'n  sin. 

[N. — An  so  gabh  beachd  le  cridhe  brònach 
air  na  peacaibh  sonraichte  sin  a's  uamharra  na 
cheile.] 

Agus  ged  tha  dòchas  agam  gu'n  d'thug 
Dia  maitheanas  duit,  O  m'anam  !  na  toir  thusa 
maitheanas  duit  fèin  a  chaoidh.  O  ciod  a 
their  mi  ?  Tha  nàire  agus  rughadh  gruaidh  orm 
m'aghaidh  a  thogail  suas  riutsa,  O  mo  Dhia," 
(Esra  ix.  6\)  Cha  b'urrainn  domh  sith,  no 
fbighidinn,  no  dòchas  a  bhi  agam,  ach  air  son 
a  leithid  so  do  ghealladh,  '*  gu'n  glan  fuil 
Iosa  Criosd  a  mhic  o  gach  uile  pheacadh." 
(1  Eoin  i.  7) 

Ghabhainn  mar  an  ceudna  ath-bheachd  son- 
raichte do  m'  chaithe-beatha  o'n  t-sacramaint 
mu  dheireadh  :  Agus  an  so  gheibh  mi  ni's  leòir 
gu'm  chur  fo  nàire,  agus  to  dhoilgheas.  Mo 
thruaighe  mise  !  Cia  cho  neo-f'hreagarach  'sa 
bha  mo  chaithe-beatha  do  m'  aidmheil  agus  do 
na  geallanaibh  a  thug  mi  seachad,  agus  do'n 
f  ht'in-t'hiosrachadh  bùlasach  amis  an  d'rinn  mi 
gairdeachas,  agus  air  son  an  robh  mi  ro- 
thningeil  ! 

E 

£N. — An  so  suidhich  do  smuainte  air  na 
peacaibh  a's  truirae  sa'  mios  a  chaidh  seaehad.] 

An  robh  leithid  so  do  ghniomh  a'  cordadh 
ris  an  ni  sin  a  thagair  agus  a  gheall  thu  o 
chionn  ghoirid  aig  bord  an  Tighearn  ?  An 
robh  a  leithid  so  do  riaghladh  cubhaidh  do 
Chriosduidh,  no  iomchuidh  air  son  fear-coman- 
achaidh  ?  An  robh  sàsuchadh  a  leithid  so  do 
ana-miann  feoìrahòr  freagarach  do  dheis- 
ciobul  an  t-Slanuighir  naoimh,  uain  Dhè  gun 
smal  ?  An  robh  e  iomchuidh  air  son  aoin  do 
chaoraich  threud  Chriosd  bhi  'g  aoirneagain, 
mar  mhuc,  san  làthaich  ?  An  robh  an  uaill, 
an  fhearg,  an  droch-rùn,  am  farmad,  an  neo- 
sheirceileachd  so,  a'  cordadh  ris  a'  ghealladh 
dhurachdach  sin,  gu'n  gabhadh  tu  mar  do 
chuibhrionn  esan  a  thàinig  "  chum  gu'n 
sgriosadh  e  oibre  an  diabhuil,"  (1  Eoin  iii.  8.) 
"  Cuimhnich,  agus  bi  air  do  mhasluchadh, 
agus  na  fosgail  do  bheul  tuille  air  son  do 
nàire  !  Gu  deimhin  tha  mi  ni's  amaidiche  na 
duine  air  bith,  agus  cha'n  'eil  tuigse  duine 
agam,"  (Gnath-fhocal  xxx.  2.) 

Agus,  O  m'anam  !  "  Nach  leòir  dhuit  a' 
chuid  a  chaidh  seachad  do  aimsir  do  bheatha" 
{1  Pead.  iv.  3.)  gu  gniomhara  neo-iomchuidh 
agus  amaideach  a  choimhlionadh.  Gu  deimhin 
is  coir  dhomh  a  ràdh,  "  Ma  rinn  mi  aingidh- 
eachd,  cha  dean  mi  sin  ni's  mò."  Gu'm  b'e 
sin  mo  run-suidhichte ;  agus  aig  bord  an 
Tighearn  ceanglam  mi  fèin  le  bannaibh 
nuadha,  gu'n  gluais  mi  ni's  faicilliche  san  àm 
ri  teachd, — gu'm  bi  mo   chràbhadh  ni's  bith- 

eanta, — mo  ghiulan  ni's  firinnich',  mo  sheirc 
ni's  coitchionn,  agus  mo  chaithe-beatha  gu 
h-iomlan  ni's  spioradail. 

O  mo  Dhia  !  'Se  so  mo  rùn-suidhichte,  ach 
na  leig  dhomh  bhi  dh'easbhuidh  grais  a  ta  a 
mhàin  uile-fhoghainteach  air  mo  shon  :  thoir 
dhomh  fior-aithreachas ;  bitheam  treibhdhir- 
each  a'm'  run-suidhichte,  agus  bitheadh  ion- 
racas  mo  chridhe  air  fhaicinn  ann  an  gluasad 
iomchuidh  san  àm  ri  teachd.  Biodh  e  mar 
sin,  air  sgàth  losa  ! 


CAIB.  V. 

Am  Jior-chreideach  aig  bord  an  Tighearrt. 

A  Nis,  O  m'anam  !  Thug  deadh  làmh  mo 
Dhe  thu  a  dh'ionnsuidh  a  thighe,  agus  chuir  i 
a'd'  suidhe  sios  thu  aig  a  bhord.  Feuch  tha 
gach  ni  deas  !  Faic  gu  bheil  thusa  deas  gu  do 
Dhia  a  choinneachadh  agus  gu  comhdhail 
cheart  a  thoirt  da. 

"  Eirich,  a  ghaoth  à  tuath,  agus  thig,  a 
ghaoth  à  deas,  sèid  air  feadh  mo  liosa,  rachadh 
fàile  cùbhraidh  a  spiosraidh  a  mach.  Thig- 
eadli  m'annsachd  da  lios,  agus  itheadh  e  d'a 
thoradh  taitncach."  (Dan  Sholaimh  iv.  16.) 
'Nuair  thig  an  High  a  steach  a  dh'amharc  air 
na  h-aoidhibh,  na  faiceadfa  e  mise  mar  neach 
aig  nach  'eil  trusgan  na  bainnse. 

Isàrd-fhtill  ro-chudthromach  so!  O m'anam, 

thig    dluth    le    mòr-urram    agus   le   h-eagal 
diadhaidh. 

"  Cha'n  àit  air  bith  so  ach  tigh  Dhè,  agus 
is  e  so  geata  nèimh,"  (Gen.  xxviii.  17- ;)  biodh 
mo  shuidheachadh  inntinn  iomchuidh,  spiorad- 
ail,  agus  nèamhaidh. 

O  mo  Dhia !  cum  air  falbh  am  buaireadair  ; 
cum  a  mach  an  saoghai ;  agus  cum  sios  mo 
thruaillidheachd. 

Na  salaicheadh  ana-miann;  na  gabhadh 
gnothuch  air  bith  sealbh  ;  agus  na  tionndaidh- 
eadh  smuainte  suarach  m'inntinn  air  falbh. 
Dluthaich  ri  mo  chridhe,  agus  biodh  e  a'  seall- 
iuinn,  agus  air  a  shocrachadh  ortsa. 

Tha  do  ghràs,  O  Thighearn,  ni's  leoir  dhomh, 
agus  biodh  do  chumhachd  air  a  dheanamh 
foirfe  ann  am  anmhuinneaehd. 

Oibrich  annam  araon  an  toil  agus  an  gniomh : 
neartaich  mi  gu  treun,  tre  do  spiorad-san  anus 
an  duine  an  leth  stigh. 

Beothaich  mo  chreidimh,  mo  ghràdh,  agus 
gach  gràs  feumail  eile  gu  cleachdadh  tagair- 
each  agus  làidir. 

Iosa  bheannaichte !  as  t'eugmhais-sa  cha'n 
urrainn  domh  ni  air  bith  a  choimhlionadh.  Is 
urrainn  mi  gach  ni  a  dheanamh  tre  Chriosd  a 
neartaicheas  mi.  Tarruing  mi,  agus  a'd'  dhèigh 
ruithidh  mi. 

§  2.  'Nuair  tha  am  ministeir  a'  briseadh  anarain. 

Mar  so  bha  corp  mo  Thighearn  air  a  bhris- 
eadh :  "  B'i  toil  an  Tighearn  a  bhruthadh 
agus  a  chur  to  àmhghar." 

"  Bhruthadh  e  air  son  ar  n-aingidheachdan." 

O  gabham  beachd  do  shamhladh  a  chuirp  a 
bha  air  a  bhruthadh,  le  cridhe  briste  agus  le 
spiorad  brònach  ! 

Is  cruaidh  da  rireadh  an  cridhe  sin  nach 
maothaich  an  sealladh  so  ! 

Tha  mi  am  barail  gu  bheil  mi  faicinn  a 
chorp  riomhach  air  a  sgidrsadh  agus  air  a 
lotadh.  Is  cruaidh  an  ni  ri  smuaineachadh 
gu'm  biodh  ionracas  iomlan  air  a  charadh  air 
an  doigh  so.  Ach  an  uair  a  smuainicheas  mi 
gu'n  robh  an  t-Uan  neo-1  ochdach  so  aig  an 
àm  cheudna  "  'na  Dhia  thar  gach  uile,  beann- 
aichte  gu  siorruidh,"  agus  gu'n  d'  fhuiling  e* 
so  uile  air  mo  shonsa,  cia  cruaidh  mo  chridhe, 
mar  bi  e  air  a  mhaothachadh  ? 

Agus  an  uair  a  bha  a  chorp  air  a  bhruthadh 
air  an  doigh  so,  chaidh  an  t-iarunn  a  steach 
'na  chridhe.  Cò  is  urrainn  a  thuigsinn  ciod 
a  dh'  fhuiling  ar  Slànuighear,  'nuair  aghlaodh 
e  aMo  Dhia,moDhia,c'arsona  threigthumi?" 

Faic  an  so  cia  olc  agus  cia  searbh  an  ni  am 
peacadh,  agus  cia  gràineil  e  ann  an  sealladh 
Dhe,  'nuair  nach  deanadh  iobairt  ni's  lugha 
ceartas  brosnuichte  a  riarachadh  ! 

An  so  tha  gràs  !  an  so  tha  gràdh  !  gu'n  ull- 
uicheadh  Dia  corp  d'a  mhac,  agus  anns  a' 
chorp  sin  gu'n  giulaineadh  e  "  ar  peacanna  air 
a'  chrann,"  (1   Pead.  ii.  24.) 

§  3.  'Nuair  tha  am  ministeir  a  taomadh  a 
mack  anfhiona. 

Mar  so  bha  fuil  Chriosd  air  n  dortadh  air 
mo  shon-sa. 

E 

'*  Tha  sinn  air  ar  saoradh,  cha'n  ann  le 
nithibh  truaillidh  mar  a  ta  airgiod  agus  òr, 
ach  le  fuil  luachmhoir  Chriosd,  mar  fhuil 
Uain  gun  chron,  gun  smal,"  (1  Pead.  i.  1 8-1 9«) 

"  Ma  ni  fuil  tharbh  agus  ghabhar  dream  a 
naomhachadh  chum  glanaidh  na  feòla ;  cia 
mòr  a's  mò  ni  fuil  Chriosd,  a  thug  e  fèin  suas 
tre  'n  spiorad  shiorruidh  gun  lochd  do  Dhia, 
'ur  coguis-sa  ghlanadh  o  oibribh  marbha  chum 
seirbhis  a  dheanamh  do'n  Dia  bheò  ?"  (Eabh. 
ix.  13,  14.) 

O  seallam  air  Iosa  a'  sruthadh  fola,  le  cridhe 
brònach  ! 

Faic  an  tobair  a  chaidh  fhosgladh  air  son 
peacaidh,  agus  air  son  neoghloine  !  "  Glanaidh 
fuil  Iosa  Chriosd  o  gach  uile  pheacadh." 

Thig  am  fagus,  O  m'anam  !  agus  co-chur. 
Nigh  agus  bi  glan  :  Glan  leis  an  hisop  so, 
agus  bithidh  tu  glan :  Nigh  anns  an  t-soith- 
each-ionnlaid  so,"  agus  bithidh  tu  ni's  gile  na 
sneachdadh,"  (Salm  li.  7-) 

Ciod  ris  nach  feud  duil  a  bhi  againn  o  fhuil 
Dhè,  o  '  fhuil- san  a  bha  'na  Dhia.  (Gniomh. 
xx.  28.) 

Cia  saor  a  dhoirt  e  'fhuil !  Seall  le  mòr 
aoibhneas  air  na  sruthannaibh  gràidh  sin,  agus 
smuainich  cia  mòr  atathu  an  comain  an  neach 
sin  a  leig  a  bheatha  fèin  sios  air  do  shon. 

O  mo  Dhia,  cuir  mo  chridhe  am  farsuinn- 
eachd  le  gràdh  do  leithid  so  do  charaid,  agus 
na  leig  do  m' chridhe  a  chaoidh  bhi  air  a  chumh- 
annachadh  d'a  thaobh-san,  a  dh'  fhosgail  a 
chuislean,  agus  a  dhoirt  'fhuil  cho  saor,  agus 
a  bhàsaich  air  mo  shon. 


55 

Faigheadh  mo  shuil  buaidh  air  mo  chridhe, 
agus  cuimhnicheara  le  mòr-chaomhalachd,  air 
an  teisteas  a  thug  e  seachad  air  a  ghràdh  do  m' 
thaobh.  An  robh  gràdh  riamh  cosmhuil  ri  so? 

§  4.     A'  glacadh  an  arain. 

Iosa  bheannaichte  !  is  tusa  aran  na  beatha  ; 
tha  do  chorp  briste  'na  bhiadh  air  son  anama  : 
O  itheam  tre  chreidimh  agus  maiream  beò  ; 
itheam  agus  na  faigheam  bas  a  chaoidh."  (Eoin 
vi.  46.) 

'Nuair  a  ghabh  Iudas  an  greim,  chaidh  Sa- 
tan a  steach  ann.  A  Thighearn,  deonaich 
'nuair  a  ghlacas  mise  an  t-aran  so  gu'n  teid 
Criosd  a  steach  annam,  agus  gu'n  gabh  e 
sealbh  shiorruidh  air  m'anam. 

A  nis,  O  m'anam !  gabh  ri  Criosd  gu  h- 
iomlan,le  cridhe  iomlan,  air  son  slàinte  iomlain. 

u  A  Thighearn,  cha'n  airidh  mise  air  thusa 
a  theachd  a  steachd  fo  m'  chleith." 

Tha  mi  gun  teagamh  ro  neo-airidh,  ach  tha 
mi  an  dòehas,  tre  ghràs,  nach  'eil  mi  gu  tur 
neo-thoileach. 

O  nam  biodh  mo  mhiann  an  deigh  a'  bhidh 
spioradail  so  co'-ionann  ri  m'fheum  air,  eia 
farsuinn  a  dh'  fhosgaileadh  m'anam  a  bheul, 
aguscialàna  bhitheadh  e  air  alionadh.  (Salm 
Ixxxi.   10.) 

"  ()  thusa  a  sholair  aran  domh,  beothaich 
mo  ehiocras  'na  dheigh,  agus  beannaich  gu 
pailt  mo  Ion. 

"  A  Thighcarn,  meudaich  mo  chreidimh. 

f(  O  biodh  an  t-aran  so  air  a  bheannachadh 

chum  mo  bheathachadh   spioradail,   agus  m' 
f  has  ann  an  gràs. 

"  O  gu'm  faighinn  à  lànachd  Chriosd,  agus 
gràs  air  son  gràis.     (Eoin  i.  lb'.) 

"  Leis  a'  bhiadh  rioghail  so  fasadh  m'anam. 
a  ta  bochd  agus  seargta,  sultmhor  agus  ur. 
(Salm  xcii.  14.) 
"  Is  biadh  gu  firinneach  'fheoil.  (Eoin  vi.55.) 
"  O  m'anam  !  gabh  gu  toileach  agus  gèill ; 
gabh  ri  Iosa,  agus  thoir  thu  fèin  suas  da.  Mo 
Thighearn  agus  mo  Dhia :  buinidh  mi  dhuitse 
— saor  mi. 

"  Rinn  mi  roghainn  an  diugh  do'n  Tighearn 
gu  bhi  'na  Dhia  dhomh.     (Deut.  xxvi.  17«) 

"  Dhasan  buinidh  mi,  agus  ni  mi  seirbhis  da. 
(Gniomh.  xxvii.  23.) 

e<  Beannaichte  gu  robh  Dia,  eadhon  Athair 
ar  Tighearna  Iosa  Criosd,  a  bheannaich  sinne 
leis  gach  uile  bheannachadh  spioradail  ann  an 
ionadaibh  nèamhaidh  ann  anCriosd."  (Eph.i.3.) 

Beannaichte  gu  robh  Dia  air  son  Iosa  Criosd. 

"  Buidheachas  do  Dhia  air  son  a  thiodhlaic 
do-labhairt." 

§  5.     Air  gabhail  a'  chupain. 

"  Is  e  an  cupan  so  an  coimhcheangal  nuadh 
ann  am  fuil  mo  Thighearn."     (1  Cor.  xi.  25.) 

"  Gabhaidh  mi  cupan  na  slainte,  agus 
iocaidh  mi  mo  bhòidean." 

*'  Is  deoch  gu  firinneach  fuil  Chriosd." 
(Eoin  vi.  55.) 

Gabhaidh  mi  cupan  a'  bheannachaidh  ; — 
agus  urramach  gu'n  robli  a  ghràdh-san,  a  bha 

"air  a  dheanamh  'na  mhallachadh  air  mo  shon," 
(Gal.  iii.  IS.)  chum's  gu'n  lionadh  e  an  cupan 
so  le  beannachd. 

O  cia  saor  a  dh'òl  mo  Thighearn  "  do'n 
t-sruth  air  an  t-slighe."  Cuimhnich,  O  m' 
anam  !  an  gradh  sin  thug  air  a  ràdh,  "  An 
cupan  a  thug  m'Athair  dhomhsa  ri  òl  nach  òl 
mi  e  ?"  Bu  chupan  searbh  dhasan  e,  ach 
dh'òl  se  e  gu  ruig  na  deisgeanan.  Is  cupan 
beannachaidh  dhomhsa  e ;  agus  nach  òl  mi  as 
gu  toileach  mar  chuimhneachan  airsan  ? 

"  Iosa  bheannaichte !  dh'òl  thusa  o  laimh 
an  Tighearn  cuach  a  chorruich  ;  dh'òl  thu, 
dh'fhàisg  thu  as,  deisgeanan  cuaiche  na  ball- 
chrithe,"  (Isaiah  li.  17- ;)  agus  an  do  chuir  thu 
a'm'  lamhaibh-sa  u  cupan  a'  chomhfhurtachd 
so  ?"  "  Feuch  ciod  a'  ghnè  ghràidh  so  !" 

"  O  fuil  luachmhor,  a  ghlanas  o  gach  uile 
pheacadh  ! 

()1,  O  m'anam  !  agus  cuimhnich  air  Iosa. 

"  Ol,  agus  dean  caoidh  air  son  do  pheac- 
anna,  agus  t'amaideachd." 

Ol,  agus  gabh  ri  maitheanas. 

Ol,  agus  gabh  greim  do  choimhcheangal 
Dèj  a  bha  air  a  sheulachadh  le  fuil  an  Uain, 
"  mar  t'uile  shlainte,  agus  t'uile  mhiann." 

Ol,  agus  dichuimhnich  do  dhoilgheasan. 

Ol,  agus  thoir  maitheanas  do  d'  naimhdibh. 

Ol,  agus  thoir  buaidh  air  eascairdibh  t'an- 
ania. 

Ol,  agus  dean  gairdeachas  Win  an  dòchas 
glòir  Dhe. 

losa  bheannaichte  !  cuiridh  mi  an  cuimhne 
do  ghràdh  ni's  mò  na  fiqn,  (Dan  Sholaimh  i.  4.) 
"  Dhasan  a  ghràdhaich  sinn,  agus  a  dh'ionn- 
laid  sinn  o  ar  peacaibh  'na  f huil  fèin,  agus  a 
rinn  righre  dhinn,  agus  sagairt  do  Dhia  agus 
d'a  Athair-san ;  Dhasan  gu'n  robh  glòir  agus 
cumhachd  gu  saoghal  nan  saoghal.  Amen." 
(Tais.  i.  5,  6.) 

Beannaichte  gu'n  robhDia  air  son  IosaCriosd. 

<e  Buidheachas  do  Dhia  air  son  a  thiodhlaic 
do-labhairt." 

§  6.     Aig  co-dhùnadh  an  t-sacrama'mt. 

"  Is  airidh  an  t-uan  a  chaidh  mharbhadh 
air  cumhachd,  agus  saoibhreas,  agus  gliocas, 
agus  neart,  agus  urram,  agus  glòir,  agus  mol- 
adh  fhaotainn." 

Moladh,  agus  urram,  agus  glòir,  agus  cumh- 
achd, gu'n  robh  dhasan  a  ta  'na  shuidhe  air 
an  righ-chaithir,  agus  do'n  Uan  gu  saoghal 
nan  saoghal/'  (Tais.  v.  12,  13.) 

"  Cia  so-ghràdhach  do  phàilliuna,  a  Thigh- 
earna  nan  slògh  !  Is  beannaichte  iadsan  a  tha 
'nan  comhnuidh  a'd'  thigh-sa ;  is  fearr  là  a'd' 
chùirtibh  na  mile  :  b'  f  hearr  learn  bhi  ri  dor- 
saireachd  ann  an  tigh  mo  Dhè,  na  bhi'm 
chomhnuidh  ann  am  pàilliunaibh  aingidh- 
eachd."     (Salm  Ixxxiv.  1,  4,  10.) 

Agus,  O  m'anam  !  ma  bha  an  uair  so  cho 
milis,  air  do'n  righ  bhi  air  fhoillseachadh 
dhomh  'na  ghlòir,  agus  an  duthaich  tha  fad 
air  astar,  ged  chunncas  iad  a  mhain  gu  dorcha 
tre  ghloin,  ciod  e  siorruidheachd  ann  an  neamh, 

'nuair  a  chi  mi  e  mar  a  ta  e,  agus  a  bhios 
aithne  agam  air,  mar  a  ta  aithne  orm;  'miair  a 
bhios  mi  maille  ris,  far  am  bheil  e,  agus  a  chi 
mi  a  ghlòir.   Dean  cabhag,  O  f  hir  mo  ghràidh ! 

Air  an  doigh  so  is  coir  dhomh  mo  Thigh- 
earn  a  chuimhneachadh  gus  an  tig  e.  Beann- 
aichte  gu'n  robh  Dia  air  son  an  orduigh 
naoimh  so.  Ach,  O  gu'm  biodh  m'anam  air 
a  chlaoidh  lefadal  air  son  ath-theachd  Chriosd, 
"  'nuair  a  dh'  fhoillsichear  e  dhoibhsan  aiir 
am  bheil  suil  ris,  as  eugmhais  peacaidh,  chum 
slainte,"  (Eabh.  ix.  28.) 

Thubhairt  e,  "  Tha  mi  teaclid  an  aithghearr  ; 
seadh,  thig,  a  Thighearn  Iosa,"  (Tais.  xxii.  20.) 
Aig  an  àm  cheudna,  O  m'anam  !  cuimhnich 
c'ait  an  robh  thu,  agus  ciod  a  bha  thu  deanamh. 
Dh'  fhosgail  thu  do  bheul  do'n  Tighearn,  agus 
cha'n  fheud  thu  dol  air  t'ais.  Cheangail  thu 
t'anam  le  mionnaibh  :  Mhionnaich  thu,  agus 
feumaidh  tu  a  choimhlionadh,  gu'n  coimhid 
thu  breitheanais  a  cheartais. 

Dh'aidich  thu  air  an  là'n  diugh  gur  e  an 
Tighearn  do  Dhia  :  Bi  firinneach  dha :  Leig 
leis-san  a  mhain  bhi  air  àrdachadh  a'd'  chridhe; 
bi  leis-san,  agus  na  b'ann  le  neach  eile. 

A  nis,  O  mo  Dhia  !  tha  mi  g'ad  bheannach- 
adh  air  son  saorsa  do  thighe  :  tha  mi  g'ad 
bheannachadh  air  son  comhnaidh  do  spioraid  : 
Nàire  mo  dhroch  ghiulain  tha  mi  gabhail 
dhomh  fein,  ach  an  cliu  gu  h-iomlan  tha  mi 
toirt  duitse.  O  cuidich  learn  tre  do  ghràs, 
mar  a  ghabh  mi  ri  Iosa  Criosd,  mar  sin  gu'n 
gluais  mi  ann,   chum's   ge   b'e  àit  am  bi  esan, 

an  sin  gu'm  bi  mise,  a  sheirbhiseach  neo-airidh, 
mar  an  ceudna.     Amen  agus  amen. 


CAIB.  VI. 

Ail  fior-chreideach  an  uaignidheas  an  deigh  dha 
bin  aig  bord  Suijwir  an  Tighearna. 

§  1.   An  tiair  a  bha  an  Sacratnaint  sòlasach. 

"  Beannaich  an  Tighearn,  O  m'anam  ;  agus 
moladh  gach  ni  a  ta  an  taobh  stigh  dhiom, 
'ainm  naomh-san  :  Beannaich  an  Tighearn,  O 
m'anam !  agus  na  dichuimhnich  a  thiodhlacan 
uile ;  a  chrùnas  thu  le  caoimhneas  gràidh, 
agus  caomh-tbrocairibh  ;  agus  a  sbàsuicheas 
do  bheul  le  nithibh  maith."  (Salm  ciii.  1,  &c.) 

Cia  cho  taingeil  is  coir  dhomh  a  bhi  gu'n 
robh  dorsan  tighe  an  Tighearn  fosgailt'  dhomh, 
agus  gu'n  robh  saor-chomas  agam  teachd  a 
dh'ionnsuidh  a  bhuird.  Cia  mar  thachair  so 
dhomhsa,  a  thoill  o  chimin  fhada  a  bhi  air  mo 
dhruideadh  steach  am  measg  nan  spiorad  am 
priosan,  agus  a  bhi  air  mo  bheathachadh  le 
aran  an  amhghair,  agus  le  uisge  an  amhghair, 
gu'm  faighinn  comas  teachd  air  aoidheachd  gu 
leithid  so  do  chuirm ;  "  cuirm  do  nithibh 
blasta  Ian  do  smior,  do  f'hion  aosda  air  a  dheadh 
tharruing  ?"  gu'm  faicinn  an  "  Righ  'na  ghlòir, 
agus  gu'n  suidhinn  maille  ris  aig  a  bhord ;" 
gu  h-àraidh  'nuair  a  bha  aobhar  agam  a 
smuaineachadh  gu'm  bithinn  air  m'  fhuadach- 

acìh  o  a  làthair,  agus  gu'n  cluinninn  na  briathra 
dòlasach  sin,  "  Na  faic  m'aghaidh  ni's  mò." 

Beannaichte  gu'n  robh  Dia,  a  leig  dhomh 
bhi  beò  a  dh'  fhaicinn  an  là  so, — an  là  aoibh- 
neach  so  ;  agus  nach  robh  mi  air  mo  bhacadh 
fada  roimh  so  le  buille  iongantach,  agus  air 
mo  thoirt  am  braighdeanas  leis  a'  bhàs  a  dh' 
ionnsuidh  sheòmraichean  an  tighe  sin,  a  dh' 
orduicheadh  do  gach  uile  bheò. 

Beannaichte  gu'n  robh  e,  nach  do  leig  e 
learn  teachd  beò  ni's  faide  an  dichuimhn  air 
ordugh  cho  milis  agus  cho  tarbhaeh  ;  gu'n 
d'  thug  e  dearbhadh  dhomh  air  mo  dhleasdnas; 
gu'n  do  bhrosnuich  e  mi  gu  rùnachadh,  agus 
gu'n  do  dhaingnich  e  mo  rùn-suidhichte  ;  air 
achd  is  gu'n  do  choisrig  mi  mi  fein  do'n  Tigh- 
earn  agus  d'a  Eaglais,  thre  thoil  De,  a  dh' 
aindeoin  uile  mhi-ruin  an  diabhuil.  'Se  so 
an  ni  a  chuir  mi  romham  uair  agus  uair ;  ach 
bhac  Satan  mi.  Beannaichte  gu'n  robh  Ceann- 
ard  mo  shlainte,  nach  do  bhac  e  mi  ni's  faide  ; 
nach  b'  urrainn  an  aireamh  laidir  do  chunn- 
uilean  a  chuir  e  r'a  cheile  mo  chumail  air 
m'  ais  o  m'  dhleasdnas  :  "  gu'n  robh  mi  air 
mo  dheanamh  ro-thoileach  ann  an  là  a 
chumhachd."  (Salm  ex.  3.) 

Beannaichte  gu'n  robh  Dia,  nach  d'  rinn 
mo  neo-churam  nadurra,  agus  mo  ghaol  air 
fbis,  thoirt  orm  dleasdnas  a  sheachnadh,  a  ta 
'g  iarraidli  dichioll,  agus  co-chur  saoithreachail 
gu  ullucliadh  air  a  shon  ;  nach  d'  thug  mo 
nihiann   an   deigh    an   t-saoghail   so  orm   bhi 

gearain  air  son  na  h -aim  sir  a  dh'  fheumas  fear- 
comanachaidh  iomchuidh  a  chur  air  leth  o 
ghnothuichibh  saoghalta,  chum  e  fèin  ulluch- 
adh  fa  chomhair  na  seirbhis  naoimh  so  :  gu 
h-àraìdh  nacli  do  tharruing  m'  amharusan 
neo-chreideach,  mo  theagamh,  m'  eagal,  agus 
m'  eud,  mi  o  m'  dhleasdnas,  le  bhi  toirt  orm  a 
smuaineachadh  gu'n  robh  mi  neo-iomehuidh 
agus  neo-airidh. 

Tha  e  mar  fhiachaibh  orm  mar  an  ceudna 
esan  a  chliuthachadh  air  son  còmhnaidh  a 
spioraid  Naoimh  agus  a  ghràis,  do  bhrigh 
gu'n  robh  m'  inntinn  air  doigh  àraidh  ciùin- 
ichte ;  gu'n  robh  miann  mo  chridhe  air  'ainm, 
agus  air  a  chuimhne ;  gu  bheil  aobhar  agam 
a  chreidsinn  gu'n  robh  mi  treibhdhireach, 
agus  gu'n  do  ghluais  mi  ann  an  ionracas  mo 
chridhe :  Ged  tha  e  'na  aobhar  nàire  dhomh 
nach  d'  rinn  mi  ni's  fearr,  is  coir  dhomh  esan 
a  mholadh  gu'n  d'  rinn  mi  cho  maith  ;  "  Cha 
mhise,  ach  gràs  Dhè  a  tha  maille  rium ! 
Cha'n  ann  duinne,  O  Thighearn,  cha'n  ann 
duinne  a  bhuineas  a'  ghlòir." 

Ach,  O  m'anam  !  Na  biodh  do  thaingeil- 
eachd  air  a  cur  an  cèill  am  briathraibh  coit- 
chionn  amhàin :  gabh  ath-bheachd  do'nghnoth- 
uch  gu  h-iomlain,  agus  biodh  t  'aideachadh 
d'a  rèir  sin.  Feudaidh  moran  gràidh  bhi  air 
a  chur  an  cèill  le  nithibh  a  ta,  a  reir  coslais, 
ro-bheag ;  nithibh  air  am  feudar  beachd- 
smuaineachadh  le  mòr  thoil-inntinn,  agus  a  ta 
airidh  a  bhi  air  an  cuimhneachadh  le  taingeil- 
eachd. 

Tha  e  raar  fhiachaibh  orm  Dia  a  chliuth- 
achadh,  do  bhrigh,  le  a  fhreasdal  cairdeil, 
gu'n  do  "  threoraich  e  mi  do'n  tigh-f  hiona 
sin,  far  an  robh  a  ghràdh  'na  bhratach 
tharum ;"  gu'n  robh  dorsan  an  ionaid  naoimh 
fosgailte  ;  nach  'eil  mo  chrannchur  air  a 
shonrachadh  dhomh  sua  h-ionadaibh  sin,  far 
am  bheil  tighean-aoraidh  Dhè  air  am  milleadh 
— a  mhinisteirean  air  am  fògradh  do  chuill- 
tibh, — agus  anama  crabhach  air  an  co-eig- 
neachadh  le  h-ainneart  gus  am  Mana  neamh- 
aidh,  am  biadh  spioradail,  a  thional  le  cunnart 
am  beatha.  Beannaichte  gu'n  robh  Dia  gu'm 
feud  sinn  teachd  cruinn  an  ceann  a  cheile,  le 
caoimhneas  ar  luchd-riaghlaidh,  agus  u  nach 
'eil  neach  ann  a  chuireas  eagal  oimn  ;"  gu 
bheil  an  Tighearn  u  ag  ulluchadh  bord  fa'r 
comhair  am  fianuis  ar  nairnhde,"  (Salm  xxiii. 
5. ;)  agus  ged  ghuidh  mic  Bheliail  mallachd 
agus  mi-rùn  duinn,  nach  urrainn  doibh  ar 
milleadh  ;  seadh,  nach  'eil  comas  aca  dragh 
a  chur  oirnn.  Beannaichte  gu'n  robh  Dia, 
cha'n  urrainn  doibh  masladh  a  thoirt  duinn, 
agus  a  ràdh,  "  C'àit  a  nis  am  bheil  ar  Dia  ?" 
Feudaidh  sinn  a  nis  "  dol  maille  ris  a'  mhòr- 
chuideachd  gu  tigh  Dhè  le  guth  na  mor- 
chuideachd  a  ta  cumail  la  feille,"  (Salm  xliii. 
.'},  k)  Beannaichte  gu'n  robh  'ainm  gu  bheil 
e  air  a  cheadachadh  dhuinne,  a's  urrainn 
aideachadh  "  gu  bheil  sinn  samhach  san  tir," 
(Salm  xxxv.  20.)  ar  coir-bhreith  nadurra  a 
8healbhachadh,  agus  nach  'eil  sinn  air  ar  meat 
le  ar  luchd-riaghlaidh  'nar  ceann.iircich,  no 
diubhnlach  do  righribh,  (Esra  iv.  15.) 

Tha  e'na  aobhar  molaidh  domh  mar  an  ceudna 
"  nach  d'  eirich  olc  air  bith  dhomh,  agus  nach 
d'  thainig  plàigh  am  fagus  do  m'  fharduich," 
(Salm  lxxxi.  10.)  a  dh'fheudadh  mo  dhruid- 
eadh  a  mach,  ged  bhiodh  dorsan  a  thighe-san 
fosgailte :  nach  robh  mo  thigh  air  a  dhunadh 
suas,  agus  "  A  Thighearn  bi  tròcaireach" 
air  a  sgriobhadh  air ;  "  nach  do  dhluth-lean 
droch-thinneas  rium/'  (Salm  xli.  8.  ;)  agus 
if  nach  robh  mo  leas'raidh  làn  do  ghalar 
granda,"  (Salm  xxxviii.  7«)  a  chumadh  mi  air 
mo  leabaidh  no  ann  am  sheòmar,  agus  a 
bhacadh  dhomh  dol  gu  tigh  an  Tighearn  : 
gu'n  robh  "  rùn-diomhair  Dhè  air  mo  phàill- 
iun,  agus  nach  d'  thàinig  truaighe  dhoruinn- 
each  air  bith  orm,  a  chuireadh  m'  inntinn 
thar  a  chèile,  agus  a  dh'  f  hàgadh  mi  eu-comas- 
ach  air  an  ordugh-a  fhrithealadh  le  sith  agus 
le  cràbhadh.  Beannaichte  gu'n  robh  Dia,  nach 
robh  feum  agam  air  leisgeul  Aaroin,  'nuair  a 
dhichrimhnich  e  an  iobairt-pheacaidh  itheadh 
anns  an  ionad  naomh,  agus  a  cho-riasunaich 
Maois  ris  :  "  Agus  thachair  an  leithidean  sin 
do  nithibh  dhomh-sa  ;  agus  nam  bithinn  air 
itheadh  na  h-iobairt-pheacaidh  an  diugh,  an 
gabhta  rithe  an  lathair  an  Tighearn?"  (Lebh. 
x.  1,9-i  Gu  h-àraidh  bhithinn  taingeil  nach 
d'  thug  Dia  air  falbh  a  spiorad, — nach  do 
fhuasgail  e  an  diabhul, — agus  nach  do  leig  e 
fa  sgaoil  mo  thruaillidheachd  ;  air  achd,  air 
dhomh  bhi  air  mo  ghlacadh  ann  am  peacadh 
uamhasach,  no  air  mo  chlaoidh  le  buaireadh 
craiteacli,    nach  biodh    a  dhànadas  agam   na 

thigeadh  am  fagus  do'n  Dia  eudmlior  sin  'na 
ordugh  naoinh :  ach  gu'm  feumadh  m'kit 
bhi  falamh,  do  bhrigh  gu'n  robh  deamhan 
casaideach,  agus  cogais  agairteach  a'  glaodh- 
aich  agus  ag  ràdh,  w  Cha'n  'eil  e  glan,  gu 
cinnteach  cha'n  'eil  e  gian,"  (1  Sam.  xx.  26.) 

Bheirinn  mar  an  ceudna  cliu  do  m'  Dhia, 
nach  robh  mi  air  mo  mhealladh  a  thaobh  a 
f  hreasdal  do'n  mhinistetr, — stiubhard  nan  rùn- 
<liomhair  sin  ;  nach  d'fhàg  tinneas,  no  tuit- 
eamas  air  bitli  eile  eu-comasach  e  air  son 
seirbhis  a  mhaighstir :  ach  gu'n  robh  Dia  maille 
ris  a  reir  a  gheallaidh  chaoimhneil ;  gu'n  robh 
Iosa  Crtosd  maille  r'a  spiorad,  agus  gu'n 
d'  thug  e  dha  "  teangadh  nan  daoine  fogh- 
luimte,  a  chum  gu'm  b'aitlme  dha  focal  a 
labhairt  ami  an  deadh  àm,"  (Isaiah  1.  4.)  Cia 
iiamhasach  an  rabhadh  a  thug  e  dhuinn  gun 
ftinn  theachd  am  f agus  as  eugmhaisan  trusgain- 
bainnse  !  Cia  caoimhneil  an  doigh  air  an  d' 
thug  e  misneach  do  gach  anam  crabhach  agus 
toilcach  "  teachd  le  dànadas  gu  caithir  nan 
gràs,"  agus,  le  creidimh,  "  gu  uisge  a  tharr- 
uing  a  tobraichibh  na  slainte  !"  Cia  druigh- 
teach  an  doigh  air  an  do  chuir  e  an  ceill 
fulangas  ar  I'ighearnal  Cia  durachdach  a  sparr 
e  oiran  creidimh  'na  t'huil,  agus  co-clios- 
mlialaclid  r'a  hhùs  !  Cia  deothasach  a  mhol  e 
'eisempleir,  agus  a  bhrosnuich  e  gu  umhlachd 
choitchionn,  le  bhi  nocluladh  sonas  an  t- 
sluaigfa  sin  a  ta  deanamh  seirbhis  da,  agus  rga 
leantuinn,  agus  a  bhios"  maille  ris  far  am  bheil 
e,   agus  a  chi   a    glilòir  !""    Cia    durachdach   a 

ghuidh  e  gu'n  tuirlingeadh  spiorad  naomh  air 
gach  anam  treibhdhireach !  gu'n  cuimhnich- 
eadh  Dia  sinn,  o'n  neach  a's  àirde  gus  an 
neach  a's  isle  "  leis  an  deadb-ghean  a  nochdas 
e  d'a  shluagh  fèin,  agus  gu'm  fiosraicheadh  e 
sinn  le  'shlainte!"  nach  biodh  fear-comanach- 
aidh  air  bith  aig  a'  bbord  sin  air  la  eile  air 
cball  aig  deas  laimh  Chriosd  ;  ach  gu'n 
"  suidbeamaid  sios  maille  ri  Abraham,  Isaac, 
agus  Iacob  ann  an  riogbachd  Dhè,"  agus 
gu'n  rachamaid  a  steach  do'n  fhois  sin  a  dh' 
fhàgadh  fa  cbomhair  sluaigh  Dhè.  Beann- 
aichte  gu'n  robh  Dia,  nach  robh  a  bbeul  air 
a  dhunadh,  no  a  spiorad  air  a  chumbannacbadb, 
mar  pheanas  ceart  air  son  mo  pheacanna,  leis 
an  do  bbrosnuich  mi  e  gus  na  sochairean  sin  a 
mhi-gbnatbaich  mi  gu  truagh  a  thoirt  uam. 

Is  còir  dhomh  'ainm  a  chliutbachadh  mar 
an  ceudna  nach  do  dhiult  e  dhomh  "  a  ghràs, 
agus  nach  d'  thug  e  a  spiorad  naomh  uam," 
'nuair  thainig  mi  dh'  ionnsuidh  a  bhuird.  Ged 
bha  m'  ulluchadh  cho  neo-iomlan, — cho 
goirid  air  glanadh  an  ionaid  naoimh, — agus 
mo  ghiulan  uile  ro-fhaillneach,  gidheadh  tha 
dòchas  agam  gu'n  do  choinnich  mi  esan  "  do 
'm  bheil  gràdh  aig  m'anam  :"  bha  trocair  an 
Tighearn  os  ceann  mo  dhùil  cho  maith  agus  os 
ceann  mo  thoillteanais.  Beannaichte  gu'n  robh 
Dia,  nach  do  thachair  dhomh  a  reir  roimh- 
fhiosachd  m'inntinn  thruaillidh  agus  chasaid- 
each.  Bha  dùil  agam  ri  gruaim  mharbhtach, 
ach,  dp'm  ioghnadh  mhòr,  chaidh  m'fhàilt- 
cachadh  le   feith-ghàire  shòlasach  :   "  Thog  e 

orm  solus  a  ghnùise,"  labhair  e  briathra  tait- 
neach  rium,  agus  chuir  e  air  falbh  mi  le 
gairdeaehas  agus  le  h-oranaibh,  le  tiompan, 
agus  le  clarsaich  !  (Gen.  xxxi.  27-) 

Molaidh  mi  e,  do  bhrigh  gu'n  do  chuidich 
e  le  m'  ana-creidimh,  air  achd  is  ged  tha  mi 
air  bheag  creidimh,  nach  robh  i  ri  iarraidh 
'nuair  bu  choir  dhi  bhi  ami  an  cleachdadh. 
Chuimhnichinn  le  cridhe  taingeil  a  chaoimh- 
neas  domh  anns  a'  chomas  a  fhuair  mi  gu 
greim  a  dheanamh  air  nithibh  neo-fhaiesinn- 
each  ;  'nuair  chunnaie  mi  an  t-aran  agus  am 
fion  gu'm  b'urrainn  domh  sealltainn  trompa 
gus  an  cuspair  beannaichte  sin  a  ta  iad  air  an 
sonrachadh  gu  chur  an  cell]  :  ged  tha  mi  ull- 
amh  gu  bhi  cosmhuil  ri  Tomas  ana-creideach, 
gidheadh,(tre  striochdadh  glormhor  mo  Shlàn- 
uighir,  cha  robh  mi  mi-chreideach  ach  creid- 
each,  (Eoin  xx.  27-)  Nochd  se  e  fein  air  an 
doigh  sin  do  m'anam,  nach  b'urrainn  domh  ach 
a  ràdh,  "  Mo  Thighearn  agus  mo  Dhia." 
Smuainich  mi  nach  robh  mi  cur  an  teagamh 
gur  e  Iosa  am  Mesiah,  esan  a  sheulaich  Dia 
an  t-Athair,  ni's  mò  na  ged  bhithinn  lathair 
'nuair  a  thainig  a  shamhuil  so  do  ghuth  d'a 
ionnsuidh  o'n  ghlòir  oirdheirc,  u  Is  e  so  mo 
mhac  gràdhach-sa,  anns  am  bheil  mo  mhòr- 
thlachd." 

Shaoil  mi  gu'n  do  chreid  mi  cho  daing- 
ean  gu'n  do  bhàsaich  esan  air  a'  chrann-cheiift- 
aidhairson  mo  pheacanna,  is  ged  bhithinn 
ag  amharc  air  an  t-sealladh  uamhaSEch  sin, — 
a'm'  Bheasamh  làimh  ris  an  Oigh  Muire^  agus 

an  deisciobul  gràdhach.  Chunnaic  mi,  tre 
chreidimh,  a  chorp  air  a  bhriseadh,  agus 
'fhuil  air  a  doirteadh;  chunnaic  mi  a  chruaidh- 
ghleachd  san  taobh  a  stigh,  'nuair  a  ghlaodh  e 
gu  h-krd,  "  Mo  Dhia,  mo  Dhia,  c'arson  a 
thrèig  thu  mi  ?"  agus  an  coimh-mheasgadh 
glormhor  do  mhorachd,  do  ghràdh,  agus  do 
dhoilgheas  a  bha  'na  ghnuis  'nuair  a  thubhairt 
e,  "  Tha  e  criochnaichte,  agus,  air  cromadh  a 
chinn  da, thug  e  suas  a  spiorad!"  (Eoin  xix.30.) 
Bha  comas  air  a  thoirt  domh,  gun  amharus 
air  bith,  a  chreidsinn  gu'n  do  bhàsaich,  agus 
gu'n  u  d'eirich  e  a  ris  a  reir  nan  sgrioptuir ;" 
(1  Cor.  xv.  4.)  agus  ged  "bha  e  marbh  gu 
bheil  e  nis  beò,  agus  gu'm  bi  e  beò  gu  saoghal 
nan  saoghal,"  (Tais.  i.  18.)  Cha  mhòr  nach 
robh  mi  a'm'  fhianuis,  a'm'  inntinn  fèin,  air  a 
dhol  suas  gu  neamh  ;  air  dhomh  bhi  creidsinn 
na  cuise  so  cho  dearbhta  is  ged  bhithinn  am 
measg  dhaoine  Ghalile,  "'nuair  thogadh  suas 
e,  agus  iadsan  'ga  fhaicinn  ;  agus  thug  neul  as 
an  sealladh  e,"  (Gniomh.  i.  9.)  Chreid  mi  gu 
bheil  e  'na  shuidhe  aig  deas  laimh  Dhè,  a' 
deanamh  eadar-ghuidhe  air  son  na  h-Eaglais, 
agus  a'  riaghladh  a  gnothuichean,  cho  cinnt- 
each  is  ged  fhaiceadh  mo  ft  shuilean  an  righ 
'na  mhaise,  agus  an  tir  cian  fad  as,"  (Is.  xxx. 
1 7«)  Seadh,  shaoil  mi,  a  reir  mo  bharail,  gu'm 
b'urrainn  domh  sealltuinn  air  son  'fhoill- 
seachaidh  an  dara  uair,  (a  bhios  as  eugmhais 
peacaidh  chum  slàinte,)  le  uiread  do  mhuin- 
ghinn  is  ged  chluininn  an  dà  aingeal  ag  ràdh, 
"  Car  son  a  ta  sibh  'nur  seasamh  ag  amharc  gu 

neamh  ?  An  t-losa  so  a  thogadh  suas  uaibh 
gu  neamh,  is  amhuil  sin  a  thig  e,  mar  a 
chunnaic  sibh  e  a'  dol  gu  nèamh."   (Gniomh. 

;  no 

Seadh,  beannaichte  gu'n  rohh  Dia !  bha 
comasair  a  thoirt  domh  gu  creidsinnann  an  Iosa 
mar  mo  Shlanuighear.  Fhuair  mi  misneach 
gu  a  ràdh,  "  Bha  an  corp  so  air  a  bhriseadh, 
agus  an  fhuil  so  air  a  doirteadh  air  mo  shonsa. 
Ghràdhaich  mac  Dhè  mi,  agus  thug  se  e  fein 
air  mo  shon,"  (Gal.  ii.  20.)  Agus  ged  bha 
beachd  domhain  agram  a  thaobh  mo  neo-iom- 
chuidheachd  fein,  agus  ged  bha  mòran  aing- 
idheachd,  agus  pheacanna  uamhasach  agam  r'a 
chaoidh,  gidheadh,  (beannaichte  gu'n  robh 
'ainm,)  bha  mi  air  mo  thogail  suas  os  ceann 
gach  eagail  agus  iom-chomhairle  a  bha  cur 
curam  orm;  agus  air  mo  chomh-eigneachadh  le 
h-ainneart  naomh  "gu  creidsinn  ami  an  dòchas 
an  aghaidh  dòchais."  (Romh.  iv.  18.) 

Chunnaic  mi  mi  fein  suarach  agus  graineil 
mar  if Vinn,  mar  am  priomh  pheacach  a's  miosa  ; 
agus  gidheadh  cha  robli  e  'n  comas  domh 
tuiteam  aim  an  eu-dòclias,  do  bhrigh  gu'n 
deach  am  focal  so  a  thoirt  dachaidh  dhomh, 
"  Glanaidh  foil  Iosa  Criosd  o  gach  uile  phtac- 
adh,"  (1  Eoin  i.  7.)  Air  learn  gu'n  dubhairt 
mo  Thighearn  gràdhach  rium  le  caoin-fhaoilte 
"  Biodh  misneach  mhaith  agad ;  is  mise  ta 
ami,  na  biodh  eagal  ort,"  (Marc.  vi.  50.)  Thig- 
ibh  a  m'  ionnsuidh-sa,  siblise  uile  a  ta  ri  saoth- 
air,  agus  fuidh  throm  uallaich,  agus  bheir  mise 
suniiiilmeas dhuibh,  (Mat.  xi.  28.)  agus  an  ti  a 

thig  a  m'  ionnsuidh,  cha  tilg  mi  air  chor  sam 
bith  a  raach  e,"  (Eoin  6.  37.)  Ge  b'e  neach 
leis  an  àill,  gabhadh  e  uisge  na  beatha  gu 
saor,"  (Tais.  xxii.  17') 

Gun  amharus,  bha  mo  chridhe  neo-chreid- 
each  ullamh  gu  ràdh,  "  Cia  mar  is  urrainn  so 
a  bhi  ?"  An  urrainn  a  leithid  do  chnuimheig 
a  bhi  'na  cuspair  gràidh  shiorruidh  ?  An  urr- 
ainn do  chreutair  cho  suarach  agus  cho  truaill- 
idh  bhi  'n  duil  gu  bheil  daimh  aig  ri,  agus  coir 
ann  an,  Iosa  Criosd ;  agus  comas  gu  teachd  a 
dh'ionnsuidh  a  shleibh  naoimh  ?  Tha  mi 
cosmhuil  ri  Iacob  'nuair  a  chual  e  gu'n  robh 
Ioseph  beò  agus  'na  Thighearn  air  tir  na  h- 
Eiphit,  "  Dh'fhannaich  a  chridhe,  oir  cha  do 
chreid  e  iacL"  Ach  bha  mo  spiorad  air  a 
bheathachadh,  'nuair  a  thug  mi  fa'near  an 
t-ulluchadh  a  rinn  Dia  fa  m'  chomhair  chum 
gu'n  gabhainn  seilbh  air  an  rioghachd.  Agus 
an  uair  a  smuainich  mi  gu'm  feud  dùil  a  bhi 
agam  ri  ni  air  bith  o  thròcair  neo-chrioch- 
ach  tre  thoillteanas  neo-chriochnach,  b'urrainn 
domh  glaodhach  a  mach,  "  Beannaichte  gu'n 
robh  Dia;  A  Thighearn,  tha  mi  a'creidsinn; 
cuidich  thusa  le  m'ana-creidimh  !" 

Is  còir  dhomh  cliu  agus  moladh  athoirt  da, do 
bhrigh  gu'n  robh  "  a  ghràdh  air  a  dhortadh  a 
mach  ann  am  chridhe,"  (Romh.  v.  51.)  gumor 
thar  mo  dhùil ;  gu  h-araidh  air  dhomh  a  thoirt 
fa'near  gu'n  robh  mo  chridhe  neo-thoinisgeach, 
gun  mhothachadh,  agus  fuair  mar  charraig 
eaghe.  Chunnaic  mi  glòir  mo  Thighearn, 
agus  eha  mhòr  nach   do  ghlaodh  mi  a  mach; 

u  Is  e  so  tear  mo  ghràidh,  is  e  so  mo  charaicf, 
a  nigheana  Ierusaleim."  (Dan  Sholaimh  v.  16.) 
Chunnaic  mi  e  mar  a  ta  an  Eaglais  'ga  chur 
an  cèill,  agus  b'urrainn  domh  a  radh  maille 
rithe,  "  Seadh,  tha  e  gu  lèir  ionmhuinn."  O 
cia  mar  a  mhiannaich  mi  teachd  ni  b'  fhaigse 
dha,  agus  sealladh  ni's  soilleire  fhaotainn  deth  ! 
M  Tha  tart  air  m'anam  chum  Dhè,  chum  an 
Dè  bheò  ;  seadh,  mar  a  thogras  am  fiadh  chum 
nan  sruth  uisge,  mar  sin  tha  m'anam  a'  togairt 
a  d'  ionnsuidh-se,  a  Dhè."  (Salm  xlii.  1,  2.) 
Bhithinn  toileach  air  bàsachadh  ann  an  greadh- 
nachas  mo  ghràidh,  chum's  nach  cailinn  seall- 
adh do  chuspair  cho  glòrmhor  gu  siorruidh. 

O  cia  mar  a  dhruigh  comharan  a  ghràidh 
luachmhoir  air  m'anam,  agus  mar  a  lion  iad 
mi  le  taingeileachd.  Smuainich  mi  gu'm  b' 
urrainn  domh  mile  bàs  f  hulang  air  a  shonsan 
a  ghràdhaich  mi,  agus  a  thug  e  fèin  air  mo 
shon.  Agus  O  nadichuimhnicheam  achaoidh 
cia  cho  nkireach,  agus  cho  doilich  'sa  bha  mi, 
'nuair  a  thug  mi  fa'near  peacanna  agus  tuis- 
leadh  a'  chuid  a  chaidh  seachad  do  m'  bheatha. 
'Nuair  a  ghairm  mi  gu  cuimhne  gach  dleasd- 
nas  a  dhichuimhnich  mi,  agus  gach  peacadh  a 
chuir  mi  an  gniomh,  a  reir  mar  a  sgriobh  mo 
choguis  sios  iad,  cia  mar  a  bhuail  mo  chridhe 
mi !  O  smuainich  mi,  "  An  e  so  do  chaoimh- 
neas  dod'  charaid  gràdhach  ?  An  ann  mar  so 
a  dh'iocas  tu  do'n  Tighearn,  O  a  chreutair 
amaideach  agus  gun  cheill  ?  Am  bheil  na 
nithe  sin  iomchuidli  gu  bhi  air  an  iocadh  air 
son  gràidh  cho  iongantach  ?     Cia  d'a  oibribh 

maithe  air  son  am  bheil  e  air  a  dhichuimh- 
neachadh,  agus  air  a  mhaslachadh  leat  air  an 
doigh  so  ?  Nach  'eil  e  mithich  dhomh  bhi  mos- 
gal  à  m'  chodal  chum's  gu'n  runaich  mi  gu 
laidir  agus  gu  bunail teach  air  umhlachd  ni's 
fearr  a  thoirt  seachad  ?  Gun  teagamh  is 
leoir  dhomh  an  aimsir  a  chaidh  seachad  s;u 
nithe  a  choimhlionadh  a  ta  neo-iomchuidh  do 
chreideach  agus  do  dhuine ;  seadh,  gu  mi 
fein  a  thilgeadh  ni's  isle  na  na  "  beathaichean 
thabàsachadh;  oir  is  aithne  do'n  damh  a  sheal- 
bhadair,  agus  do'n  asail  prasach  a  maighstir." 
(Isaiah  i.  3.) 

Uime  sin  tha  mi  le  mòr-dhurachd  a'  toirt 
buidheachais  do  Dhia,  gu'n  d'  thug  e  dhomh 
tre  a  spiorad  agus  a  ghràs,  creidimh,  gràdh, 
aithreachas  agus  deadh-rùn.  'Se  esan  a  dh' 
oibrich  an  nam  araon  an  toil  agus  an  gniomh, 
agus  gheibh  esan  a'  ghlòir :  air  dhoigh  eile, 
bhithinn  mar  a  bha  mi  aig  amannaibh  a  chaidh 
seachad/nuair,  (mar  a  dh'  f  heumas  mi  aideach- 
adh  chum  mo  nàire,)  a  chaidh  mi  gu  smuairean- 
ach  a  dh'  ionnsuidh  a  bhuird,  agus  a  phill  mi 
gun  mhothachadh  air  bith  ;  an  uair  a  chaidh 
mi  gu  dubhach,  agus  a  phill  mi  gun  solas ; 
agus  an  uair  a  bha  mo  dheanadas  a  rahàin  'na 
chleachdadh  corporra  amis  nach  'eil  tairbhe  air 
bith.  Feumaidh  mi  aideachadh  gur  eaghràs 
a's  aobhar  gu'n  robh  mo  staid  ni  b'fhearr  na 
b'abhaist  di ;  oir,  abradh  sluagh  an  ni  a's  àill 
leo,  air  mo  shon  fèin  tha  mi  a'  mothach- 
adh  nach  urrainn  domh  ni  maith  air  bith  a 
dheanamh  :  *'  Annam-sa,   sin  ri  ràdh  ann  am 

fheoil,   cha'n   'eil   raaith  air    bith    a*    gabhaii 
comhnuidh." 

"  A  nis,  O  mo  Dhia !  gabh  ri  m'aidmheil 
buidheachais :  Gleidheam  mothachadh  do 
ghràidh  an  comhnuidh  ùrar  air  mo  chridhe; 
agus  gu  h-araidh  cuidich  learn  gluasad  air  doigh 
a  bhios  freagarach  do  m'  aidmheil,  agus  do  m' 
shocharaibh  :  Na  saltram  a  chaoidh  "  air  mac 
Dhè  fb  m'  chosaibh,  agus  na  measam  mar  ni 
mi-naomha  fuil  a'  choimhcheangail  leis  an  do 
naomhaicheadh  mi.     Amen.     Air  sgàth  Iosa. 

§  2.  An  uair  nach  robh  an  t-Ordugh  tail' 
ncach  a  rcir  mo  dhòchais. 

Bha  mi  aig  bord  an  Tighearn,  far  an  cleachd 
leis  coinneamh  a  chumail  r'a  shluagh  agus  am 
beannachadh  :  Chaidh  mi  air  m'aghaidh  le 
lan-dòchas,  an  dùil  ged  bha  mi  ro  neo-iom- 
chuidh,  gu'm  biodh  co-chomunn  agam  "  ris 
an  Athair  agus  r'a  Mhac  Iosa  Criosd  :"  gu'm 
faighinn  comhdhail  shòlasach,  agus  gu'm  pillinn 
le  gairdeachas.  Ach,  mo  thruaighe !  Cia 
mòr  a  ta  mi  air  mo  mhealladh  !  "  Thàinig 
mi  gus  na  sluichd,  agus  cha  d'fhuair  mi  uisge 
sam  bith  ;  phill  mi  le  m'  shoithichibh  falamh  ; 
bha  nàire  agus  masladh  orm."  Dh'ulluich 
mi  òran-molaidh,  agus  shaoil  mi  gu'n  co-« 
dlniininn  a'  chuirm  le  "  Hosanna  do  mhac 
Dhaibhidh  :*'  Ach,  mo  thruaighe  mi !  b'eigin 
domh  u  mo  chlarsach  a  chrocbadh  air  na 
crannaibh  seilich.  Tlia  m'fheill  air  a  tionn- 
dadh  gu  bròn,  agus  ìn'òrain  gu  tuireadh,  agus 
tha  a'  chrioch  mar  là  scarbh."  (Amos  viii.  10.) 

G 

Bha  m'inntinn  dorch,  mo  chridhe  cruaidhe^ 
mo  smuainte  mi-riaghailteach,  m'aigne  buair- 
easach,  agus  m'anam  maille  ris  gach  ni  tha  an 
taobh  stigh  dhiom  gu  tur  ann  an  eas-ordugh. 
Cha  b'urrainn  domh  aon  chuid  creidsinn,  no 
aithreachas  a  ghabhail,  no  dòchas  no  grkdh 
altrum,  no  ni  air  bith  eile  bu  choir  dhomh 
a  dheanamh.  Chleachd  mi,  agus  rinn  mi 
strì  rium  fèin  an  diomhan.  Bha  mi  mar 
gu'm  b'  ann  air  mo  cheangal  le  cuibh- 
richibh,  air  mo  luasgadh  thairis,  agus  mo 
chridhe  'na  chodal.  Aig  an  àm  cheudna 
"  bha  mo  naimhdean  beothail,"  (Salm  xxxviii. 
19.)  an  diabhul  meachranach,  an  saoghal 
'gam  thàladh,  agus  deich  mile  ni  faoin  'gam 
mhealladh  agus  'gam  bhuaireadh. 

"  Och  is  duine  truagh  mi !"  'Nuair  bu 
choir  dhomh  bhi  soirbheachadh,  'sann  a  bha  mi 
dol  air  m'ais  : — u  'Nuair  a  b'àill  leam  maith  a 
dheanamh,  bha  an  t-olc  lathair  agam."  (Romh. 
vii.  21.)  Tha  crith  orm  bhi  toirt  fa'near  ciod 
an  doigh  air  an  do  shuidhe  mi  sios  aig  a* 
bhord  naomh,  agus  is  iongantach  nach  do 
ghabh  am  maighstir  beachd  orm,  agus  nach 
dubhairt  e,  "  A  charaid  cia  mar  thàinig  thu 
an  so  ?  Nach  dnbhairt  e  r'a  sheirbhisich, 
"  Air  a  cheangal  duibh  eadar  chosan  agus 
làmhan,  togaibh  leibh  e  agus  tilgibh  e  amis 
an  dorchadas  iomallach."  Tha  foighidin 
Dhè  a*  cur  iongnadh  orm,  gu'n  do  ghiulain  e 
le  leithid  do  ghniomh  faoin,  agus  nach  do 
mhosgail  e  m'anam  trom  le  breitheanas  uamh- 
asach ;  air  do'n  bhagradh  m'fhàgail  caoin- 
shuarach,  nach  d'fheuch  e  ciod  a  dheanadh 


75 

coimhlionadh  a'  bhagraidh  orm;  a  reir  briathra 
an  Abstoil,  "  Air  a  shon  so  tha  raòran  'nur 
measg  lag  agus  tinn,  agus  tha  moran  'nan 
codal."  (1  Cor.  xi.  30.) 

Tha  mi  toirt  cliu  do  fhoighidin  Dhè,  agus 
cha  bhi  mi  eu-dòchasach  a  thaobh  maitheanais 
tre  fhuil  Chriosd :  ach  cha'n  urrainn  domh 
maitheanas  a  thoirt  domh  fèin,  agus  tha  mi  as 
eugmhais  foighidin  'nuair  tha  mi  toirt  fa'near 
cia  cho  neo-mhothail  'sa  bha  mi,  agus  cia 
olc  a  riaghailtich  mi.  Bu  mhiann  learn  gu'n 
cuireadh  am  freasdal  a's  cruaidhe  grabadh 
orm  ;  gu'n  cumadh  ni  air  bith,  ach  peacadh, 
air  ais  mi,  chum's  nach  mi-ghnàthaichinn  an 
t-ordugh  naomh  so— nach  bithinn  ciontach 
ann  an  folc  co  mòr, — nach  tuitinn  ann  an 
leithid  do  chunnart, — agus  nach  bithinn  air 
mo  luchdachadh  le  leithid  do  dhoilgheas. 
Ach,  mo  thruaighe,  tha  e  'na  ni  faoin,  theagamh 
neo-laghail,  bhi  a'  miannachadh  so  ! 

Thig  uime  sin,  O  m'anam  !  agus  an  àite 
bhi  caithe  na  h-aimsir  ri  caoidh  gun  fheum, 
smuainich  ciod  e  do  dhleasdnas  san  staid  sam 
bheil  thu  aig  an  uair  so.  Irioslaich  thu  fèin 
gu  mòr  an  lathair  Dhè,  agus  asluich  a  dheadh- 
ghean :  faic  am  bheil  aobhar  air  bith  comh- 
fhurtachd  agad  ;  agus  dean  dichioll  (ma  tha  e 
a'd'  chomas)  chum  an  cruaidh-chas  so  a  thionn- 
dadh  gu  maith. 

u  A  Dhia,  bi  tròcaireach  dhomh-sa  a  ta 
a'm'  pheacach:"  Tha  mi  ag  aideachadh  m' 
aingidheachd,  agus  ag  iarraidh  nàire  a  ghabh- 
ail  domh  fuin  mar  a  bhuineas  domh  :  A'd'  ajjh- 
aidh-sa,   "  O  Thighearn.   pheacaicb   mi,  agu^ 

feumaidh  gu'mfireanaichear  thu  'nuair  alabhras 
tu,  agus  gu'm  bi  thu  glan  'nuair  a  bheir  thu 
breth."  Cha  robh  ni  air  bith  a  dh'easbhuidh  air 
do  thaobh-sa ;  bha  gach  uile  ni  ullamh  :  f huair 
mi  bord  air  a  sgaoileadh,  agus  cupan  a'  cur 
thairis.  Choimhlion  am  ministeir  a  chuid 
fèin  do'n  ghnothuch  air  mhodh  treibhdhireach 
agus  durachdach  ;  agus  b'e  mo  choire  fèin 
nach  robh  e  'na  ordugh  milis  agus  chum 
foghluim  dhomh-sa,  cho  maith  is  do  shluagh 
eile.  B'e  mo  leisg,  no  m'  uaill,  no  m'  ana- 
creidimh,  no  ni  eigin  eile  annam  fèin,  a 
bhrosnuich  do  spiorad  gu  m'fhàgail,  agus  a 
thug  ort  do  ghràs  àicheadh, — ni  as  eugmhais 
nach  urrainn  domh  bheag  air  bith  a  dheanamh. 
Tha  mi  ag  aideachadh  gu  h-iriosal,  agus  a' 
caoidh  o  m'  chridhe  nach  do  ghluais  mi  a  reir 
nam  bòidean  a  thug  mi  seachad,  agus  an 
deadh-ghean  a  chaidh  nochdadh  dhomh. 
Mhionnaich  mi  aig  a'  bhord  so,  agus  cha  do 
choimhlion  mi ;  chaidh  sith  a  labhairt,  gidh- 
eadh  phill  mi  a  ris  chum  amaideachd ;  f  huair 
mi  co-chomunn  milis  maille  riutsa,  gidheadh 
dhichuimhnich,  dhearmad,  agus  bhrosnuich 
mi  thu,  agus  uime  sin  bha  mi  air  mo  smachd- 
achadh  le  ceartas  air  do  f  hear  mo  ghràidh  mo 
threigsinn  ;  chum  "  'nuair  a  dh'iarr  mi  e,  nach 
d'fhuair  mi  e ;  agus  an  uair  a  ghairm  mi  air, 
nach  do  fhreagair  e  mi."  (Dan  Shol.  v.  6.) 
"  Uime  sin  do  m'  Chruithear  bheir  mi  ceartas  ; 
gabhaidh  mi  grain  diom  foin,  agus  ni  miaith- 
reachas  aim  an  duslach  agus  ann  an  luaithre." 
A  Dhia,  thoir  maitheanas  domh  gu'n  robh 
m'ulluchadh  cho  eutrom,  agus  m'fhein-cheas- 

eachadh  cho  sgaoilte,  m'urnuighean  cho  fuar, 
agus  mo  dhichioll  amis  na  h-uile  nithibh  cho 
beag  : — Thoir  maitheanas  domh  ma  dhearmad 
mi  dleasdanais  ulluchaidh,  no  ma  chuir  mi 
tuille  cudthrom  orra  na  bu  choir  dhomh,  no 
ma  thug  leisg  orm  an  dearmad,  no  uaill  gu 
dòchas  achur  annta  : — thoir  maitheanas  domh 
ma  bhrosnuich  mi  mo  Dhia,  agus  ma  dh'fhàg 
mi  mi  fèin  neo-iomchuidh  air  son  na  cuirme 
naoimh  sin,  le  m'  dhuruchd  an  deigh  gnoth- 
uichean  an  t-saoghail  so, — le  deidh  anabarrach 
air  son  bidh  agus  dibhe,  le  codal,  no  le  cul- 
aidh-shugraidh  neo-fheumail, — le  miann  mi- 
gheimnidh,  no  le  mi-riaghailt  a'm'  ghnothuich- 
ibh  ;  no  ma  bha  mi  ciontach  ann  am  peacadh 
air  bith  do  nach  do  ghabh  mi  aithreachas 
iomchuidh,  ma  tha  mi  teachd  beò  an  dearmad 
air  dleasdnas  air  bith,  no  fo  chumhachd  ana- 
miann  nach  'eil  air  a  chlaoidh ;  "  thoir  fios 
domh  c'arson  a  ta  thu  cur  a'm'  aghaidh ; 
irioslaich  mi  gu  mùr, — ionnlaid  mi  gu  h- 
iomlan,  agus  thoir  maitheanas  domh  gu  saor, 
air  sgàth  Iosa."     Amen. 

Ach,  O  m'anam  !  ged  tha  aobhar  cho  mòr 
agad  air  son  irioslachaidh  agus  fein-mhaslaidh, 
cha'n  fheud  thu  tuiteam  aim  aneu-dochas,  no 
bin  diultadh  solas  a  ghabhail. 

Is  coir  dhomh  dòchas  a  bin  agam  gu'n  robh 
mo  chridhe  ceart  maille  ri  Dia,  agus  nach  robh 
mi  ciontach  le  m'  thoil  do  mhealltaireachd  no 
do  ni  faoin  'nalathair;  uime  sin  feudar  beach d- 
achadh     air     iomadh     ni     chura     m'eagal     a 


7» 

chasgadh,  agus  mo  dhoilgheas  a  chiuineachadh. 

Cha'n  'eil  mi  a'  deanamh  seirbhis  do 
mhaighstir  cruaidh  :  bheir  Dia  grasmhor 
agustròcaireach  fa'nearan  neo-iomchuidheachd 
sin  a  ta  'g  eirigh  o  dhubhachas,  o  thriob- 
laidibh  cuirp,  agus  o  bhuairinnibh  laidir.  Is 
aithne  dha  ar  dealbh  ;  is  cuimhne  leis  gur 
duslach  sinn;  agus  cha'n  'eil  dùilaig  ri  leithid 
do  ghiulan  o  chreutairibh  bàsmhor  'sa  tha  aig 
o  ainglibh  neimh,  agus  o  spioradaibh  nam 
firean  air  an  deanamh  foirfe.  Feudaidh 
briathra  grasmhor  mo  Thighearn,  "  A  ta  gun 
amharus  an  spiorad  togarach  ;  ach  a  ta  an 
fheoil  anrahunn,"  (Mata  xxvi.  41.)  bhi  air  an 
gnathachadh  chum  solas  a  thoirt  do  na  fior- 
chreidich  iriosal,  ged  tha  iad  gu  minic  air  am 
mi-ghnathachadh  a  chruadhachadh  a'chealgair 
leisg  agus  an-dàna. 

Smuainicheam  mar  an  ceudna  nach  còir 
dhomh  an  comhnuidh  co-dhùnadh  gu  bheil 
an  t-ordugh  caillte,  far  nach  robh  ceudfaidhean 
na  h-inntinn  air  an  togail  an  àird.  Feudaidh 
fior  cho-chomunn  ri  Dia  a  bhi  far  nach  'eil 
fior  thoil-inntinn.  Feudaidh  an  sacramaint 
bhi  air  a  bheannachadh  chum  irioslachd  agus 
fior-naomhachd  a  chur  air  an  aghaidh.  Bha  mi 
dh'easbhuidh  fior-mhothachadh,  agus  dh'iarr 
mi  làn-dearbhadh  ;  seadh,  tha  e  ro-chosmhuil 
gu'n  robh  so  air  àicheadh  ann  am  maitheas, 
chum  obair  Dhè  a  ghiulan  air  a  h-aghaidh  a'm' 
anam,  a  dh'  fheumas  iomadh  doigh  gus  an 
ni  so  a  choimhlionadh  aim;  mar  a  ta  gaoth  agus 
uisge,  reotha  agus  dorchadas  'nan  amannaibh 

fèin,  cho  feumail  do'n  talamh  ri  feith  agus  ri 
teas  na  greine.  Le  so,  feudaidh  e  bith,  gu 
bheil  Dia  a'  teagasg  dhomh  teachd  beò  ni's 
mò  air  creidimh  ann  am  fireantachd  agus 
lanachd  Iosa ;  'bhi  ni's  an-earbsaich'  asam 
fèin,  agus  ni's  mall  gu  achmhasan  a  thoirt  do 
shluagh  eile  ;  bhi  ni's  furachair,  ni's  iriosail', 
ni's  seirceil',  agus  ni's  trocairich'  na  bha  mi 
riamh.  Theagamh  gu'm  faic  mi  aobhar  gu 
Dia  a  mholadh  an  deigh-laimh  air  son  nan 
nithe  ata  cho  cràiteach  a  nis.  Chaleig  mi  am 
feasd  air  dichuimhn'  na  briathra  a  labhairmo 
Thighearn  ri  Peadar  "  An  ni  so  a  ta  mi  a' 
deanamh  cba'n  aitbne  dhuitse  e  a  nis ;  ach 
bithidh  fiosagadair  an  dèigh  so."  (Eoin  xiii.  7-) 

A  thuille  air  sin,  bheirinn  fa'near  nach 
urrainn  domh  air  an  uair  buannachd  an 
orduigh  so  a  mheas.  An  ni  sin  a  ta  air 
a  chuir  le  deuraibh,  feudaidh  e  bhi  air  a 
bhuaineadh  le  h-aoibhneas,  ged  nach  'eil  sin 
ro-chosmhuil  air  an  uair.  Feudaidh  an 
iocshlaint  spioradail  mo  chàil  a  leigheas,  ged 
nach  oibrich  i  air  doigh  fhaicsinneach,  agus 
nach  dean  i  grad-leigheas. 

Gidheadh  bha  mi  an  cois  mo  dhleasdnais  ; 
agus  feudaidh  e  tachairt  gu'n  gabh  Dia  ri  mo 
mhiann  treibhdhireach,  ged  nach  'eil  e  aig  an 
uair  a'  gabhail  rium  agus  ag  ràdh,  "  Is  maith, 
a  dheadh  sheirbhisich  fhirinnich."  Agus  an 
deigh  so  uile,  tha  beagan  sòlais  ag  eirigh  o 
bhi  toirt  fa'near  gu'n  do  choimhlion  sluagh 
eile  an  gnothurh  so  air  doigh  ni's  taitnichc, 
agus  gu'n  do  mhothaich  iad  mòran  "  aoibhneis 

toirt  buidheachais  do  Dhia  air  son  a'  chomhara 
gràis  so,  gur  urrainn  domh  bhi  aoibhneach 
do  bhrigh  gu'n  d'fhuair  sluagh  eile  tuille 
maitheis  agus  deadh-ghean  na  fhuair  mi  fèin. 

Ach  biodh  nithe  cho  suarach  'sa's  urrainn 
droch  chogais,  agus  namhaid  chasaideach  am 
fàgail,  beannaichidh  mi  Dia  a  thug  gràs 
dhomh  gu  bròn  a  dheanamh,  gu  m'amaideachd 
a  chaoidh,  agus  gu  eigheach  ri  Dia  air  son 
trocair  tre  an  f  huil  sin  is  urrainn  mo  pheacadh 
uamhasach  a  mhaitheadh,  ged  mheas  mi  an  t- 
ordugh  mar  ni  mi-naomha. 

Agus  a  nis  biodh  e  'na  rùn-suidhichte  agus 
durachdach  agam,  (a'  leigeil  mo  thaice  ri  neart 
a's  fearr  na  mo  neart  fèin,)  gu'n  gluais  mi  ni's 
iomchuidh  san  am  ri  teachd.  Agus  gus 
am  faigh  mi  cothrom  air  oidhearp  eile  a 
thoirt,  gluaiseam  gu  h-iriosal  fo  dhearbh- 
bheachd  mo  pheacaidh, — bitheam  ni's  curam- 
aich'  agus  ni's  faicilliche  am  chaithe- 
beatha, — agus  thigeam  beò  gach  la  fo  eagal 
bòidean  sin  Dhè  a  ta  air  mo  cheann.  Air 
doigh  àraidh,  bitheam  curamach  "  gu  mi 
fèin  a  ghleidheadh  o  m'aingidheachd  ;"  (Salm 
xviii.  23.)  am  peacadh  sin  do'm  bheil  mo 
chàil  agus  mo  ghnothuichean  'gam  fhàgail 
ni's  buailtiche,  agus  leis  am  bheil  mi  ni's  trice 
air  mo  ghlacadh.  Bitheam  gu  sonraichte 
curamach  gu'n  coimhlion  mi  na  dleasdnais  sin  a 
ta  mo  chridhe  truaillidh  a'  fuathachadh.  'Se  so 
an  doigh  a's  fearr  air  an  urrainn  domh  mo  chall 
a  leasachadh.    Nar  leigeadh  Dia  gu'n  tugainn 

misneach  dhomh  tein  o  bheachd  air  bith  gu 
bhi  dearmadach  san  àm  ri  teachd  :  Gidheadh 
'se  mo  dhleasdnas  a  chreidsinn,  gu  bheil  esan 
a'  cuimhneachadh  Chriosd  san  t-sacramaint 
air  an  doigh  a's  fearr,  a  ta  teachd  bed  'na 
dheigh  a  sin  reir  an  doigh  a  dh'aidich  agus  a 
gheall  e  ;  air  dhomh  fios  a  bhi  agam  gu  bheil 
caithe-beatha  diadhaidh,  a  ta  sruthadh  o  bhu- 
aidh  an  t-soisgeil,  'na  theisteas  ni's  fearr  air 
luchd-comanachaidh  iomchuidh  na  tha  gach 
greadhnachas  agus  ard-thogradh  air  an  urrainn 
duinne  smuaineachadh.  Cha  bhithinn  toilichte 
as  eugmhais  mothaehaidh  ;  ach  gun  teagamh 
is  e  an  ni  sonraichte  ann  an  gnothuch  a  ta 
comasach  air  neach  a  dheanamh  ni's  eolaich, 
agus  ni's  fearr,  gu'm  fàsainn  ann  an  gràs  agus 
ann  an  eòlas  ar  Tighearna  Iosa  Criosd." 
(2  Pead.  iii.  18.) 

Air  an  aobhar  sin  is  coir  dhomh  guidhe  gu 
lathail  agus  gu  durachdach  gu'm  beannaich- 
eadh  Dia  'ordugh  fèin  chum  na  crìche  mòire 
so,  no  bithidh  mo  shaothair-sa  caillte,  agus  mo 
dhòchas  air  a  mhealladh. 

Agus,  O  gu'n  deonaicheadh  eabheannachd 
d'a  reir  sin  !  Thoir  orm  nach  dichuimhnich 
mi  an  ceangal  fo'm  bheil  mi ;  ach  aig  gach 
àm  gu'n  cuimhnich  mi  gu  bheil  mi  a'm'  chreid- 
each,  agus  gu'n  do  ghabh  mi  gu  durachdach 
ri  Criosd  ;  ch urn's  gu'm  bi  an  smuain  so  'na 
bhacadh  o  pheacadh,  agus  'na  bhrosnuchadh 
gu  dleasdnas — 'na  leigheas  an  aghaidh  sanuis 
nimhneach  namhaid  mhòir  ar  n-anama — 'na 
dhion   o   dhroch   eisempleir  "  na  cloinne  sin 

aims  am  bheil  e  ag  oibreachadh,  (Eph.  ii.  2.) 
agus  'na  iocshlaint  fo  uile  thrioblaidibh  agus 
dhoilgheasaibh  na  beatha  so.  Faigheam  na 
sochairean  mora  so  le  bhi  feitheamh  air  Dia, 
chum's  gu'm  miannaich  mi  ath-philleadh  a 
leithid  so  do  ordugh ;  agus,  le  co-chomunn 
bitheanta  ris  na  naoimh  air  thalamh,  gu'm  bi 
mi  air  mo  dheanamh  iomchuidh  air  son 
comuinn  ni's  fearr  ann  an  saoghal  ni's  fearr, 
'nuair  a  shuidheas  mi  sios  maille  ri  Abraham, 
Isaac,  agus  lacob  ann  an  rioghachd  Dhè — 
Seadh  maille  ri  Criosd,  far  am  bheil  e,  agus 
am  faic  mi  a  ghlòir,  ni  is  e  m'uile  shlainte 
agus  m'uile  rahiann.    Amen. 


CLEACHDAN 
LUCHD-COMANACHAIDH. 


AN  DARA  EARRANN. 

AM  FIOR-CHREIDEACH  AIR  A  SHEÒLADH  MU  THIM- 
CHIOLL  A  CHA1THE-BEATHA  AN  DEIGH  DHA 
SACRAMA1KT  SUIPEIR  AX  TIGHEARN  A  GHADIl- 
AIL. 


ROIMH-RADH. 

Gabhaidh  mi  e  mar  ni  a  la  air  a  luas- 
achadh  dhomh,  gu  bheil  sacrameint  supeir  an 
Tighearn  'naordugh  seasmhach  san  eaglais,  do 
bhrìgh  nach  'eil  mi  air  an  uair  a'  labhairt  riusan 
a  ta  'ga  chur  an  teagamh.  Tha  mi  a'  reuson- 
achadh  riusan  a  dh'fheith  gu  cogaiseach  do'n 
ordugh  so,  agus  a  ta  'g  iarraidh  gu'm  freagair 
e  a'  chrioch  shonraichte  a  chaidh  chur  fa 
chomhair, — eadhon  gloir  Dhè,  agus  maith  ar 
n-anama  fèin.  'Se  so  tha  gach  creutair  dur- 
achdach  a'  cur  roimhe  mu'm  bheil  e  suidhe 
sios  aig  bord  an  Tighearn,  agus  'se  so  a  dh' 
fheumas  e  leantuinn  an  deigh  dha  eirigh  o'n 
bhord  sin. 

Sgrìobh  mòranmu  thimchioll  dhleasdnas  ul- 
luchaidh;  agustbilgmise  mo  chuibhrionnbheag 
fèin  anns  an  taisgeach  choitchionn.  Air  giulan 
iomchuidh  an  dèigh  an  t-sacramaint,  labhrainn 
beagan  leis  fèin ;  cha'n  ann  do  bhrìgh  nach 
deachaidh  so  a  laimheaschadh ;  ach  a  chionn 
nach  do  labhair  sluagh  eile  cho  follaiseach 
agus  cho  soilleir  do  thaobh  na  cùise  so,  'sa  la- 
bhair iad  mu  thimchioll  an  rùin-shuidhichte 
inntinn  sin  tha  feumail  gu'r  deanamh  'nar 
luchd-comanachaidh  iomchuidh.  Agus  a 
thuille  air  sin,  tha  mi  a'  gabhail  a'  ghnothuich 
so  fo  làimh,  an  dòchas  gu'n  cuir  mi  'n  cèill 
air  dòigh  ro-shoilleir  an  fhirinn  rèidh  agus 
chudthromach  so,— guredeadh-f  heum  adhean- 
amh  do  aon  sacramaint,  an  doigh  a's  fearr  gu 
ulluchadh  a  dheanamh  air  son  sacramaint 
eile." 

Tha  sacramaint  suipeir  an  Tighearn  air  aon 
do  na  dleasdnasaibh  sin  ris  an  goirear  le  diadh- 
airean  dleasdnais  mheadhona.  'Se  sin  is  ainm 
do  gach  earrann  do'n  aoradh  o'n  leth  muigh. 
Cha'n  e  gu  bheil  iad  'nam  meadhonaibh  a 
mhàin ;  oir  tha  iad  air  an  sonrachadh  gu  ar 
dleasdnas  do  Dhia  a  chur  an  cèill,  agus  leo  in 
tha  sinn  a'  toirt  urraim  do'r  n-ard-Thighearn. 
Uime  sin,  'nuair  tha  sinn  ag  itheadh  agus  ag  òl 
do'n  Ion  choisrigte  so,  tha  sinn  a'  toirt  Chriosd 
'nar  cuimhne  agus  a'  foillseachadh  a  bhais, 
agus  le  sin  tha  sinn  toirt  umhlachd  dhasan  a 
ta  air  àrdachadh  agus  'na  Thighearn  os  ceann 
nan  uile  ;  tha  sinn  ag  aideachadh,  "  gur  e 
Iosa  Criosd  an  Tighearn,   chum  glòir  Dhè  an 

Athar."  (Phil.  iL  11.)  Ni  mò  tha  iad  a  mhàin 
(ma  labhras  sinn  air  dòigh  iomchuidhj)  gu 
sonraichte  mar  so;  oir  ged  tha  glòir  Dhè  agus  ar 
slainte  fèin  neo-eadar-dhealaichte,  'nuair  a 
bheachdaicheas  sinn  air  ar  priomh-chrioch  air 
gach  seorsa  dòigh,  gidheadh  'se  glòir  Dhè  gun 
teagamh  ar  crioch  àraidh,  agus  an  ni  sin  is 
còir  dhuinn  bhi  againn  san  amharc  thar  gach 
ni  eile.  Ach  tha  iad  mar  sin  da  rireadh,  air 
dhoibh  bhi  air  an  sonrachadh  mar  mheadhon- 
aibh  chum  na  crìche  mòire  so,  "  Gu'm  bi  sinn 
air  ar  deanamh  iomcliuidh  gu  bhi  'nar  luchd- 
comhpairt  do  oighreachd  nan  naomh  san  t- 
solus."  Tha  suipeir  an  Tighearn  gu  h-àraidh,  a 
reirbarail  sgriobhairean  diadhaidh,a'cuideach- 
adh  gumòr  chum  na  criche  so.  u  Tha  iadsan  a 
ghabhas  so  gu  h-iomchuidh,  air  an  deanamh 
'nan  luchd  comhpairt  do  chorp  agus  do  fhuil 
Chriosd,  chum  am  beathachadh  spioradail  agus 
am  fas  ann  an  grhs,"  (deir  aon  leabhar  cheisd:) 
"Tha  ar  n-anama  air  an  neartachadh  agus  air 
am  beothachadh  le  corp  agus  le  fuil  Chriosd, 
amhuil  a  ta  ar  cuirp  le  aran  agus  le  lion,"  (deir 
leabhar  cheisd  eile.) 

A  nis,  chum's  gu'm  bi  a'  chrioch  so  air  a 
coimhlionadh,  feumaidh  sinn  ro-aire  a  thoirt 
duinn  fèin  an  deigh  do'n  chuirm  naoimh  bhi 
thairis,  cho  maith  is  ulluchadh  iomchuidh  a 
dheanainh  roimh-laimh,  agus  a  bhi  ro  fhurach- 
air  'nuair  tha  sinn  'ga  gabhail :  Oir,  thugaibh 
fa'near. 

1.  Nach  'eil  an  sacramaint  ag  oibreachadh 
air  an  doigh  sam  bheil  scun  no  geusadaireachd 

n 

ag  oibreachadh,  a  ta  air  a  ràdh,  a  leighiseas 
euslaint,  no  a  ghleidheas  o  chunnart,  le  co'- 
chur  o'n  taobh  a  muigh •  agus  sin  a  thaobh 
naoidheana  agus  amadanna  aig  nach  'eil  fios 
air  ni  air  bith  mu  thimchioll  na  cùise.  No  air 
doiffh  nadurra  mar  a  ni  iocshlaint,  'nuair  tha 
i  air  a  h-uimeachadh  agus  air  a  co-ehur  gu 
ceart,  creuchdan  a  leigheas,  co  dhiubh  a  bhios 
an  inntinn  a'  toirt  fa'near  nan  nithe  tha  tach- 
airt,  no  nach  bi.  Cha'n  e  toradh  nan  sacra- 
maint,  " ex  opere  operetta" — (mar  a  ta  luchd- 
foghluim  na  Roimhe  gu  mi-shnasmhor  a'  cur 
an  cèill  barail  amaideach  no  do-thuigsinn.) 
Cha'n  urrainn  duine  air  bith  bhi  cho  aineolach 
is  gu'n  smuainich  e,  gu'm  faigh  an  t-anam 
buannachd  spioradail  air  bith  o  bhi  'g  itheadh 
arain  agus  ag  òl  f  ion  a  mhàin  ;  oir  tha  iad  so 
(mar  a  thug  Mr  Bhines  fa'near)  "  neo-fhreag- 
arach  agus  neo-iomchuidh  do'n  anam  ;  agus 
feudar  a'  choluinn  a  bheathachadh  le  àile  ni's 
fearr  na  dh'  fheudar  an  t-anam  le  aran  agus 
le  fioii."  Seadh  nan  creideamaid  gu  bheil  an 
t-aran  agus  am  fion  air  an  tionndadh,  no  a' 
gabhail  a  steach  annta  corp  agus  fuil  Chriosd  ; 
(oir  is  e  sin  tha  na  focail  chruaidh  so,  Brigh- 

ATHARRACHADH     agUS    CO-BHRIGHEACHADH  a' 

ciallachadh,)  "  a  thog  (mar  a  thubhairt  Mr 
Bhines)  tuille  cousachaidh,  agus  a  dhoirttuille 
fola  o  na  rugadh  iad,  agus  gun  aon  diubh 
fathast  sè  ceud  bliadhna  dh'aois,  na's  urrainn 
duinn  gu  maith  a  smuaineachadh :" — tha  mi 
ag  ràdh,  nam  b'e  an  t-aran  agus  am  fion  air 
mhodh    corporra    feoil    agus    fuil    Chriosd, 

cha  deanadh  bhi  'gan  gabhail  do'n  chorp  crioch 
spioradail  agus  shabhalta  a  f  hreagradh  :  oir 
tba  ar  Slanuighear  fèin  ag  ràdh,  "  Cha'n  'eil 
tairbhe  sam  bith  san  fheoil."  (Eoin  vi.  63.) 

2.  Tha  oibreachadh  an  t-sacramaint  air  a 
thoirt  mu'n  cuairt  le  meadhonaibh  modhann- 
ail.  Is  meadhon  e  air  orduchadh  le  Dia  chum 
ar  teagasg  ;  agus  a  reir  coslais  tha  e  iomchuidh 
agus  ceart  fa  chomhair  na  cuise  sin.  Ciod  air 
bith  an  doigh  air  am  beachdaich  sinn  air, — mar 
chuimhneachan, — mar  bhreth-buidheachais, 
mardhleasdnas, — marmhionnan,no  mar  bhòid, 
tha  e  a'  cuideachadh  chum  fàs  na  beatha  spio- 
radail ;  agus  tha  soirbheas  an  earbsa  ri  ar 
dichioll  dhurachdach  agus  iomchuidh,  fo  stiuir- 
eadh  spiorad  naoimh  Dhè,  a  chuireas  a  bheann- 
achd  gun  teagamh  an  lorg  'orduigh  fèin.  Agus, 

3.  Uime  sin,  an  deigh  do'n  ghnothuch  bhi 
thairis,  feumaidh  sinn  ro-aire  a  thoirt,  air 
eagal  gu'n  caill  sinn  an  ni  sin  air  son  an  d* 
oibrich  sinn.  Cha'n  'eil  sinn  gu  bhi'n  dòchas, 
ged  ghabh  sinn  an  sacramaint  air  doigh  chràbh- 
ach,  agus  ged  bha  ar  creidimh  agus  ar  dòchas 
agus  ar  gràdh  làidir  san  km,  gu  bheil  ar  curam 
thairis'nurirtha'n  t-ordugh  criochnaichte.  Tha 
e  fior  gun  amharus  gu  bheil  crioch  àraidh  air 
a  coimhlionadh  'nuair  tha  an  gnothuch  air  a 
chur  gu  taobh, — sin  ri  ràdh,  gun  d'aidich  sinn 
Criosd  ga  follaiseach,  gu'n  d'  fhoillsich  sinn  a 
bhàs,  gu'n  do  choisrig  sinn  sinn  fein  air  mhodh 
durachdach  agus  follaiseach  do  Dhia  ami  an 
Criosd,  agus  gu'n  d'rinn   sinn  gach  ni  eile  tha 

dleasdanaeh  dhuinn,  no  ris  an  goirear  ar  n- 
umhlachd  (cho  f  had  'sa  ta  e  mar  sin  ;)-^--tha  na 
nithe  sin  uile,  tha  mi  ag  ràdh,  air  an  coimhlion- 
adh  le  luehd-comanachaidh  iomchuidh  mu'm 
bheil  iad  a'  pilltinn  o  bhord  an  Tighearn.  Ach 
leag  na  dleadnais  so,  do  bhrigh  gur  dleasdnais 
mheadhona  iad,  a  mhàin  bunait  ùr  air  son 
tuille,  oibre  le  bhi  cur  luchd  aidmheil  fo 
chomain  laidir,  agus  a'  toirt  misnich  mòire 
dhoibh ;  agus  is  e  an  gnothuch  an  dèigh-laimh 
aitreamh  naomhachd  agus  shzth  a  thogail  air 
a'  bhunait  sin. 

CAIB.  I. 


Bhi  gabliail  ath-bhcachd  do')-   giulan    aig   an 
t-Sacramaint. 


Chum's  gu'n  coimhlionar  crioch  an  t-sacra- 
maint  le  sinn  bhi  air  ar  n-àrdachadh  ann  am 
maitheas,  no,  a  reir  briathra  an  Abstoil,  le  ar 
"fàs  ann  an  gràs  agus  ann  an  eòlas  ar  Tigh- 
earn  agus  ar  Slanuighir  Iosa  Criosd,"  (2  Pead. 
iii.  1  S.)  tha  e  feumail  gu'n  gabhamaid  a'  cheud 
chothrom  gu  ar  giulan  a  chnuasachadh.  'Se 
ar  dleasdnas  sinn  tcin  a  cheasnacliadh  roimh 
dhuinn  teachd  gu  bord  an  Tighearn,  nam 
bàill  leinn  bhi  'nar  luchd-comanachaidh  iom- 
chuidh  ;  agus  'na  dheigh  sin,  nam  b'aill  leinn 
gluasad  air  doigh  iomchuidh.  Bithidh  e  freag- 
arach  gu'n  gairm  sinn  sinn  fcin  gu  cunntas, 
an  do  chuir  sinn  seachad  uiread  do'r  n-aimsir 
*sa  clieadaicbeadh  ar  staid  dhuinn,  chum  ar 
eridheachan  a  rannsachadh,  agus  ar  slighean 
f  hiosrachadh ; — chum  arn-anama  ùnihlachadh, 
ar  peacanna  aideachadh,  agus  tròcair  iarraidh  ; 
— chum  ar  creidimh  a  neartacliadh,  ar  dòchas 
a  dhaingneacbadh,  agus  ar  griidh  t'hadadh  do 
Dhia,  do  Chriosd,  agus  do  aon  a  clieile; — chum 
rùn-8tlidhichte  a  shonrachadli,  agus  riaghailt- 
ean  a  dhcalbhadh  gu  ar  stiùircadh  san  àm  ri 
teachd,  Sec.     Agr.s  mar  an  ceudnn,  an  robli  an 

H.I 

aim  sir  a  chuir  sinn  air  leth  fa  chomhair  na 
criche  so,  air  a  buileachadh  a  reir  an  ruin ; 
agus  ciod  a  chaidh  a  choimhlionadh  :  An  deach 
sinn  suas  gu  tigh-aoraidh  Dhè  le  durachd 
spioraid  ;  agus  an  robh  ar  n-inntinn  fo  leithid 
do  smuainte  'sa  bha  iomchuidh  do'n  ghnothuch 
mu'n  robh  sinn. 

Ach  gu  h-àraidh  is  còir  dhuinn  a  chuimh- 
neachadh  ciod  bu  ghiulan  duinn  aig  bord  an 
Tighearna;  An  do  thuit  eagal  Dè  oirnn 
'nuair  a  thionnsgnadh  sinn  air  an  t-seirbhis  : 
Air  a'  chuid  a's  lugha,  an  d'thug  sinn  oidhearp 
air  an  Tighearn  a  chur  romhainn,  agus  an 
d'thug  sinn  fa'near  gu  bheil  "  na  h-uile  nithe 
lomnochd  agus  fosgailte  do  shùilibh  an  Ti  sin 
d'am  feum  sinn  cunntas  a  thabhairt;"  (2  Pead. 
iii.  18. ;)  gu  bheil  nithe  diomhair  ar  cridheacha 
cho  soilleir  'na  shealladh-san  ri  dreach  ar 
gnùise,  agus  gnè  ar  n-inntinn  cho  fhaicsinn- 
each  dha  ri  suidheachadh  ar  cuirp ;  gu  bheil 
an  Dia  uile-làthaireach  agus  uile-leirsinneach, 
mar  an  ceudna  'na  Dhia  eudmhor  ;  agus  mar 
nach  gabh  e  mealladh,  nach  mò  na  sin  a  nithear 
fanoid  air  ; — mar  nach  toirear  an  car  as,  nach 
mò  na  sin  a  chuirear  suarach  e  ; — gu  bheil  e 
'g  iarraidh  a'  chridhe,  agus  as  eugmhais  so 
nach  gabh  e  ni  air  bith  eile ;  agus  nach  bi  ni 
air  bith  o'n  taobh  a  muigh,  ge  b'e  saothair  a 
bhios  'na  chois,  no  luach  a  bhios  ann,  co- 
ionnan  ri  cràbhadh  durachdach  spioraid ; — : 
gu'm  bi  samhlaidhean  iriosal,  agus  aghaidhean 
comhdaichte,  agus  suilean  togta  suas,  agus 
uchd  air  chrith,  agus  deoir  air  an  toirt  a  dh' 


91 

aindeoin,  'nan  neo-ni  (no  ni's  miosa,)  as  eug-. 
mhais  a'  ghnè  inntinn  sin  tha  iad  a'  ciallachadh. 

An  d'fhàg  sinn  an  saoghal  'nar  dèigh  'nuair 
a  chaidh  sinn  suas  gu  aoradh  a  dheanamh, — 
no  an  d'thug  sinn  oidhearp  air  ar  cridhe  a 
dhruideadh  air  gach  ni  a  ta  neo-dhuchasach, 
agus  calg-dhireach  an  aghaidh  na  cùise  a  ghabh 
sinn  fo  làimh  ; — ga  h-àraidh  an  do  ghleidh 
sinn  sinn  fèin  o  gach  smuain  pheacach,  agus 
o  oibreachadh  spioraid  dhiomhain,  uaibh- 
ricb,  mhi-gheimnidh,  shanntaich  agus  dhiogh- 
altaich. 

An  robh  ar  cridhe  air  doigh  eigin  suidh- 
ichte  air,  agus  curamach  mu  'n  ghnothuch 
a  ghabh  sinn  fo  làimh,  agus  an  d'  thug 
sinn  oidhearp  air  grabadh  a  chur  air  gach 
smuain  neo-iomchuidh  agus  sheachranach. — 
An  do  smuainich  sinn  le  mòr-churam  air  a' 
ghnothuch  mu'n  robh  sinn,  agus  an  do  thog 
sinn  ar  cridhe  an  àirde  san  t-seirbhis. 

An  do  dhrùigh  na  nithe  a  chunnaic  agus  a 
chuala  sinn  oirnn,  agus  an  robh  sinn  fo  rahoth- 
achadh  ceart  leis  gach  ioraadh  smuain  a  ghluais 
tre  ar  n-inntinn.  An  robh  ar  creidimh  ann 
am  beò-chleachdadh,  agus  am  fac  sinn  gu'n 
robh  sinn  creidsinn  gu  daingean  anns  na 
nithibh  sin  a  bha  air  am  foillseachadh,  no  air 
an  cumail  a  mach  dhuinn  anns  an  t-sacramaint, 
— gu  h-araidh,  lt  gu'n  do  bhàsaich  Criosd  air 
ar  son  a  rèir  nan  sgrioptur," — air  do  fhoill- 
seachadh  bàs  Chriosd  bhi  'na  phriomh-chrioch 
an  orduigh  so.  An  do  M  las  an  teine,  'nuair  a 
bha   sinn  a'  beachd-smunineachadh :"   An  do 

las  ar  cridhe  an  taobh  a  steach  dhinn,  'nuair  a 
dh'amhairc  sinn  air  cuimhneachan  a  chuirp 
bhriste,  agus  air  samhladh  na  fola  sin  a  chaidh 
dhortadh  air  son  maitheanais  ar  peacanna.  An 
do  bhrosnuich  e  ar  gràdh  do  Chriosd,  'nuair  a 
thugsinn  fa'near  ciamar  a  ghràdhaich  esan  sinn. 
An  d'  rinn  sinn  caoidh  air  a  shon-san  a  lot  ar 
peacanna  ;  an  d'  t'huathaich  sinn  sinn  fein  air 
son  ar  gràineileachd  ;  am  b'  fhearr  leinn  bhi 
fulang  ni  air  bith  na  bhi  peacachadh  an  aghaidh 
Dhè,  agus  an  do  chuir  sinn  romhainn,  tre  a 
ghràs,  gu'm  biomaid  ann  an  naimhdeas  siorr- 
uidh  ris  an  ni  mhalluichte  sin  a  b'aobhar  air 
esan  a  chur  gu  bàs.  An  do  ghabh  sinn  gu 
suilbhir  ri  Criosd  chum  na  criche  sin  air  son 
an  d'àrdaich  Dia  e,  "  gu  bhi  'na  cheannard 
agus  'na  Shlànuighear,  a  thoirt  aithreachais 
agus  maitheanais  peacaidh  do  Israel," (Gniomh. 
v.  31.  ;)  agus  an  do  bhòidich  sinn,  an  earbsa  ri 
neart  a's  fearr  na  ar  neart  fèin,  gu'n  lean  sinn 
e,  cia  b'e  àit  an  treoraich  e  sinn,  agus  gu'n 
tèid  sinn  cia  b'e  ionad  an  cuir  e  sinn.  An  do 
gheill  sinn  le  làn-toil  do  riaghail  a  Fhreasdail 
naoimh,  ag  aideachadh  gu'n  gabhamaid  gach 
ni  an  caoimhneas  a  chitheadh  ar  Tighearn 
iomchuidh  a  chur  'nar  crannchur,  agus  gu'm 
biomaid  deas  gu  bàsachadh  agus  an  saoghal  so 
fhàgail  cia  b'e  uair  a  ghairmeadh  esan  sinn  : 
Agus,  aig  an  am  so,  gu'm  bi  ar  n-uile  spiorad, 
anam,  agus  chorp, — ar  n-uile  bhuaidhean, 
mhaoin,  agus  shoirbheas,  cho  f  had  'sa  ta  e  'nar 
comas,  aig  a  sheirbhis,  agus  chum  a  ghlòire. 
An  robh  dòchas   sòlasach  againn  'na  throcair, 

agus  am  b'urrainn  duinn,  ann  an  cuibhrionn 
mhaith,  gairdeachas  a  dheanamh  ann  an  dòchas 
glòire  Dhè.  Ann  an  aon  fhocal,  an  d'fhios- 
raich  sinn  oibreachadh  taingeileachd  'nar 
cridhe  do  Dhia  air  son  a  ghràidh  do-mheas ; 
agus  oibreachadh  spioraid  cheirt  agus  sheirceil, 
eadhonathaobhchoigreachagusnaimhdean,ach 
gu  h-àraidh  d'an  taobhsan  a  ta  do  theaghlach 
a'  chreidimh,  cia  b'e  àit  am  bheil  iad  air  an 
sgaoileadh,  no  ciod  air  bith  doigh  air  am  bheil 
iad  air  an  comharachadh, — na  h-uile  dhiubh 
so  do  gach  ainm  agus  comunn,  a  ta  gràdh- 
achadh  Chriosd  ann  an  treibhdhireas,  agus 
mar  so  aig  am  bheil  comh-pairt  san  t-slàinte 
choitehionn. 


CA1B.  1L 

A  ihaobh  or  dleasdnais  an  dcigh  fèin-cheas- 
machaidh,  ma's  e  is  gu'm  faic  sinn  gun  robk 
ar  fr  ithcaladh  sa  chuid  as  ma  riagkailteach. 

Le  beannachd  Dhè,  ma's  e  is  gu'm  bi  aobhar 
againn  a  smuaineachadh  gu'n  robh  ar  gnùth- 
achadh  ceart,  agus  ar  giulan  am  bitheanta  co- 
fhroagarach  do  chogais  fhòghltlìnto,  tha  ar 
dleasdnas  air  a  chur  sios  sna  nithibh  a  leanas  : — 
1.  Is  còir  dhuinn  Dia  a  bheannachadh. 
Gun  teagamh,  cha'n  'eil  feum  air  reusan  air 
bith  a  ghnàthachadh   a  dh'fheuchainn  do  na 

fior-chreidich  gu  bheil  "  gach  tiodhlac  mhaith 
agus  iomlan  a'  teachd  o  Dhia/'  agus  gu  bheil 
e  "  ag  oibreachadh  annainn  araon  an  toil  agus 
an  gniomh  :"  gu  bheil  e  fior  a  thaobh  na 
beatha  spioradail,  cho  maith  agus  a  thaobh  na 
beatha  nadureil,  4f  gur  aim  annsan  tha  sinn  a' 
teachd  beò  agus  a'  gluasad,"  agus  w  gu'm 
buin  ar  slighean  dasan."  Tha  gnè  a'  ghràis 
uaithe-san,  agus  tha  eleachdadh  a'  ghràis  fo 
a  riaghladh  agus  a  stiuradh.  Tha  sinn  ag 
aideachadh  so  'nar  n-athchuinge,  agus  bu 
choir  dhuinn  'nar  moladh  mar  an  ceudna ;  oir 
cha'n  'eil  ni  air  bith  ni's  mi-reusanta  na  gu'm 
biodh  ar  dòchas  ri  cuideachadh  ann  an  Dia, 
agus  gu'n  tugamaid  a'  ghlòir  duinn  fèin.  Ma 
thug  e  seachad  an  spiorad  naomh,  'nuair  a 
chaidh  iarraidh,  nach  còir  a  mholadh  leosan  a 
fhuair  e?  Cha  robh  esan  fo  stiùradh  an  spior- 
aid  aig  bord  an  Tighearn,  nach  'eil  ullamh  gu 
a  ràdh,  "  Beannaichte  gu'n  robh  Dia,  eadhon 
athair  ar  Tighearn  Iosa  Criosd,  a  bheannaich 
sinn  leis  gach  uile  bheannachadh  spioradail 
ann  an  ionadaibh  nèamhaidh  ann  an  Iosa 
Criosd."  (Ephes.  i.  3.)  Esan  aig  an  robh  a 
chridhe  air  a  shocrachadh,  seinnidh  e  agus 
bheir  e  moladh  uaithe.  Tha  briathra  Dhai- 
bhidh,  air  aobhar  sonraichte  eile,  ro-iomchuidh 
aig  an  am  so,  "  A  nis,  uime  sin  ar  Dia-ne,  tha 
sinn  a'  toirt  buidheachais  duit,  agus  a'  cliuth- 
achadh  t'ainme  urramaich.  Ach  cò  mise, 
agus  ciod  iad  mo  shluagh,  gu'm  biodh  e  'nar 
comas  tabhartais  a  thoirt  seachad  cho  toileach 
air  an  dòigh  so?"    (1  Eachd.  xxix.  13,  14.) 

Chum  ar  taingeileachJ  a  bheothachadh,  ni 
sinn  gu  maith  a  ghairm  'nar  cuimhne  an 
robh  a'  chùis  air  doigh  eile  gu  minic  do'r 
taobh :  gu  h-araidh  a  mheud  againn  sa' bha 
'nar  luchd-comanachaidh  car  mòran  bhliadh- 
nacha,  a  bha  air  ar  suidheachadh  ami  an  tigh  an 
Tighearn,"  agus  "  a'  teachd  fo  bhlàth  ann  an 
cùirtibh  ar  De,"  feudaidh  sinn  a  chuimhneach- 
adfa  gu  maith  na  mùth  aimsirean  a  chaidh 
thairis  oirnn.  Bha  sinn  gu  trie  air  ar  meall- 
adh  'nar  dòchas  ;  chaidh  sinn  a  mach  làn  dùil 
agus  phill  sinn  a  dh'easbhuidh  comhfhurt- 
achd  ;  agus  bha  reusan  againn  air  dòigh  spior- 
adail  briathraan  fhàidh  a  cho-chur  ruinn  fèin, 
"  Phill  iad  le'n  soithichibh  f'alamh  ;  bha  nàire 
agus  masladh  orra,  chòmhdaich  iad  an  cinn." 

Tre  cheannas  droch  chridhe  neo-chreideach, 
agus  dian-iarrtus  cealgach  ant-saoghailso,agus 
ais-innleachdan  ar  namhaid  fhurachair,  nach 
do  thachair  e  gu  minic  dhuinn  "  amhuil  duine 
ocrach  a  chi  aisling,  agus,  feuch,  a  ta  e  'g 
itheadh,  ach  air  dùsgadh  dha  tha  'anam  cioc- 
rach  ;  agus  amhuil  duine  tartmhor  a  chi  ais- 
ling, agus,  feuch,  tha  e  ag  òl,  ach  air  dùsgadh 
dha,  feuch,  tha  e  fann,  agus  anam  a'  miannach- 
adh."  (Isaiah  xxix.  8.)  Bha  an  t-aran  san 
robh  ar  dùil  mar  chloich ;  ar  fion  measgta  le 
h-uisge  ;  seadh,  an  ni  bu  choir  a  bhi  'na 
chupan  beannachaidh,  bha  e  cosmhuil  ris  an 
ni  sin  athairg  iad  do'r  Slanuighear,  agus  cha'n 
òladh  se  e, — "  fion-geur  measgta  le  domblas." 
(Mata  xxvii.  34.)  Bu  choir  do'n  bheachd  so 
taingeileachd  a  lasadh  suas  'nar  cridheachaibh, 

<c  ma  shuidhe  sinn  sios  fo  a  sgàile,  agus  ma 
bha  a  thoradh  milis  do  ar  bias  :"  Ma  "  bhlais 
agus  ma  chunnaic  sinn  gu  bheil  Dia  tròcair- 
each  :"  Ma  chuimhnich  Dia  oirnn  'na  ordugh 
naomh  "  leis  a'  ghràdh  ata  aige  d'a  shluagh 
fèin,  agus  ma  dh'amhairc  e  oirnn  le  a  shlàinte." 
Ann  an  aon  fhocal,  is  còir  dhuinn  ar  n-ath- 
bheachd  a  chriochnachadh,  mar  a  chriochnaich 
sinn  an  t-ordugh  fèin,  le  laoidh-mholaidh  agus 
le  halleluia,  ann  am  briathraibh  an  t-Salmad- 
air,  "  Beannaich  an  Tighearn,  O  m'anam ; 
agus  moladh  gach  ni  a  ta  an  taobh  stigh  dhiom 
'ainm  naomh-san.  Beannaich  an  Tighearn, 
O  m'anam,  agus  na  dichuimhnich  a  thiodh- 
lacan  uile."  (Salm  ciii.) 

2.  Feumaidh  sinn  bhi  cleachdadh  urnuigh, 
agus  oidhearp  a  thoirt  gu'm  bi  an  drughadh 
a  rinneadh  air  ar  cridhe  maireannach  ;  chum's 
nach  bi  e  cosmhuil  •*  ri  neul  na  maidne,  agus 
ris  an  drùchd  mhoch  a  shiubhlas  air  falbh  ; 
cosmhuil  ri  fras  do  uisge  a  f  hluicheas  uachdar 
an  talaimh  thartmhoir,  ach  air  dha  tiormach- 
adh,  a  dh'  f  hàgas  am  feur  ni's  seargta  na  bha 
e  roimhe.  Thubhairt  Daibhidh,  an  lorg  a' 
bhreith-bhuidheachais  a  chaidh  ainmeachadh 
roimhe  so,  "  O  Thighearn,  gleidh  so  gu  bràth 
ann  am  breithneachadh  smuainte  cridhe  do 
shluaigh,  agus  ulluich  (no  socraich)  an  cridhe 
dhuit  fèin."  (1  Eachd.  xxix.  18.)  Is  coir 
dhuinn  guidhe  gu  dùrachdach  air  Dia  gu'n 
cumadh  e  'nar  cuimhne  ciod  a  thachair  aig  an 
ordugh  naomh  so  ;  chum's  nach  tèid  na  nithe 
a  chunnaic,    a   laimhsich,    a   chuala,  agus  a 

bhòidich  sinn,  as  ar  cuimhne ;  no  gu'm  bi  lad 
air  an  cuimhneachadh  mar  dhrùchd  a  shiubhlas 
gu  grad  air  falbh  ;  ach  gu'n  gabh  iad  greim 
do  ar  n-anamaibh,  agus  gu'm  bi  iad  "  mar 
thairngibh  air  an  sparradh  le  uachdaranaibh 
choimhthional :"  Chum's  mar  shàsuich  Dia 
ar  beul  le  nithibh  maithe,  'nuair  a  rinn  e 
cuirm  d'a  shluagh,  M  cuirm  do  nithibh  blasda, 
cuirm  do  fhion  aosda,  do  nithibh  blasda  Ian 
do  smior,  do  fhion  aosda  air  a  dheadh  tharr- 
uing,"  (Isaiah  xxv.  6.)  nach  caill  sinn  gu  Il- 
eal! amh  bias  nan  nithe  taitneach  sin  a  fhuair 
sinn  aig  a'  bhord.  B'urrainn  do  na  h-Israel- 
ich  ghearanaich  cuimhne  a  chumail  car  fada 
air  faileadh  phoitean-feola  na  h-Eiphit,  agus 
cha  do  dhichuimhnich  iad  "  an  t-iasg  a  dh'ith 
iad  san  Eiphit  gu  saor  ;  na  culairean,  agus  na 
mealbhucain,  agus  na  leigis,  agus  na  h-uinn- 
einean,  agus  an  creamh  ;**  (Aireamh  xi.  5.) 
agus  nach  cuimhnich  Israel  Dhè,  am  fior 
thimchioll-ghearradh,  am  mana  ncamhaidh  sin 
a  bhlais  iad  aig  a'  bhord  a  sgaoil  e  air  an  son 
san  fhasach  ?  Na  dichuimhneachmaid  ciod  an 
tlachd  leis  an  do  bheathaich  sinn  air-san  "  aig 
am  bheil  'fheoil  gu  firinneach  'na  bhiadh, 
agus  'fhuil  gu  firinneach  'na  dheoch  !"  Chum 
na  criche  so  lùbamaid  ar  glùn  K  do  Athair  ar 
Tighearna  Iosa  Criosd." 

Feumaidh  sinn  oidhearp  a  thoirt  air  ar 
giulan  a  chumadh  ri  ar  n-urnuigh  ;  oir,  air 
dhòigh  eile,  tha  sinn  a'  deanamh  fanoid  air  Dia, 
agus  'gar  mealladh  feio  :  feumaidh  sinn  bhi 
Air  ar  faicill  nacli  caitliear  air  falbh  an  drùgh- 
i 


98 

adh  a  rinneadh  air  ar  cridhe,  agus  nach  bi  a 
neart  air  a  lughdachadh.  Cia  air  bith  cho 
curamach  'sa  bhios  sinn,  (oir  is  e  sin  anmh- 
uinneachd  ar  naduir)  fàsaidh  a'  ghlòir  a 
chunnaic  sinn,  agus  a'  mhillsead  a  bhlais  sinn, 
'nuair  a  shuidhe  an  righ  aig  a  bhord,  mòran 
ni's  lugha ;  agus  air  an  aobhar  sin  rinn  Dia 
solair  tròcaireach  chum  ar  mothachadh  tait- 
neach  agus  priseil  ath-ùrachadh,  le  atli- 
theachd  coitchionn  là  ar  cuirme.  Gidheadh 
buinidhe  dhuinne  faire  a  dheanamh  an  aghaidh 
gach  ni  a  dhubhas  a  mach  na  dearbhaidhean  a 
dh'fhàg  sealladh  do  Iosa  air  a  cheusadh,  agus 
beachd  creideach  do  Iosa  air  a  ghlòrachadh, 
agus  a  ta  gu  h-aithghearr  gu  bhi  air  fhoill- 
seach  adh,  air  ar  n-inntinn. 

Gu  h-àraidh,  feumaidh  sinn  faire  a  dhean- 
amh an  aghaidh  gach  peacaidh  danadais  ;  tha 
sin  'na  phriomh-ghnothuch  sa'  chùis  so.  Ni  aon 
pheacadh  danadais,  gu  h-àraidh  ma  tha  e  'na 
pheacadh  graineil,  na  dearbhaidhean  a's  làidir 
a  dhealbh  an  Sacramaint  air  ar  cridhe,  a  sguab- 
adh  gu  grad  air  falbh.  Bithidh  a'  chùis  mar 
gu'n  gabhadh  neach  mòr-shaothair  air  droch 
chonnadh  a  lasadh,  agus  'nuair  a  las  se  e,  gu'n 
doirteadh  e  uisge  air  ;  tha  a  shaothair  caillte, 
agus  tha  an  obair  air  fas  ni's  do-dheanamh.  Le 
peacadh  danadais  tha  an  spiorad  air  a  mhuch- 
adh  a  thaobh  'oibreachaidh,  air  a  cheart  dòigh 
san  abrar  gu  bheil  e  fulang  doilgheis.  Fa'n 
aobhar  sin  bha  leisgeul  aig  Daibhidh  urnuigh 
a  dheanamh  air  an  doigh  so,  'nuair  a  bha  e 
ciontach  do  ghraineileachd  antromaichte  mort- 

aidh  agus  adhaltrannais,    "  Na  toir  do  spiorad 

naomh  uam."     Agus  ni  peacanna  a's  eutroime 

a'  cheart  ni  a  ehoimhlionadh  ann  an   tomhas, 

gu  h-àraidh  ma  tha   iad  air  an   gnathachadh, 

cha'n  e  mliain  an  aghaidh  tuigse  shoilleir  agus 

eòlais  chinntich,  ach  an  aghaidh  dearbh-rabh- 

aidh    coffais    fhirinnich.       No    mar    teid    na 

gnothuichean  an  fhaide  uamhasaich  so,  (mar 

tha  clòchas  nach  t^-id  ach  ainmic,)  gidheadh  ma 

tha  sinn  tuiteam  ann  am  peacannaibh  gràineil 

le  dith  faire  agus   stuamachd  inntinn,  bithidh 

an  toradh  a  leanas  mi-thaitneach,agusfeudaidh 

dìiil  abhi  againn  ri  dochunn  do  shith  agu-5  do 

shuaimhneas  ar  cogais:  Agus  an  aite  an  t-suidh- 

eachadh  inntinn  sin   gu   comunn  a  chumail  ri 

Dia,  a  ghiulain  sinn   air  falbh   o'n  ordugh  a 

chaidh  a  fhrithealadh  gu  ceart,   èiridh  seorsa 

do  fhuath  agus  do  choimhicheas   suas  eadar 

sinne   agus  esan    a   ghràdhaich  ar    n-anama. 

Caillidh  sinn  ar   dochas  a   thaobh  Dhè,    agus 

folaichidh  esan  a  ghnùis  uainne.  "  Giulainidh 

se  e  fein  do  ar  taobh  mar  a's  cleachd  le  daoin- 

ibh  a  dheanamh,  'nuair  tha  iad  fo  dhoilgheas 

agus  ann   an   eorruieh   ruinn,   a'   tarruing  air 

falbh  an   caoimhneas   uainn,   a'  seachnadh  ar 

coluadair,  agus  'g  ar  toirt  thairis   do  thoil  ar 

naimhde  :"    Agus   bithidh   sinn  deas  gu  sinn 

ft  in  a  ghiulan  d'a   thaobh-san  mar   is  cleachd 

leinn  a  thaobh  caraid  a  dhroch-uisig  sinn,  agus 

a  mhaslaich  sinn  gun  aobhar, — tcichidh  sinn 

o  alàthair,  agus  seachnaidh  sinn  a  choluadar. 

Is  coir  dhuinn  mar  an  ccudna  faire  a  dhtan- 
amh  an  aghaidh  dcigh  anamiannach  a   thaybh 

nithe  an  t-saoghail  60.    Air  an  uair  cha  leig  at 
gnothuichean  dhuinn  bhi  an  còmhnuidh  an 
àros  Dè.     An  dèigh  tamuill  bhig  feumaidh 
sinn  teachd  a  nuas   o'n  bheinn,   agus  cuirear 
grabadh  air  ar  comunn  taitneach  ri   Dia  le 
curam    measarra,  le    gnothuichibh,  agus    le 
fearas-chuideachd    na  beatha  so.      Ach  mar 
àill  leinn  teachd  a  dhèigh-làimh   sna  nithibh 
sin  air  son  an  d'  oibrich  sinn,  feumaidh  sinn 
aire  a  thoirt  gu'm  bi  ar  curam  mu  thimchioll 
nithe  coitchionn  air  a  chumail   an  taobh   a 
steach  do  chrioch  cheart.    Ni  curam  iomagan- 
ach    ar     n-inntinn   a   ghoirteachadh    agus   a 
ghiorrachadh,  agus  ithidh  e  mar  chanmhuinn : 
Fàgaidh    mòran    ghnothuichean    (mur   eigin 
duinn  gu  soilleir  an  gabhail  fo  làimh)  ar  n- 
inntinn  luaineach,  agus  bacaidh  iad  na  h-ath- 
smuaintean  a  dh'  fheumas  bhi   air  an  gnàth- 
achadh  aig  uairibh  iomchuidh,  a  bheathach- 
adh  an  t-soluis  sin  a  las  ar  smuainte  an  taobh 
a  stigk  dhinn  aig   an   ordugh   bheannaichte. 
'Nuair  tha  sinn  ro-churamach  mu  thimchioll 
raòran  do  nithibh,  tha  e  cruaidh  oirnn  ni  air 
bith  a  dheanamh  gu  maith  ;  agus  tha  e  cunn- 
artach  gu'm  bi  an  t-aon  ni  feu  mail  gu  mòr  air 
a  dhichuimhneachadh.     Tha  a*  cheart  fheum, 
no   feum   ni's  mò,   againn  air   criochan  iom- 
chuidh a  chur  roimh  sugradh  agus  cridhealas 
na  beatha  so.     Ni  mòran  aighear,  cuirmean 
fada,  agus   cluiche   dhian,   ar   gnè  feolmhor, 
agus  le  mòran  cleachdadh,    bheir   iad   mu'n 
cuairt  na  nithe  ceudna  a   bheir   giulan  ata 
mòran  ni's  ciontaiche:  agus  air  iomadh  dòigh 

tha  iad  ni's  cunnartaieh,  do   bhrigh   gu  bheil 
iad  a'  goideadh  oirnn   gun   fhios  duinn,  agus 
nach  'eil  iad  cho  uamhar  ri  amharc  orra  'sa  ta 
ciontan  a's  truime,  a  dh'ionnsuidh  an  toir  iad 
sinn  mu'ra  bheil  sinn  toirt  an  aire  dhuinn  fein. 
Seadh,    feudaidh    toil-inntinn    an    fhoghluim 
fèin,   cia  air  bith  cho  glan  agus  leth-bhreith- 
each  'sa  ta  e,   (ma  leanar  e  le  tuille  sa'  choir 
do    dhùrachd,    agus   as    eugmhais    fois  agus 
stadan  iomchuidh,)   ar    spùineadh    do    ar    n- 
ionmhas,   agus   do'n  ghnè    inntinn    bu   choir 
dhuinn  altrum,  cho  maith  ri  toil-inntinn  ana- 
bhar  feolmhor  fein.     Leigidh  mi  so  gu  radii, 
cha'n   e  mhàin   an  t-sluaigh  sin  tha  gabhail 
mòr-thlachd  aim  an  Cunntas,   an  Eachdraidh, 
agus  an  Dànaibh,  ach  eadhon  gu'n   ràdh-san 
a  ta  ri   cnuasachd  chonnspoideil,   ged   bhi  an 
stèidh-theagaisg     air     diadhachd,     agus      air 
rannsachadh  ro-krd.    Tha  na  li-uile  ni  dhiubh 
sin,   ma  tha   iad    air    an   leantuinn   gu    dian, 
teachd  an  taobh   a  steach  do'n  toirmeasg  so  ; 
"  Xa  gràdhaich  an  saoghal,    no  na  nithe  a  ta 
san    t-saoghal :    ma  ghradhaicheas   neach   air 
bith   an  saoghal,   cha'n   'eil   gràdh   an    A  thai* 
aim."  (Eoin  ii.  15.) 

Mar  an  ceudna  feumaidh  sinn  bhi  air  ar 
faicili  an  aghaidh  anabharr  dobhròn  saòghalta, 
A  thaobh  a  bhròin  bo  tha'n  t-Abstol  ag  rkdh 
"  gu'n  oibrich  e  bàs."  Gun  teagamh  tlia  na 
focail  so  a'  ciallachadh  bàis  ann  an  seadh 
coitchionn ;  ach  tha  e  fior  mar  an  ceudna  iru 
bheil  bròn  mi-riagfaailteach  ro-chronail  a  dh' 
f'Jihs  na  diadhachd  Ban  anam.     Tha  p  Boilleir 

i  .1 

gu  bheil  am  bròn  so  ag  èirigh  o  dhèigh  ro- 
mhòr  air  nithibh  talmhaidh  :  agus  tha  e  ceart 
cho  soilleir  gu  bheil  e  a'  lughdachadh  ar  moth- 
achadh  agus  ar  bias  do  nithibh  neamhaidh — ni 
tha  e  feuraail  duinn  a  chumail  air  ar  n-inn- 
tinn,  agus  air  son  am  bheil  sinn  a'  gnathach- 
adh  sacramaint  Suipeir  an  Tighearn,  mar 
mheadhon  sonraichte  agus  iomchuidh,  chum 
a  ghleidheadh  ann  am  beothalachd  cheart. 

Tha  mi  ag  aideachadh  gu  bheil  trioblaidean 
air  an  sonrachadh,  agus  freagarach  gu  maith  a 
dheanamh  dhuinn,  agus  gu  ar  leas  a's  luach- 
mhoire  a  chur  air  aghaidh.  "  Le  dubhachas 
na  gnùise  nithear  an  cridhe  ni's  fearr."  (Ecles. 
vii.  3.)  "  An  ti  a's  ionmhuinn  leis  an  Tighearn 
smachdaichidh  se  e ;"  agus  tha  sin  chum  ar 
leas,  ionnas  gu'm  biomaid  'nar  luchd-comh- 
pairt  d'a  naomhachd  ;  agus  bheir  e  uaith  tor- 
adh  siochail  na  f ireantachd  do'n  dream  a  ta 
gu  dligheach  air  an  cleachdadh  ris.  Tha  e  air 
aideachadh  gu  bheil  cuibhrionn  do  dhoilgheas, 
'nuair  tha  sinn  a'  fulang  fo  smachdachadh  ar 
n-Athar  neamhaidh,  nadureil  agus  ro  iom- 
chuidh  d'a  chloinn  :  Ach  feudaidh  an  duilgheas 
so  bhi  thar  tornhas,  agus  an  sin  tha  e  cronail 
agus  a'  toirt  uaith  droch  thoraidh;  gu  h-àraidh, 
tha  e  cur  grabadh  air  spioradalachd  na  h-inn- 
tinn, — ni  a  ta  diadhachd  chothromach  ag  iarr- 
aidh  agus  a'  coimhlionadh.  Feudaidh  sluagh 
cron  a  dheanamh  dhoibh  fèin  le  dol  thar  tomh- 
as  'nan  doilgheas  saoghalta,  cho  maith  is  le 
neo-mheasarrachd  'nan  aoibhneas.  Mar  a  ni 
soirbheas    cron    duinn,    'nuair  a   thogas  e  ar 

cridhe  tuille  's  àrda ;  air  an  dòigh  cheudna  ni 
ar  n-àmhghar  coire  dhuinn  'nuair  a  leigeas  e 
ar  cridhe  turtle's  iosal. — Cha'n  'eil  trioblaidean 
toirt  a  nach  toraidh  cheirt,  ach  an  uair  tha  sinn 
ciuin,  a'  geilleachdainn  do  thoil  Dhè,  agus  ann 
an  gnè  nèamhaidh  :  Tha  am  bròn  saogh- 
alta  a  thoirmisg  mi  fad  an  aghaidh  nan  nithe 
so. 

3.  Ma  bha  ar  giulan  aig  bord  an  Tighearn 
air  a  stiùradh  gu  ceart,  agus  ma  thug  e  uaith 
an  toradh  a  mhiannaich  sinn,  tha  e  iomchuidh 
gu'n  tugamaid  fa'near  gu  durachdach,  nach 
còir  dhuinn  mòr-chudthrom  a  chur  air  a'  ghnè 
mhaith  inntinn  sam  bheil  sinn  'gar  faotainn 
fèin.  Feudaidh  so  bhi  'na  ribe  dhuinn  :  Oir 
ged  tha  e  'na  ni  ri  mhiannachadh  gu'm  biodh 
ar  cridheachan  air  an  teòthachadh,  agus  ar  n- 
aigne  air  an  togail  suas  le  beachd  diongmhalta 
air  nithibh  naomha,  'nuair  tha  iad  air  an  soill- 
seachadh  do'r  n-inntinn  fo  shamhladh  iomch- 
uidh, gidheadh  cha'n  fheud  sinn  bhi  toilichte 
le  so,  mar  gu'm  biodh  àrd-chrioch  a'  choman- 
achaidh  air  a  choimhlionadh.  'Se  is  aobhar 
air  so,  mar  a  thug  sinn  cheana  fa'near,  nach 
'eil  san  t-sacramaint  ach  dleasdanas  mheadhon- 
ail.  Tha  e  air  orduchadh  chum  ar  còmhnadh 
gus  na  nithe  tha  aidmheil  na  creidimh  a'  cur 
mar  fhiachaibh  oirnn  a  choimhlionadh  air 
dòigh  iomchuidh  agus  fhreagarach  ;  agus  tha 
e  soilleir  do  gach  creutair  tuigseach  gu  bheil 
mòr-dhealachadh  eadar  a  bhi  'g  ar  n-ulluchadh 
fein  fa  chomliair  na  h-oibre,  agus  a  bhi  cur  na 
h-oibre  sin  an  gniomh.    Tha  an  Ion  spioradail 


so  air  a  shonrachadh  gu  ar  neartachadh  fa 
chomhair  na  slighe  agus  na  oibre  a  ta  romh- 
ainn  :  Agus  tha  fhios  againn  uile,  ged  bhi  an 
Ion  ro-mhaith,  agus  ged  ith  sinn  e  le  mòr 
thoil-inntinn,  agusged  mhothaich  sinngubheil 
e  pairteachadh  misneich  agus  neirt  duinn  a  reir 
ar  miann  ;  gidheadh  mur  tèid  sinn  air  ar  turus 
ann  an  neart  an  loin  so,  agus  mur  ulluich  sinn 
sinn  fein  gu  dichiollach  fa  chomhair  ar  dleas- 
dnais,  tha  sinn  fad  o  chrioch  ar  lòin  a  fhreaff- 
radh :  Seadh,  tha  ar  lundaireachd,  agus  ar 
dearmad  air  an  dòigh  so  air  an  antromachadh. 
Uime  sin, 

4.  Feumaidh  sinn  bhi  cinnteach  gu  bheil 
sinn  toirt  deadh-bhuil  as  an  Ion  spioradail  tha 
sinn  a'  faotainn  aig  bord  an  Tighearn  chum 
àrd-chrioch  ar  beatha.  'Se  a'  chrioch  is 
còir  do  gach  neach  iarraidh  sa'  bheatha  so, 
agus  a'  chrioch  tha  e  a'  bòideachadh  aig  an 
t-sacramaint,  Dia  a  ghlòrachadh  agus  a 
thoileachadh,  agus  le  bhi  deanamh  so,  a 
shlàinte  fèin  oibreachadh  a  mach  mar  an 
ceudna.  Biodh  fhios  ma  ta  aig  gach  fear- 
comanachaidh,  ciod  air  bith  an  gluasad 
inntinn  a  mhothaich  e  aig  a'  chuirm,  gu 
bheil  a  shaothair  caillte,  agus  ni's  miosa  na 
caillte,  mur  'eil  obair  na  naomhachd  san  taobh 
a  stigh,  agus  na  diadhachd  ghniomhach,  air 
an  cur  air  aghaidh  leis.  Cha'n  'eil  ar  cruinn- 
eachadh  an  ceann  a  chèile  gu  feothas,  mur 
dean  e  ni's  fearr  sinn,  agus  sin  arm  an  gnè  ar 
n-inntinn,  agus  'nar  coluadar. 

5.  Ann   an   gnè  ar   n-inntinn. — 'Se   crioch 
gach  orduigh,   «igus  gu  sonraichte  an  orduigh 

naoimh  so,  an  cridhe  a  dheanamb  ni's  fearr. 
'Nuair  tha  daoine  gu  tur  neo-nuadhaich- 
te  'nan  staid,  tha  an  cridhe,  an  duine 
follaichte,  gu  h-iomlan  air  a  chòmhdachadh 
le  dorchadas,  air  a  lionadh  le  eas-ordugh, 
agus  ro  mhi-riaghailteach  :  Tha  an  reusan 
aon  chuid  'na  chodal,  no  air  a  tharruing  air 
falbh  le  eoslas  mealltach,  agus  le  claon-bhreith 
thruaigh  :  tha  an  aignidhean  làidir  agus 
buaireasach,  agus  tha  an  staid  uile  gu 
freagarach  air  a  mineachadh  leis  an  Fhàidh, 
'nuair  tha  e'ga  samhlachadh  "  ris  a'  mhuir 
bhuairte,  nach  urrainn  bhi  aig  fois  ;  ach  tha  a 
h-uisgeachan  a'  dùsgadh  nios  salchair  agus 
làthaich."  (Isaiah  lvii.  20.)  Tha  spiorad  Dhè 
a*  deanamh  atharrachaidh  orrasan  a  ta  air  am 
breith  a  ris, — atharrachaidh  a  ta  an  dà  chuid 
sona  agus  iongantach.  Tha  iad  air  dòigh  air 
an  tionndadh  calg-dhireach  an  aghaidh  an 
seann  staid  ;  tha  an  reusan  ag  ath-thionnsgan 
a  riaghailt ; — tha  an  aignidhean  buaireasach 
a'  sioladh  ; — tha  iad  a'  teachd  d'an  ionnsuidh 
fèin,  agus  a'  faotainn  beachd  ceart,  an  deign 
dhoibh  bhi  ann  an  staid  bhochd  agus  mhi- 
riaghailteach  :  Tha  iad  a'  smuaineachadh  gu 
ceart,  a'  soirbheachadh,  agus  'gan  giulan  fèin 
le  measarrachd  f'haicsinneach.  Tha  an  t-ath- 
arrachadh  so  air  a  chur  an  cèill  sna  sgrioptuir- 
ibh  fo  iomadh  samhladh,  a  dhrùigheas  air  gach 
inntinn  dhùrachdach  cho  mòr  is  gu  bheil  iad 
furasd  a  chuimhneachadli.  Ach  fathast  cha'n 
'eil  an  obair  mhaith  ach  a'  tòiseachadh  'nuair 
tha  iad   an   toiseach  air   am  breitb  le    Dia . 

Feumaidh  i  bhi  air  a  giulan  air  a  h-aghaidh 
uigh  ar  n-uigh  gu  iomlaineachd.  Tha  sinn 
air  ar  n-ur-bhreith,  agus  tha  sinn  gus  am  focal, 
(fuidh  am  bheil  orduighean  an  t-soisgeil  air 
an  gabhail  a  steach)  a  f  hrithealadh  "  chum's 
gu'm  fàs  sinn  leis  ;  (1  Pead.  ii.  2.)  "  gus 
an  tig  sinn  uile  chum  duine  iomlan,  chum, 
tomhais  àirde  lànachd  Chriosd."  (Ephes.  iv. 
13.)  Uime  sin  feumaidh  sinn  a  thoirt  fa'near 
gu  dùrachdach,  gur  e  fàs  ann  an  grks  crioch 
ar  frithealaidh  do'n  ordugh  spioradail  so. 

Cha'n  *eil  sinn  gu  bhi  toilichte  cia  air  bith 
co  maith  'sa  choimhlionas  sinn  ar  bòidean  aig 
an  ordugh  naomh  so,  mur  mothaich  sinn  gu 
bheil  sinn  fàs  ann  an  co-choslas  iomchuidh  ri 
Criosd  ar  ceann  ; — gu  bheil  sinn  ni's  mò  air  ar 
cumadh  ris  ; — agus  gu  bheil  tuille  "  do'n 
inntinn  sin  annainn  a  bha  ann  an  Iosa  Criosd :" 
'Se  tha  so  a*  ciallachadh  "  bhi  cur  umainn  an 
Tighearn  Iosa  Criosd,"  mar  a  ta  e  a'  seasamh 
an  aghaidh  "  bhi  deanamh  ulluchadh  air  son 
na  feòla,  chum  a  h-anamianna  a  choimh- 
lionadh :"  'Se  so  u  bhi  cur  umainn  an  nuadh 
dhuine,  a  ta  air  a  chruthachadh  a  rèir  Dhè 
am  fireantachd  agus  am  fior-naomhachd." 
(Eph.  iv.  24.)  Feumaidh  sinn,  nan  nochdam- 
aid  sinn  fèin  'nar  luchd-comanachaidh  iom- 
chuidh, iarraidh  gu  dian  agus  ruith  gu  dùr- 
achdach  an  dèigh  an  iomlaineachd  sin,  do'm 
bheil  Iosa  naomh  'na  krd  eisempleir,  agus  'na 
shamhladh  foirfe.  Leigeamaid  le  briathraibh 
agus  le  eisempleir  an  ti  sin  a  lean  Criosd  cho 
bunaiteach,  bhi  an  còmhnuidh  air  ar  n-inntinn; 

ri  A  bhràithre,  cha'n  'eil  mi  a'  meas  gu'n  da 
ghlac  mi  greim :  Ach  aon  ni  a  ta  mi  a' 
deanamh,  air  dhomh  na  nithe  a  ta  air  mo  chùl 
a  dhichuimhneachadh,  agus  bhi  'g  am  shineadh 
fèin  chum  nan  nithe  a  ta  romham,  tha  mi  a' 
dian-ruith  a  dh'  ionnsuidh  a'  chomharaidh, 
chum  duaise  àrd-ghairme  Dhè  ann  an  Iosa 
Crisod."  (Philip,  iii.  13.)  Ris  a'  chùis  so  co- 
chuiridh  mi  briathra  an  Abstoil  cheudna ;" 
"Air  dhuinn  na  geallanna  so,  (a  ta  air  an  samh- 
lachadh,  air  an  daingneachadh,  agus  air  an 
cur  ris  na  creidich  ann  an  suipeir  an  Tighearn) 
a  bhi  againn,  glanamaid  sinn  fèin  o  gach  uile 
shalachar  feòla  agus  spioraid,  a'  coimhlionadh 
naomhachd  ann  an  eagal  Dè."  (2  Cor.  vii.  1 .) 
Faiceamaid  gu  bheil  ar  creidimh  a'  fàs  gu 
mòr,  a^us  le  leithid  so  do  mheadhonaibh 
iomchuidh,  gu'm  bi  an  ni  a  ta  dh'easbhuidh  air 
a  dheanamh  iomlain  : — gu'm  bi  sinn  làidir  ann 
an  creidimh,  a'  toirt  glòire  do  Dhia  ; — gu'm 
buannaich  sinn  an  dòchas,  tre  chumhachd  an 
spioraid  Naoimh ; — gu'n  tèid  sinn  air  ar  n- 
aghaidh  air  dòigh  fhaicsinneach  ann  an  slighe 
òirdheirc  na  seirce, — ni  a's  e  suim  agus  brigh 
ar  dleasdanais  a  thaobh  Dhè  agus  dhaoine ; — 
gu'm  fàs  sinn  ann  an  gloinead  cridhe,  an 
aghaidh  gach  truaillidheachd  eollaidh,  agus 
M  (jach  anamiann  feòlmhor  a  ta  cathachadh 
an  aghaidh  an  anama/'  chum  gu'm  bi  aig 
"  foghidinn  a  h-obair  dhiongmlialta  fein," — 
ni  is  e  meur  do'n  irioslachd  sin  a  ta  feumail 
chum  gu'm  meal  sin  a  dheadh-ghean-san,  a 
thubhairt  gu'n  cuir   e  an  aghaidh  nan  uaibh- 

each,  ach  gu*n  toir  e  gràs  dhoibhsan  a  ta 
iriosal :  Ann  an  aon  fhocal,  "  gu'm  fàs  sinn 
suas  anns  na  h-uile  nithibh  dhasan  a's  e  an 
ceann,  eadhon  Criosd."    (Ephes.  iv.  15.) 

2.  'Nar  coluadar. — 'Se  so  dearbhadh  gnè 
ar  n-inntinn,  ceart  mar  is  e  toradk  dearbhadh 
an  aobhair.  Tha  beatha  mhaith  'na  dearbh- 
adh air  cridhe  maith.  Feumaidh  sinn  ma  ta 
sealltuinn  ri  so ;  chum  gu'm  faicear  gu  soilleir 
'nar  caithe-beatha  gu'n  robh  an  t-ordugh 
naomh  tarbhach  dhuinn  ;  gu'm  bi  sinn  ni's 
firinniche,  agus  ni's  deigheil  air  maith  a 
dheanamh  san  t-seadh  sin  sam  bheil  an  t- 
Abstol  a'  gnàthachadh  an  fhocail,  "  Theagamh 
gu'm  biodh  aig  neach  eigin  do  mhisnich 
eadhon  bàs  fhulang  air  son  duine  mhaith  :" 
Chum,  air  dhuinn  bhi  'g  aideachadh  gu  bheil 
sinn  a'  giulan  iomhaigh  Chriosd,  agus  a'  fàs 
ni's  fearr  leatha,  gu'n  lean  sinn  gu  teann  air 
lorg  'eisempleir-san,  a  chaidh  mu'n  cuairt  a* 
deanamh  maith  ;  cho  f  had  's  gu'm  brosnuich- 
ear  sluagh  eile  le  ar  n-eud  :  chum's  gu'm  bi 
sinn  ni's  ciùine  agus  ni's  iriosal  'nar  giulan  a 
thaobh  ar  coimhearsnaich,  agus  gu'm  faicear 
sinn  air  ar  sgeadachadh  le  breaghachd  spioraid 
mhacanta  ; — gu'm  bi  sinn  ni's  fearr  'nar  daimh- 
ibh  fa  leth,  agus  gu'm  fritheil  sinn  do'n 
dreuchd  a  dh'orduich  freasdal  Dè  fa'r  comhar 
le  tuille  riaghailteachd  agus  maiseileachd  ; — 
gu'm  bisinn  'nar  fir-phòsda/nar  mnaibh-pòsda, 
'nar  pàrantaibh,  'nar  cloinn,  'nar  n-uachdaran- 
aibh,  'nar  ministeiribh,  'nar  maighstiribh, 
agus  'nar  seirbhisich  ni's  fearr  ; — gu'm  feuch 

sinn  gu  bheil  tuille  riaghailt  againn  thar  ar 
miann,  ar  n-aigne,  agus  ar  teangadh  ;  agus 
aim  am  briathraibh  farsuinn  an  Abstoil, 
"  Gu  bheil  sinn  a'  caithe  ar  beatha  gu  stuama, 
gu  cothromach,  agus  gu  diadhaidh  san  t- 
saoghal  a  ta  làthair  :"  gu'n  nochd  sinn  a 
bhuaidh  a  fhuair  am  meadhon  orduichte  so 
oirnn,  le  sinn  bhi  air  ar  glanadh  chum  tuille 
toraidh  a  thoirt  a  mach  ;  agus  "  airar  lionadh 
le  toraibh  na  fireantachd,  a  ta  tre  Josa  chum 
glòire  agus  cliu  Dhè."  (Philip,  i.  11.)  Ann 
an  aon  f hocal — "  mar  a  fhuair  sinn  cionnus  a's 
còir  dhuinn  imeachd  agus  Dia  a  thoileachadh, 
gu  meudaicheadh  sinn  mar  sin  ni's  mò  agus 
ni's  mò."  (1  Tesal.  iv.  1.)  'Se  so  bhi  'g  orduch- 
adh  ar  coluadar  gu  ceart,  dotal  bheil  e  air  a 
ghealltainn  gu'n  tcid  slàinte  Dhè  a  nochdadh  : 
— obair  sin  Dhe,  anns  nach  bi  ar  saothair,  ma 
bhuanaicheas  sinn,  *  diomhan  anns  an  Tigh- 
earn.' 

Thubhairt  mi  a  cheana,  agus  tha  e  feumail 
gu'm  bi  so  air  a  chur  an  cèill  gu  soilleir,  gu 
bheil  sinn  'gar  ceangal  fèin  air  dòigh  ro- 
chudthromach  aig  bord  an  Tighearn  gus  na 
nithe  so  uile  a  choimhlionadh.  Tha  sinn  an 
sin  a'  ceangal  ar  n-anama  le  mionnaibh,  agus 
a'  bòideachadh  ar  dichioll  a  dheanamh  gu  t'às 
ann  an  naomhachd,  agus  gu  buanachadh  uni- 
te gu  ruig  a'  chrioch.  Agllfl  am  i'vuxn  mi  a 
dbearbhadh,  cia  air  bith  cho  tiomhaidh,  cho 
dùrachdachj  agus  cho  deotha&ach  sa  bha  sinn 
aig  an  ordugh  chudthromach  so,  nach  robh  a' 
chrioch  air  a  coimhlionadh  ma's  e  is  nach  'eil 

shin  dìleas  do  ar  bòid  agus  do  ar  gealladh 
suidhichte?  Cuimhnicheamaid  briathra  an 
duine  ghlic,  a  ta  ro-fhreagarach  do'n  chùis 
so,  **  An  uair  a  bhòidicheas  tu  bòid  do  Dhia, 
na  cuir  dàil  'na  dioladh ;  oir  cha'n  'eil  tlachd 
aigann  an  amadanaibh  :  an  ni  a  bhòidicheas  tu 
diòl  e."  (Ecles.  v.  4.)  Tha  am  foillseachadh  a  ta 
air  a  dheanamh  san  t-sacramaint  do  chorp  agus 
do  fhuil  Chriosd,  air  a  shonrachadh  gu  ar 
naimhdeas  a  tharruing  a  mach  do  thaobh  a' 
pheacaidh,  air  son  an  d'  fhuiling  esan,  agus 
gu  ar  brosnachadh  gu  dian-strì  'na  aghaidh  ; 
agus  aig  an  àm  cheudna  gu  rùn-suidhichte  a 
chur  romhainn,  gu'n  toir  sinn  gràdh  dhasan  a 
ghràdhaich  sinn  agus  a  thug  e  fèin  air  ar  son^'le 
bhi  coimhìionadh  gach  ni  tha  e  'g  iarraidh  aig 
ar  làimh.  Tha  sinn  ag  aideachadh  gur  e  so  ar 
seirbhis  reusonta  :  'Se  so  tha  sinn  a'  cur  romh- 
ainn,  a'  gealtuinn,  agus  a'  bòideachadh,  'nuair 
tha  sinn  a'  gabhail  ar  skth  do  chuimhneachan 
na  h-iobairt  a  thug  e  seachad  :  agus  feumaidh 
sinn  so  a  dhioladh,  no  bheir  sinn  seachad 
iobairt  nan  amadan. 

Biodh  e  air  a  thoirt  fa'near,  mar  a  ta  sinn 
'gar  cur  fèin  fo  gheallanaibh,  gu  bheil  sinn 
an  earbsa  ri  spiorad  agus  gràs  Dhè  'gar  cuid- 
eachadh  chum  an  àrd-chrioch  a  ta  againn  san 
amharc  a  choimhlionadh :  agus  gu  fior  tha 
ar  dòchas  air  a  dheadh  stèidheachadh,  eadhon 
air  focal  cinnteach  a*  gheallaidh,  "  Gu'n  toir 
ar  n-Athair  nèamhaidh  an  spiorad  naomh 
dhoibhsan  a  dh'iarras  e."  (Lucas  xi.  1 3.)  Nis 
gu  cinnteach  ni  gealla  còmhnaidh  ceangal   a 

dhaingneachadh.  Ma  dh'orduich  Dia  an  sa- 
cramaint  'na  mheadhon  chum  na  criche  so, 
agus  ma  gheall  e  a  ghràs  dhoibhsan  a  dh' 
iarras  e,  gu  so  a  dheanamh,  gun  teagamh  is 
coir  dhuinn  iarraidh  leis  gach  uile  dhichioll 
agus  thabhuanachd.  Tha  so  gu  soilleir  air 
a  chur  an  cèill  ann  am  briathraibh  an  Abstoil; 
"  Làn-oibrichibh  'ur  slàinte  fèin  le  h-eagal 
agus  ball-chrith  :  oir  is  e  Dia  a  dh'oibricheas 
annaibh  araon  an  toil  agus  an  gniomh  a  reir  a 
dheadh-ghean  fèin."    (Philip,  ii.  12,  13.) 

Le  so  nochd  mi  ciod  e  ar  dleasdnas,  ma 
bha  ar  frithealadh  do  an  t-sacramaint  air 
dòigh  àraidh  riaghailteach  agus  sòlasach.  Ma 
bha  a'  chùis  air  dòigh  eile,  leigear  ris  sna 
nithibh  a  leanas  ciod  is  còir  dhuinn  a  dhean- 
amh. 


CA1B.  III. 

A'  fcuchainn  ciod  e  ar  dleasdnas,  via  bha  ar 
giulan  aig  bord  an  Tighearn  mi-iomchuidh 
no  neo-shòlasach. 

Aig  ath-smuaineachadh  dhuinn,  ma  chi 
sinn  nach  robh  sinn  sunndach  aig  an  ordugh 
bheaunaichte  so  ;  ma  bha  ar  creidimh  lag, — 
nuaintc  luaineach, — ar  cridhe  iuar, — agus 
ar  namhaid  a'  buadhachadh  ;  feudaidh  ar 
dleasdanas  bhi  air  fhoillseachadh  leifl  na  nith- 
ibh a  leanas. 

1 .  Biomaid  air  ar  n-irioslachadh  'nar  n-inn- 
tinn  an  làthair  Dhè.  Ma  dh'eirich  ar  mearall- 
adh  o  thinneis  cuirp,  no  o  thrioblaid  ghoirt 
'nar  teaghlaich,  agus  gu'n  do  chomh-èignich 
sinn  sinn  fèin  gu  teachd  chum  bord  an  Tigh- 
earn,  a  nochdadh  am  mòr-mheas  a  bha  againn 
do'n  ordugh,  agus  le  dòchas  gu'm  faigheamaid 
comhfhurtachd  ; — tha  sinn,  eadhon  sa'  chuis 
so,  gu  sinn  fèin  irioslachadh  fo  làimh  chumh- 
achdaich  an  Ti  a's  àirde,  agus  gu  dearbh- 
mhothachadh  a  bhi  againn  do  cheartas  a 
fhreasdail  do'r  taobh,  ag  aideachadh  gu  bheil 
sinn  airidh  air  gach  cronachadh  a's  toil  leis  a 
chur  'nar  crannchur.  Gidheadh  is  còir  so  a 
mheas  mar  thrioblaid  a  ta  e  mar  fhiachaibh 
oirnn  a  ghiulan  le  foighidinn;  agus  'se  ar 
dleasdanas  comhfhurtachd  a  thoirt  duinn  fèin 
nach  *eil  ar  gnothuch  ri  breitheamh  cruaidh, 
ach  ri  Athair  truacanta,  d'an  aithne  ar  dealbh, 
agus  a  chuimhnicheas  gur  duslach  sinn. 

Ach  smuainichidh  mi  gu'n  do  chuir  cogais 
dhileas  ar  mi-shòlas  as  leth  ar  droch  ghiulan 
fèin.  An  sin  bu  choir  dhuinn  bhi  fo  nàire, 
agus  bròn  diadhaidh  a  dheanamh  air  son  na 
leisge,  na  neo-gheimnidheachd,  no  an  t-saogh- 
altachd  a  chuir  grabadh  air  ar  n-ulluchadh ; 
no  an  uaill  agus  an  fhèin-speis  a  thug  oirnn 
mor-chudthrom  a  chur  air :  no  ciod  air  bith 
na  h-aigne  truaillidh  a  chuir  grabadh  air  ar 
cràbhadh,  agus  a  thug  cothrom  do  Shatan 
thairis  oirnn.  Ma  bhrosnuicheas  sinn  ar 
cogais  gu  bhi  firinneach,  gheibh  sinn,  as 
eugmhais   taisbein  spioradail,  a   mach  an  ni 

malluichte,  a's  coireach  gu'n  do  tharruing  Dia 
e  fèin  air  falbh  uainn  ; — a's  coireach  nach  d' 
fhuair  sinn  esan  d'an  robh  grkdh  aig  ar  n- 
anamaibh,  agus  nach  fhac  sinn  a  churahachd 
agus  a  ghlòir,  mar  a  chunnaic  sinn  iad  sin 
san  ionad  naomh.  Agus,  air  dhuinn  beachd- 
achadh  air  a'  chùis  gu  h-iomlan,  mar  a  dh' 
fhoillsichear  i  le  ar  cogais  fo  riaghladh  focal 
Dè,  biomaid  fo  mhothachadh  iomchuidh,  a' 
gabhail  grain  dinn  fèin,  agus  a'  nochdadh  ar 
doilgheis  air  dòigh  iriosal  agus  iomchuidh ;  mar 
Esra  (arm  an  ciiis  eile,)  a  thuit  air  a  ghlùinibh, 
agus  a  sgaoil  a  mach  a  làmhan  do'n  Tighearn 
a  Dhia,  agus  a  thubhairt,  "  O  mo  Dhia,  tha 
nàire  orm,  agus  rughadh  gruaidh  m'aghaidh 
thogail  riut-sa,  O  mo  Dhia ;"  (Esra  ix.  6.)  ag 
aideachadh  agus  a'  caoidh  ar  peacanna  sa' 
choitchionn,  agus  gu  h-àraidh  an  Iruaillidh- 
eachd  sin  tha  sinn  am  barail  a  b'  aobhar  air 
a'  chlaon-stiùireadh  agus  air  a'  mhi-shoirbheas 
a  dh'èirich  dhuinn. 

Agus  ma  bhios  ar  n-aithreachas  treibh- 
dhireach  agus  neo-chealgach,  cha'n  'eil  aobhar 
againn  a  chur  an  teagamh  nach  fhaigh  sinn 
tròcair  tre  an  t'liuil  sin  a  ghlanas  o  gach  uile 
pheacadh.  Air  son  so  feumaidh  sinn  guidhe 
gu  dùrachdach  ;  agus  chum  ar  n-asluchadh  aig 
caitliir  nan  grks  a  bheothachadh,  thugamaid 
fa'near  gu'n  do  chuir  sinn  cionta  mòr  an 
gniomh  le  ar  giulan  neo-iomchuidh  aig  bord  an 
Tighearna.  Bhithinn  air  ni'  r'haicill  an  agh- 
aiclh  ni  air  faith  a  radh  a  chuireadh  doilghcas 
air  spiorad  lag  ;  agus  thug  mi  chcana  fa'near 

k  :> 

am  mathalachd  a  ni  Dia  'nuair  tha  neach  air 
a  shàruchadh   le   euslainte  cuirp,    no  le  an- 
mhuinneachd  cridhe.     Ach  cha  ni  beag  bhi 
ciontach  do  chorp  agus  do  f  huil  an  Tighearn ; 
agus  gidheadh  tha   iadsan  ciontach  deth  so,  a 
dh'itheas  an  t-aran   agus  a   dh'òlas  an  cupan 
air  doigh  neo-iomchuidh ;  mu   thimchioll   an 
t-sluaigh  sin  tha  e  air  a  ràdh,  gu'n  ith  agus  gu'n 
òl  iad  breitheanas  dhoibh  fein.     Agus   cia  air 
bith  mar  chiùn-mhìnichear  na  h-earrannan  sin 
a  ta  cumail  a  mach  nithe  cho  uamhasach,  le 
bhi  rannsachadh  brigh  na  ceud  Chanain  agus 
run  an  roimh-theagaisg  ;  gidheadh  tha  e  soill- 
eir  gu'm  feud   duine  maith  bhi   ro-chiontach 
air  an  dòigh  sin ;  agus  'nuair  tha  e  air  a  dhit- 
eadh  le  a  chogais  air  son  dearmad  neo-leisgeul- 
ach,  is  coir  dha  maitheanas  iarraidh  sa'  chùis 
so,  air  a'  cheart  doigh  air  an  gnathach  leis  a 
dheanamh,  'nuair  tha  e  ciontach  ann  am  peac- 
aibh  a's  mò  na  sin.     Agus   ged  nach  abrainn 
gur  e  so  brigh  a'  bhonn-teagaisg  sin,  Eabh.  x. 
29.  a  ta  gun  teagamh  ag  ainmeachadh  dealach- 
adh  iomlan  o'n  chreidimh  ;  gidheadh  cha  bhi 
inntinn     an    duine    dhùrachdaich    ain-deon- 
ach    air  roinn    do'n    chionta    a    ghabhail    da 
fein  ".  ann  a  bhi  saltairt  fo  chosaibh  mac  Dhè, 
agus  a'  meas  mar  ni  mi-naomha  fuil  a'  choimh- 
cheangail,  leis  an  do  naomhaicheadh   e,  agus 
a'  deanamh  tarcuis  air  spiorad  nan  gras  ;"  agus 
co-chuiridh  e  eadhon  r'a  staid  fein  an  urnuigh 
sin  san  t-salm  aithreachail,  "  Saor  mi  o  chion- 
ta fola,  O  Dhè  !  a  Dhè  mo  shlàinte  ;  agus  àrd- 
rnholaidh  mo  theanga  t'fhireantachd."    (Salm 

li.  14.)  Air  gach  dòigh,  tha  e  ro-fheumail 
gu'n  aideachamaid  ar  cionta  aig  a  leithid  so 
do  àm, — gu'n  nochdamaid  ar  drochthoilltineas, 
— gu'n  guidheamaid  air  son  saorsa  o  chorruich 
an  Uile-chumhachdaich, — agus  gu'n  cuiream- 
aid  romhairm,  tre  ghràs  Dè,  bhi  ni's  faicilliche 
'jiar  caithe-beatha  san  km  ri  teachd  ;  gu'n  tig 
sinn  chum  an  orduiffh  naoimh  so  le  srnè  inn- 
tinn  ni's  fearr,  agus  gu'm  bi  sinn  ni's  stuama 
'nar  giulan  o'n  taobh  a  stigh  agus  a  muigh. 

2.  Deanamaid  roghainn  do  mheadhonaibh 
ceartchum  ar  cionta  a  leasachadh  cho  maith  'sa 
dh'fheudas  sinn,  agus  an  dochair  a  dh'èirich 
dhuinn  o  bhi  'nar  luchd-comanachaidh  neo- 
iomchuidh  ;  agus  tha  sinn  gu  oidhearp  a  thoirt 
air  so  a  dheanamh, 

1.  Cha'n  ann  a  mhàin  le  bhi  feitheamh  gus 
an  tig  an  ath-chothrom  mu'n  cuairt.  Gun 
amharus  tha  sinn  le  Ian  rùin  ar  cridhe  gu 
gealltainn,  ma  bheir  Dia  sinn  a  ris  gu  ruig  a 
bhord,  mòr-dhichioll  a  dheanamh  gu'm  bi  ar 
giulan  ni's  iomchuidh. — Ach  cha  leòir  so  : — 
Cha  toilich  so  cogais  a  ta  fo  dheadh-riaghladh  ; 
ach  fàgaidh  e  neo-shocracli  sinn,  do  blirigh 
gu'n  do  chaill  sinn  geall  luachmhor  a  bha  air 
a  chur  'nar  làmhaibh,  agus  sin  theagamh  air 
dòigh  nach  gabh  leasachadh  a  chaoidh  ;  oir 
ceart  mar  nach  gabh  na  nithea  chaidh  seachad 
toirt  air  an  ais,  cha  mhò  na  sin  a's  urrainn 
duinn  a  ràdh  gu'm  faic  sinn  là  eile  do  mhac  an 
duine,  no  gu'm  faigh  sinn  cothrom  eile  air  a' 
chilis  a  mhi-ghnathaich  sinn  ath-leasachadh  le 
ar  curam  san  àm  ri  teachd.     Ach, 

(2.)  Le  bhi  dichiollach  a  choimhlionadh  nan 
dleasdnas  a  ta  gu  h-orduichte  a'  leantuinn  an 
t-sacramaint.  Mar  do  shoirbhich  an  gnothuch 
leinn  a  rèir  ar  toil, — mar  a  mhiannaich  agus  a 
shaoil  sinn,  bu  choir  do  churam  a  thaobh  ar 
mi-shealbh  ar  brosnuchadh  gu  bhi  ni's  faicill- 
iche  mu  thimchioll  nan  dleasdnas  sin,  a  ta  gu 
bhi  air  an  gnàthachadh  chum  crioch  àraidh  an 
t-sacramaint  a  fhreagradh,  ciod  air  bith  a' 
ghnè  inntinn  san  robh  sinn  aig  am  na  cuirme. 
Gun  teagamh  is  e  crioch  an  orduigh  so  gu'm 
fàs  sinn  ann  an  gràs ;  an  sin  tha  sinn  a'  faicinn 
gach  aobhar  a's  fearr  gu  so  a  dheanamh,  air 
f hoillseachadh  air  dòigh  ro-dhruighteach ;  an 
sin  tha  sinn  'gar  cur  fèin  fo  cheanglaichibh  ro- 
làidir,  agus  a'  faotainn  mòran  misnich ;  agus 
\se  ar  gnothuch  aire  a  thoirt  gu'm  bi  ar  caithe- 
beatha  air  a  riaghladh  d'a  rèir  sin,  'nar  n-uile 
ghiulan  a  thaobh  Dhè  agus  dhaoine :  tha  na 
nithe  sonraichte  a  bhuineas  d'a  so  soiileir  do 
gach  inntinn  thoileach  agus  dhùrachdach, 
agus  bha  iad  air  am  foillseachadh  'nan  àitè 
iomchuidh  fèin. 

Bheir  mi  a  mhàin  fa'near  air  a'  cheann- 
teagaisg  so,  ged  nach  'eil  bhi  dublachadh  ar 
dichioll  'nar  dleasdnas  an  dèigh  làimh,  'na 
dhioladh  ceart  air  son  ar  dichuimhn'  pheac- 
ach  'nuair  a  bha  sinn  aig  bord  an  Tighearn, 
gidheadh  gur  e  so  ar  dleasdnas,  agus  an 
ni  a's  fearr  is  urrainn  duinn  a  dheanamh ; 
agus  feudaidh  gràs  iongantach  Dhè  a'  chùis 
a  riaghladh  chum  maith  a  thoirt  à  ole : 
agus  feudaidh  dochas  a  bhi  againn  gu'n  dean 

e  so,  ma  bhios  ar  n-aithreachas  air  a  chur  an 
cèill  le  ath-smuaineachadh  dian,  le  rùn-suidh- 
ichte  bunailteach,  le  geur-fhaire,  agus  le 
urnuighibh  dùrachdach,  air  son  gach  dearmaid 
agus  tuislidh  tha  againn  r'a  chaoidh.  Agus 
ged  nach  roghnaicheadh  duine  glic  air  bith 
codal  an  dèigh  na  h-uaire,  no  tuisleadh  air  an 
t-slighe,  cha'n  'eil  e  'na  ni  mi-ainmic  gu'n  dean 
dichioll  an  dèigh-làimh  suas  air  son  na  mi- 
shealbh  so,  agus  gu'n  tionndaidh  i  an  ni  a  bha 
'na  dhochair  gu  bhi  ma  dheireadh  'na  bhuann- 
achd. 


CAIB.   IV. 


Ag   xarraidh    bid   gu   minic   a'  gabhail  ath- 
bheachd  do  na  nithibh  a  thachair  aig  an  t- 

.sacramaint,  ciiums  gu'n  cuir  c  air  aghaidh 
ar  leas  spioradall. 

Gu  ruig  so,  bha  mi  a'  cur  an  eeill  ciod  tha  mi 
am  barail  (le  mathalachd  iomchuiclh)  is  e  dleas- 
dnas  luciid-comanachaidh,  chum's  gu'm  bi  bea- 
tha  Dhè  'nan  anam  air  a  neartachadh  le  ordugh 
na  Buipeir  naoimh.  Tha  mi  nis  a'  teachd  gu 
beag.tn  a  labbairt  an  rathad  comhairle  ;  agus 
a  tliaobh  iomchuidheachd  na  comhairle  so,  tha 

mi  fàgail  gach  neach  aig  am  bheil  toil  do 
dhiadhachd  gu  'bhreithneachadh  fèin.  'Se  so 
an  ni  a  ta  mi  a'  miannachadh,  gu'n  cuir  sinn 
an  t-ordugh  naomh  so  romhainn  'nar  gluasad 
no  'nar  caithe-beatha  lathail,  an  dèigh  do  ar 
ceud  chuimhneachan  agus  do  ar  n-ath-bheachd 
dùrachdach  dol  seachad.  Ciod  air  bith  dòigh 
sam  faicear  ar  giulan  agus  ar  soirbheas,  'nuair  a 
rannsaichear  iad  gu  dùrachdach,  bithidh  e 
iomchuidh  gu'n  gabh  sinn  ath-sheall  lathail 
do  na  nithibh  a  thachair  eadar  Dia  agus  ar 
n-anama  aig  a*  chuirm  naoimh  so ;  agus  is 
còir  dhuinn  so  a  dheanamh  aig  amannaibh  son- 
raichte, — 'nar  cràbhadh  uaignidheach;  agus  air 
uairibh  ann  an  socair  ar  smuainte,  no  ann  an 
cùisibh  cruaidhe. 

1.  Aig  amannaibh  sonraichte,  air  dhuinn 
bhi  ag  aoradh  do  Dhia  an  diomhaireachd. 
'Nuair  tha  sinn  dol  a  steach  do'r  seòmar  uaig- 
nidheach, a  reir  àithne  Dhè,  chum  cleachdan 
cràbhach  anns  am  bheil  toil-inntin  beatha  a' 
chreidich  cho  mòr  a'  seasamh,  agus  a  ta  'ga 
ulluchadh  cho  mòr  air  son  seirbhis  Dè,  anns 
an  ionad  san  do  shuidhich  a  Fhreasdal  e ; — tha 
mi  ag  ràdh,  'nuair  a  thèid  sinn  gu  taobh  a 
chomhnaltradh  ri  nèamh,  an  urrainn  ni  air 
bith  bhi  ni's  iomchuidh  na  bhi  smuaineachadh 
air  an  ordugh  naoimh  a  fhritheil  sinn  ?  agus 
nach  feudar  bhi  an  dochas  gu'n  cuir  e  ar  n- 
inntinn  ann  an  gnè  ceart  air  son  na  diadhachd 
a  ta  againn  san  amharc  ? 

'Se  aideachadh,  irioslachadh,  urnuigh  agus 

moladh,  oibre  na  h-aimsire  seunta  sin  ;  cha'n 
urrainn  do'n  àm  a  chuir  sinn  air  leth  gu  crà- 
bhadh  uaignidheach,  agus  gu  smuaineachadh 
air  a'  bheachd  a  ghabh  sinn  do  Chriosd  aig 
bord  an  Tighearn,  gun  ar  f  àgail  (le  beannachd 
Dhe,)  ni's  iomchuidh  fa  chomhair  seirbhis  an  t- 
seòmair.  Ma ghiulaineas  sinn  Criosd  aira cheus- 
adh  'nar  n-inntinn,mar  a  bha  e  air  achur  romh- 
ainn  san  t-sacramaint,  ciod  am  briseadh  cridhe 
leis  an  aidich  agus  an  caoidh  sinn  ar  peacanna 
air  son  an  do  lotadh  e,  agus  ar  n-aingidheachd 
air  son  an  do  bhruthadh  e  ?  'Nuair  a  dh' 
amhairceas  sinn  airsan  a  lot  sinn,  nach  dean 
sinn  caoidh  mar  a  chaoidheas  duine  air  son 
'aon-ghin  mhic,  agus  nach  bi  doilgheas  oirnn 
air  a  shon,  **  mar  dhoilgheas  air  son  ceud- 
ghin  ?"  (Sech.  xii.  10.)  Aig  bord  an  Tighearn 
tha  sinn  a'  faicinn  olc  a'  pheacaidh  arm  an 
samhladh  ro-shoilleir,  agus  air  dòigh  tha  deas 
gu  drughadh  oirnn.  Tha  sinn  'ga  f  haicinn,  mar 
gu'm  b'ann  le  làn-bhuaidh,  a'  toirt  thairis  corp 
beannaichte  mhic  Dhè  do  lotaibh,  do  phian- 
taibh,  agus  do  bhàs  ;  agus  a'  tilgeil  leithid 
do  dhoilleireachd  uamhasach  thar  'anam  'sa 
chuireadh  aingeal  soillse  fo  amhluadh  siorr- 
uidh ;  oir  thug  e  airsan,  do'm  bheil  na  h- 
aingle  ag  aoradh,  eigheach  a  mach,  "  Mo  Dhia, 
mo  Dhia  !  Car  son  a  threig  thu  mi  ?"  Agus 
am  bitheanta,  tha  sinn  air  dòigh  àraidh  air  ar 
taiseachadh  leis  na  nithibh  a  ta  air  am  foill- 
seaehadfa  dhuinn  an  sin  \  air  do  ar  cridheaclia 
bin  air  an  teòthachadh  roimh  lairnh  le  bhi 
leughadh  leabhraiclican  diadhaidh,  le  beaclid- 

smuaineachadh  cràbhach,  le  as-tharruing  o 
nithibh  talmhaidh,  agus  o  chùisibh  faoin  ;  agus 
gu  h-kraidh  le  feartaibh  an  spioraid  naoimh, 
air  an  toirt  seachad  a  reir  iarrtuis  urnuighean 
a  ta  air  an  deanamh  gu  minic,  agus  le  mòr- 
dhùrachd.  A  nis  tha  dearbh-fhios  gu  mair 
drughadh  domhain  car  fada,  agus  a  thuille  air 
sin  gu  bheil  e  ro-fhurasda  ath-urachadh/nuair 
chuireas  an  inntinn  thuige  i  fein  aig  àmannaibh 
iomchuidh  ;  tha  so  r'a  f  haicinn  ann  an  nithibh 
coitchionn :  Ciod  an  t-aobhar  gairdeachais  no 
doilgheis  a  ta  chòmhnuidh  aig  an  neach  sin, 
aig  am  bi  'inntinn  air  a  h-oibreachadh  suas  gu 
mothachadh  ro-mhòr  ann  an  cùisibh  iongan- 
tach  ?  Tha  an  ràdh  so  fior  rnu  thimchioll  nithe 
spiorada.il ;  agus  bithidh  e  'na  reusan  car  son 
a's  còir  dhuinn  fulangais  Chriosd  a  chur  romh- 
ainn,  (mar  a  chunnaic  sinn  iad  air  am  foill- 
seachadh  san  ionad  naomh,)  anns  a'  chuid  eile 
do  ar  cràbhadh  diadhaidh,  cho  maith  is  'nar 
n-aithreachas  agus  'nar  n-irioslachd.  'Se 
beatha  na  h-urnuigh  agus  a'  bhreith-bhuidh- 
eachais  oibreachadh  a'  chreidimh,  an  dochais, 
a'ghraidh,an  aoibhneis,  nataingeileachd.  Agus 
cia  mar  a  dfrardaichear  an  inntinn  gu  a  leithid 
so  do  smuaintibh,  le  bhi  cuimhneachadh 
air  na  nithibh  a  chunnaic,  a  laimhsich,  agus  a 
bhlais  sinn,  'nuair  a  bha  na  gràsan  sin  ann  an 
àrd-chleachdadh  aig  a*  chuirm  ro-naoimh  so, 
cha  ruig  mi  leas  a  chur  an  ceill  air  doigh  ni's 
sonraichte  na  rinn  mi  a  cheana :  tha  mi  'g 
iarraidh  a  mhàin  deuchainn  a  dheanamh  dheth 
so,  agus  freagradh  a'  chrioch  air  a  son  fein. 

Bheir  mi  nis  a  mhàin  fa'  near,  ciod  an  gnath- 
achadh  a  dh'fheudar  a  dheanamh  deth  so 
chum  inntinn  luaineach  a  shocrachadh.  Aigr 
cuid  do  shluagh,  bithidh  smuaintean  an  cridhe 
an  comhnnidh  a'  dealbh  ni-eigin,  agus  is  gann 
gu'n  gabh  iad  cumail  o  bhi  dol  air  faondradh, 
"  Cosmhuil  ri  sùilean  an  amadain,  gu  iomal 
na  talmhainn."  (Gnàth-fhocal  xvii.  24.)  Tha 
fhios  aig  mòran  air  so  gu  doilgheas  an 
cridhe :  Agus  ciod  am  feum  a  dh'fheudas  e 
dheanamh  dhoibh,  iomhaigh  an  orduigh 
naoimh  so  bhi  'nan  inntinn,  a  reir  mar  a  ta 
e  air  a  dhlùth-cheangal  ri  crann-ceusaidh 
agus  ri  righ-chaithir  "  an  Ti  sin  a  bha  marbh, 
agus  feuch  a  ta  beò,  agus  a'  rioghachadh  gu 
saoghal  nan  saoghal,"  tha  mi  fàgail  gu  breith- 
neachadh  gach  neach. 

2.  Ann  an  socair  ar  smuainte,  agus  ann  am 
fois  o  argnothuichibh  saoghalta,  bithidh  ero- 
iomchuidh  gu'n  tionndaidheamaid  ar  n-inn- 
tinn  a  dh'ionnsuidh  an  ard-orduigh  so  ar 
creidimh,  agus  gu'n  gabhamaid  beachd  air  na 
nithibh  a  thachair  dhuinn  'na  f  hritheileadh  ; 
gu  h-àraidh,  c'uin  a  bheachdaich  sinn  mu 
dheireadh  air  ughdar  an  t-sacramaint ;  c'uin  a 
dh'fhoillsich  sinn  a  bhas, — a  dh'aidich  sinnar 
daimh  dha,  agus  a  choimhlion  sinn  ar  bòidean. 
Ciod  air  bith  is  eeird  duinn,  feumaidh  uairean 
foise  a  bhi  againn  ;  agus  feumaidh  an  inntinn, 
cho  maith  ris  a'  chorp,  a  h-anail  fhaotainn  ; 
Agus  cia  air  bith  cho  taitneach  'sa  ta  e,  tha 
sugradh  agus  fearas-chuideachd  am  bitheanta 
ro-fhreagarach  do  nadur  an  duinc.     Anns  an 

ni  so,  a  rèir  uile  choslais,  tha  eadar-dhealach- 
adh  eadar  talamh  agus  nèamh  ;  agus  ma  tha 
sluagh  ann  air  dhòigh  eile,  cha'n  'eil  gnothuch 
agam  riu,  ach  a  mhàin  am  fàilteachadh  thaobh 
an  sonais.  Aidichidh  a'  cliuid  a's  mò  do 
chreidich,  tha  mi  am  barail,  gu  bheil  a'  chùis 
mar  a  dh'ainmich  mi.  Agus  do  bhrigh  g\i 
bheil  an  inntinn  an  comhnuidh  gniomhach, 
(ged  nach  urrainn  di  bhi  an  comhnuidh  dian- 
ghniomhach,)  nach  fheud  beagan  do  a 
smuainte  socair  bhi  air  an  stiùradh  air  an 
doigh  so  ?  Cha'n  'eil  mi  a'  druideadh  a  mach 
mile  solas  neo-chronail,  nach  'eil  gu  direach 
spioradail ;  ach  tha  mi  a'  comhairleachadh 
cumadh  diadhaidh  a  thoirt  do  ar  smuaintibh 
m'an  timchioll,  (ma  dh'f heudas  mi  so  a  ràdh,) 
no  coslas  spioradail,  le  bhi  tilgeil  steach 
'nam  measg  san  dol  seachad,  beagan  do  nithibh 
naomha,  air  doigh  uaignidheach  nach  bhi 
air  fhaicinn.  Agus  ciod  an  ni  a's  iomch- 
uidh  chum  na  cùise  so  a  choimhlionadh,  na 
bhi  smuaineachadh  airsan  a  bheathaich  sinn 
aig  a  bhord  o  chionn  ghoirid,  agus  a  bha 
làthair  maille  ruinn  chum  na  cuirme  rioghail 
a  dheanamh  taitneach  dhuinn  !  Nan  cuireadh 
uachdaran  talmhaidh  a  leithid  so  do  urram 
oirrin,  ghabhadh  e  freumh  'nar  n-inntinn,  agus 
chrochadh  e  air  ar  smuaintibh,  theagamh  ni 
b'  fhaide  na  b'  àill  le  duineglic.  Nan  drughadh 
smuainte' spioradail  oirnn  air  an  dòigh  cheudna, 
nach  biodh  deadh  aobhar  air,  agus  nach  feud- 
adh  e  deadh-chrioch  a  fhreagradh  ?  Chuir- 
eadh  e  casg  air    iomadh    smuain   amaideach, 

agus  bhacadh  e  iomadh  droch  smuain,  nam 
biodh  togairt  ar  cridhe  a  dh'ionnsuidh  nithe 
diadhaidh:  Chumadh  so  ar  n-inntinn  àrdaichte, 
agus  'na  h-aite  fein  ;  agus  ghleidheadh  e  sinn 
o  bhi  air  ar  tilgeil  thairis  leis  gach  tuiteamas 
mi-thaitnaach,  no  bhi  air  ar  giulan  air  falbh 
leis  gach  togradh  mi-cheillidh,  'nuair  a  thig- 
eadh  ni  eigin  eile  a  bha  ni  bu  taitniche  'nar 
rathad. 

Agus  a  reir  mar  a  ta  so  feumail,  a  ta  e  mar 
an  ceudna  so-dheanta.  Cha'n  'eil  a  dh'eas- 
bhuidh  air  neach  gu  so  a  choimhlionadh  ach 
inntinn  spioradail,  ni  is  e  maise,  spionnadh, 
agus  mar  an  ceudna,  beatha  a'  chriosduidh ; 
mar  is  maith  tha  fhios  acasan  a  bhlais  nithe 
Dhè,  agus  "  aig  am  bheil  an  ceudfaith  air  an 
cleachdadh  ;"  (Eabh.  v.  14.)  an  dream  a  dh'- 
fhiosraich  gu  bheil  an  cridhe  far  am  bheil  an 
ioir.nhas  ;  gu  bheil  iad  ag  iarraidh  nan  nithe 
sin  a  ta  shuas,  far  am  bheil  Criosd  'na  shuidhe 
aig  deas  làimh  Dhè, — gu  bheil  Criosd  a' 
gabhail  còmhnuidh  'nan  cridhe  tre  chreidimh, 
caljj-d  hi  reach  an  rjjhaidh  luchd-aidmheil  a 
thaobh  ainme,  aig  am  bheil  an  aire  air  nithibh 
talmhaidh  :  An  dream  a  thuigeas  na  briathra 
so,  "  Seadh  gun  amharus,  agus  a  ta  mi  a'  meas 
nan  uile  nithe  'nan  calldach  air  son  ro-òirdh- 
eirceis  èolaifl  an  Tighearn  Iosa  Criosd."  (Phil. 
v.  8.)  H'  aithne  do  na  h-Iudhaich  chrkbhach, 
a  bha  fo  -haorsainn  dhorcha,  aig  an  robh  a 
mhàin  a  sgkile  nithe  maithe  ri  teachd,  agus 
cha'n  e  fior-dhealbh  nan  nithe  fein,"  (Eabh. 
%.    1.)  ciod  e   bhi    tasgaidh   suas   focail  Dhè 


'nan  cridhe  agus  'nan  anam  ;  bhi  g'an 
ceangal  mar  chomhar  air  an  làmhaibh,  agus 
mar  eudanan  eadar  an  suilibh" ,*  agus  gun 
teagamh  smuainicheadh  iad  fèin  air  na  nithibh 
a  bha  iad  gu  theagasg  d'an  cloinn,  "  'Nuair  a 
shuidheadh  iad  'nan  tigh,  agus  an  uair  a  dh'- 
imicheadh  iad  air  an  t-slighe,  agus  an  uair  a 
luidheadh  iad  sios,  agus  an  uair  a  dh'èireadh 
iad  suas."  Agus  gu  cinnteach,  do  bhrigh  gu 
bheil  cothroman  ni's  fearr  againn,  tha  sinn  fo 
fhiachaibh  ni's  mò  gu  so  a  dheanamh  ;  agus 
an  uair  a  leughas  sinn  mu  thimchioll  dian- 
thogradh  chloinpi  Israeli  an  deigh  phàilliuna, 
chùirtean,  agus  altair  Dhè;  agus  cia  mar  a 
bha  an  cridhe  air  an  t-slighe  a  bha  treòrachadh 
d'an  ionnsuidh, — ni  a  ta  air  f  hoillseachadh  sna 
briathraibh  so,  "  An  anaraa  a'  miannachadh, 
seadh  eadhon  a'  fannachadh,"  agus  "  an 
cridhe  agus  am  feoil  ag  èigheach  gu  h-àrd 
an  dèigh  an  Dè  bheò,"  feudaidh  e  thoirt  oirnn 
a  smuaineachadh,  air  do  Chriosd,  a  ta  air  a 
shamhlachadh  leis  an  àrd-ordugh  naomh 
so,  bhi  'g  iarraidli  a  leithid  sin  do  urram 
uainne,  gu  bheil  e  'na  ni  cudthromach  bhi  fo 
stiuradh  lathail  cuimhneachain  a  chuirp  agus 
'fhola,  a  ta  gu  mòr  ni's  luachmhoire  na  uile 
sheirbhis  an  teampuill,  do  bhrigh  gur  e  so  bha 
air  a  shamhlachadh  le  seirbhis  an  teampuill, 
agus  gur  e  so  is  crioch  di. 

Ann  am  briathraibh  aithghearr,  tha  fogh- 
lum  furas  dhasan  aig  am  bheil  tuigse. 
Cnuasaichidh  an  creideach  aig  am  bheil  eòlas 
tre  fhèin-fhiosrachadh  ciod  a  ta  mi  a'  ciallach- 
adh  le  so;  agus  cha'n  'eil  a'  chùis  doilich  a 

mhìneachadh  dhoibhsan  tha  fiosrach  mu 
thimchioll  nadur  an  duine,  ged  bhi  iad  'nan 
coigrich  do  chreidimh  bheothail,  agus  do 
chumhachd  na  diadhachd.  Ma  mhiannaicheas 
duine  gu  mòr  cuspair  talrahaidh  air  bith,  bith- 
idh  an  ni  sin  tha  e  gradhachadh  an  còmh- 
nuidh  air  inntinn,  agus  'ga  leantuinn  'na  ghno- 
thuichibh,  'na  shùgradh,  agus  'na  choluadar, 
cho  maith  agus  teachd  a  steach  'na  smuaint- 
ibh  an  uaignidheas  agus  an  diomhaireachd; 
agus  tachairidh  sin  gun  bhi  cur  grabadh  air 
'na  riaghladh  a*  ghnothuichean  coitchionn  : 
Seadh  air  an  làimh  eile,  beothaichidh  e  a 
ghluasad,  agus  leasaichidh  e  ghiulan  air  dòigh 
ro-fhaicsinneach  d'a  choimhearsnach.  B'urr- 
ainn  domh  dearbhaidhean  a  thoirt  seachad, 
agus  ughdairean  ainmeachadh,  chum  na  criche 
so.  Ath-sgriobhaidh  mi  a  mhàin  earrann  o 
aon  Ughdar  d'am  bheil  mòr-mheas  agam  air 
son  'fhoghlura  feallsanachd  agus  'eòlas  air 
nadur  an  duine,  ged  nach  urrainn  domh  air 
doigh  air  bith  aontachadh  leis  a'  chunntas  a 
thug  e  seachad  mu  thimchioll  a'  chreidimh 
chriosduidh.  'Se  so  a  bhriathra :  "  Anns  na 
nithibb  so  uile  ('se  sin  sugradh  neo-chronail,) 
cha'n  'eil  sinn  gu  Dia  a  dhichuimhneachadh, 
(anns  am  bheil  sinn  teachd  beò  agus  a* 
gluasad,)  air  achd  is  nach  bi  againn  an  comh- 
uuidh  aomadh  diomhair  ris,  agus  mothachadh 
d'a  eagal,  agus  d'a  làthaireachd  ;  ni  a  nochdas 
e  fèin  gu  minic  am  meadhon  nithe  eile  le 
tagradh  goirid  agus  urnuigh  dhionihair  : 
,igus  a  chum  nach  smuainichoar  gur  ciiis 
h  .3 

iongantach  agus  do-thuigsinn  an  ni  so,  cuiridh 
mi  an  cèill  e  le  aon  dearbh  shoilleir  a  f  hreagras 
do  fhiosrachadh  nan  uile  dhaoine.  Cha'n 
àicheadhar  nach  còir  do  gach  neach  tuille 
gràdh  a  bhi  aige  do  Dhia,  na  do  ni  air  bith 
eile.  Nis  tha  e  soilleir  gu  bheil  e  doilich  do 
dhuine  a  ta  gaolach  air  mnaoi  no  air  ni  air  bith 
eile,  na  nithe  do'm  bheil  gràdh  aige  f huad- 
achadh  o  a  chridhe,  ma  ghabh  an  gràdh 
freumh  'na  chridhe,  agus  sealbh  air  'inn- 
tinn  :  Seadh  'nuair  tha  e  'g  itheadh,  ag  òl, 
no  'na  chodal,  bithidh  a  smuainte  an  comh- 
nuidh  ag  aomadh  an  rathad  sin  ;  agus 
'na  ghnothuichibh  lathail,  no  'na  fhearas- 
chuideachd,  cia  air  bith  cho  suidhichte  'sa 
bhitheas  e,  cha  leig  e  le  mòran  ùine  dol  seachad 
gun  bhi  nochdadh  air  dòigh  eigin  a  ghaol 
do'n  ni  sin  tha  e  a'  gràdhachadh."* 

Their  mi  a  mhàin,  ma  cheadaicheas  na  h- 
aingidh  dhoibh  fèin  na  peacanna  anns  an  robh 
iad  ciontach  aithris  'nan  smuaintibh,  agus  ma 
bhuilicheas  luchd  na  h-inntinn  thalmhaidh  an 
càil  air  faoin-innleachdaibh,  agus  ma  ghairm- 
eas  iad  gu'n  cuimhne  na  h-amanna  a  chaidh 
seachd  agus  na  nithe  a  thachair  doibh,  agus 
le  sin  gu'n  gluais  iad  a  rèir  cumhachd  a.qjus  gnè 
na  h-inntinn  feolmhoir  ;  cha  bhi  e  'na  ni  mi- 
iomchuidh  dhoibhsan  a  ta  air  am  breith  leis 
an  spiorad,  agus  aig  bord  an  Tighearn  a  bhlais 
agus  a  chunnaic  gu  bheil  e  grasmhor,  bhi 
cnuasachadh,  a'  beachdachadh,  agus  gu  minic 

*  Barclay's  Apol.  Prop.  15,  §  9. 

a'  gairm  suas  cuimhneachan  na  cuirme  naoimh 
sin,  far  am  bu  toil  le  Dia  a  ghràs  a  nochdadh 
doibh.  "  Tha  feoil  Chriosd  gu  firinneach  'na 
biadh,  agus  is  deoch  gu  firinneach  'fhuil  I" 
Agus  le  bhi  euimhneachadh  gu  coitchionn  air 
an  Ion  a  f huair  sinn  aig  a  bhord,  (ma  ni  sinn 
so  le  run  durachdach  agus  creideach,)  gheibh 
ar  n-anama  farsuinneachd  gu  cnuasachadh, 
agus  còmhnadh  mòr  gu  fàs  ann  an  gras, 
agus  gu  meudachadh  le  uile  mheudachd  Dhè. 

3.  Ann  an  cùisibh  ro-chruaidh,  bithidh 
e  ro-iomchuidh  bhi  euimhneachadh  air  cuirm 
naoimh  an  t-sacramaint  a  chaidh  seachad. 

Ma  thig  trioblaid  ghoirt  'nar  crannchur, 
feudaidh  sinn  gu  h-iomchuidh  beachdachadh 
air-san  a  bkàsaich  ar  ar  son,  air  dhuinn  a  bhàs 
fhoillseachadh  o  chionn  ghoirid,  agus  air  na 
nithibh  mora  a  dh'fhuiling  e,  agus  cia  cho 
ciùin  agus  cho  foighidneach  'sa  bha  e, 
"  'nuair  a  dh'irioslaich  se  e  fèin,  agus  a  bha 
e  umhal  gu  bàs,  eadhon  gu  bàs  a'  chroinn- 
cheusaidh  ;"  M  agu »  ged  bu  mhac  e  gu'n  d'- 
fhoghlum  e  umhlachd  o  na  nithibh  a  dh'- 
fhuiling e ;"  cia,  "  air  son  an  aoibhneis  a 
chuireadh  roimhe,  mar  a  dh'fhuiling  e  an 
crann-ceusaidh,  a'  cur  na  nàire  an  neo-shuim, 
agus  mar  adh'fhàg  e  eisempleir  againn,  chum 
gu'n  gluaiseamaid-ne  'na  cheumannaibh." 
Biodh  e  an  conihnuidh  'nar  cuimline  gu  bheil 
co^ih-t'luilangas  aig  ruinne,  do  bhrigh  gu'n 
d'  fhuiling  e  fein  ;  agus  tre  thoillteanas  na  h- 
iobailt  a  thug  c  seachad  air  a'  chrann-cheu- 
saidh,     gu     bbeil     e     'na    cadar-mheadhonair 

cumhachdach  air  ar  son,  chum's  gu'm 
faiffh  sinn  còmhnadh  ann  an  am  iomch- 
uidh,  agus  comhfhurtachd  a  reir  ar  feuma  ;  a* 
cuimhneachadh  mar  an  ceudna  gu'n  do  gheall 
e  so  dhuinn  aig  a'  bhord,  far  an  robh  esan  air 
a  sheulachadh  dhuinne,  cho  maith  'sa  bha 
sinn  air  ar  seulachadh  dhasan  :  agus  leis  a* 
bheachd  so,  thugamaid  misneach  dhuinn  fèin 
'nar  n-athchuinge  ris-san  is  e  "  Athair  ar 
Tighearna  Iosa  Criosd,  agus  mar  an  ceudna 
Athair  na  tròcair  agus  Dia  na  h-uile  comh- 
fhurtachd d'a  shluagh  'nan  uile  àmhghar." 
(2  Cor.  i.  3,  4.) 

Ma  bheir  an  namhaid  laidir  ionnsuidh  oirnn, 
seallamaid  air  Iosa  a  bha  air  a  nochdadh  dhuinn 
gu  soilleir  air  a  cheusadh.  Thugamaid  'nar 
cuimhne,  agus  tagramaid  e  'na  làthair,  gu'n 
robh  e  air  fhoillseachadh  a  sgrios  oibre  an 
diabhuil,  agus  "  air  dha  uachdranachdan  agus 
cumhachdan  a  chreachadh,  gu'n  d'rinn  e  ball- 
sampuill  dhuibh  gu  follaiseach,  a'  deanamh 
buaidh-chaithreim  os  an  c? ann  tre'n  chrann  ud 
fèin."  (Colos.  ii.  15.)  Cumamaid  'nar  cuimhne 
cia  mar  a  ghuidhe  e  air  son  a  dheisciobuil, 
nach  diobradh  a  chreidimh  e,  'nuair  a  dh'iarr 
Satan  Peadar  chum  a  chriaradh  mar  chruith- 
neachd  ;  agus  cia  mar  a  shaor  se  e  o  liontaibh 
an  diabhuil,  le  sealladh  tròcaireach  a  thoirt 
air : — Agus  tagramaid  gu  h-iriosal,  do  bhrigh 
gur  e  Criosd  "■  an  Ti  ceudna  an  dè,  an  diugh, 
agus  gu  siorruidh,"  agus  do  bhrigh  nach  *eil 
a  chumhachd  agus  a  ghràs  air  an  lughdachadh 
le  esan  bhi  air   a   thoirt  air  falbh,   agus  air 

àrdachadh,  gu'u  toireadh  e  comhfhurtachd 
dhuinn  aig  a  bhord  chum  dòchas  a  bhi  againn 
rì  a  làthaireachd  sa'  chatha,  agus  ri  cabhair 
fhaotainn  uaith  'nuair  tha  sinn  gu  goirt  air  ar 
teannachadh. 

Ma  mhothaicheas  sinn  gu  bheil  truaillidh- 
eachd  ag  oibreachadh,  thugamaid  fa'near  ciod 
an  sealladh  a  fhuair  sinn  do'n  pheacadh  ann 
am  fulangas  ar  Tighearna,  agus  cuimhneach- 
amaid  "  gu  bheil  ar  seann  duine  air  a  cheusadh 
maille  ris,  ionnus  gu'm  bi  corp  a'  pheacaidh 
air  a  sgrios,  chum  à  so  suas  nach  deanamaid 
se-irbhis  do'n  pheacadh  :"  Agus  thugamaid  fa'- 
near briathra  so  an  Abstoil,  "  Uime  sin  o  dh' 
fhuiling  Criosd  air  ar  son-ne  san  fheòil,  arm- 
aichibh-sa  mar  an  ceudna  sibh  fein  leis  an 
inntinn  cheudna :  oir  an  ti  a  dh'  fhuiling 
san  fheoil,  sguir  e  do  pheacadh,  chum 
nach.caitheadh  e  fuighcall  'aimsire  amis  an 
fheoil,  a  mr  ana-mianna  dhaoine,  ach  a  rèir 
toil  Dhè."  (1  Pead.  iv.  I,  2.)  Thugamaid  fa'- 
near "  gu  bheil  sinn  air  ar  suidheachadh  ann 
an  coslas  a  bhàis  ;"  gu  h-àraidh,  beachdach- 
amaid  air  na  nithibh  a  chaidh  fhoillseachadh 
agus  a  thachair  dhuinn  ai^  an  t-sacramaint, 
'nuair  a  chui-eas  ar  togradli  truaillidh  dragha 
oirnn.  Feumaidh  sinn  amharc  air  Slanuigh- 
ear  ceusdta,  "  nan  cuirearaaid  dhinn  am  peac- 
adh  a  ta  gu  furasda  ag  iadhadh  umainn  ;" 
(Eabh  xii.  1.)  agus,  gu  h-aithghearr,  ciod  air 
bitli  an  dleasdnas  tha  '<r  ianaidli  fcin-aicheadh, 
cha  tlioimhlionar  e  gu  caoinihneil,  agus  gu 
tiiitneach,  as  eugmhais  gu'n  amliairc  sinn  air- 

san,  cha'n  e  mhàin  a'  cur  romhainn  eisempleir 
air  a'  chrann-cheusaidh,  ach  mar  an  ceudna  a* 
seulachadh  aig  a'  bhord  gealladh  cuideachaidh 
agus  duais,  a  rèir  an  t-soisgeil.  Tha  an 
t-ordugh  so  a'  co-chur  agus  a'  seulachadh, 
cho  maith  agus  a'  foillseachadh,  geallanna  an 
t-soisgeil,  no  (an  ni  ceudna)  beannachdan  a' 
chumhnaint  nuaidh.  Cha  ghabh  e  cur  an 
teagamh  nach  'eil  e  ro-fheuraail  dhuinn 
beachd  soilleir  a  bhi  againn  do  ar  bòid- 
ibh  agus  do  ar  geallannaibh,  'nuair  tha  sinn 
gu  earrann  do  ar  dleasdnas  a  choimhlionadh, 
a  ta  'g  iarraidh  dichioll  agus  rùn-suidhichte  : 
•— 'S  e  so  an  dòigh  a's  fearr  gu  leithid  do 
dhùrachd  a  dhùsgadh  suas  annainn  'sa  bheoth- 
aicheas  ar  gluasad,  agus  a  neartaicheas  sinn 
gu  h-iomlan,  a  chuireas  ar  cridhe  am  farsuinn- 
eachd,  agus  a  threòraicheas  sinn  le  solas  gu 
dleasdnais  ar  gairm  naoimh.  Mar  so  "  eirigh 
sinn  suas  mar  iolair  air  sgiathaibh,  ruithidh 
sinn  agus  cha  bhi  sinn  sgith,  siubhlaidh  sinn 
agus  cha'n  fhàs  sinn  fann."  (Isaiah  xl.  31.) 


CAIB.  V. 

A'  foillseachadh  clod  an  tairbhe  a  ta  sruthadh 
o'n  chleachd  a  chaidh  a  mholadh  dhu'mn,  gu 
h-àraidh  a  thaobh  chothroman  ri  teachd,  Sfc. 

Tha  na  sochairean  a  ta  sruthadh  o'n  ghiulan 
iomchuidh  a  dh'ainmich  sinn,  an  dèigh  dhuinn 

comanach  a  ghabhail,  da-fhillte  'nan  nadiny^- 
a  thaobh  an  coimhcheangal  ris  a'  chothrom  a 
chaidh  seachad,  agus  an  coimhcheangal  ris  na 
cothromaibh  a  ta  ri  teachd.  Cha  labhair  mi  a 
bheag  mu  thimchioll  a'  cheud  ni  dhuibh  sin, 
air  d'a  so  bin  air  a  choimhlicnadh  gu  h-iomch- 
uidh  san  earrann  roimhe  so  ;  ach  mu  thimchioll 
an  dara  h-aon  labhrainn  beagan  air  doigh 
àraidh.     Agus  an  so  thugamaid  fa'near, 

1.  'Nuair  a  ghluaiseas  creidich  air  an  dòigh 
a  chomhairlich  mi,  cha  ghabh  e  cur  an  teag- 
amh  nach  'eil  iad  an  comhnuidh  ulluichte  fa 
chomhair  an  orduigh  naoimh  so.  Tha  anama 
dùrachach  gu  minic  air  an  claoidh  le  amharus 
agus  ioma-chomhairle  mu  thimchioll  nan  nithe 
sin  tha  feumail  chum  an  làn-ulluchadh  :  Am 
bheil  iad  d'a  rireadh  air  am  breitharis; — 'nan 
luchd-comhpairt  do  nàdur  naomha  ; — air  dol 
thairis  o  bhàs  gu  beatha  ;  agus  am  bheil  gràdh 
Dhè,  ni  is  e  freumh  a'  ghnothuich,  a'  gabhail 
comhnuidh  annta.  Tha  iad  fo  eagal  nach  'eil 
iad  treibhdhireaeh,  agus  a'  cur  an  teagamh 
nach  'eil  aca  ach  ainm  bhi  beò,  agus  dealbh 
na  diadhachd  as  eugmhais  a'  chumhachd : 
Agus  cha'n  'eil  so  a  mhàin  cumail  air  aÌ9 
mòran  o'n  bhord  naomh,  ach  tha  e  togail 
mòran  trioblaid  dhoibhsan  do  nach  'eil  e  an 
comas  dleasdnas  cho  soilleir  a  dhichuimhn- 
each  gu  tur,  agus  cumaidh  e  iomadh  uair  air 
falbh  iad,  'nuair  nach  'eil  leisgeul  sonraichte 
eile  aca  gun  bhi  làthair.  Chaidli  iomadh  doigh- 
labhairt  a  ghnàthachadh  a  thaobh  an  t-sluuigh 
so.     A'  cheud  dream,   (eadhon  an  dream   sin 

tha  diultadh  gu  tur  bhi  umhal  do  àithne 
Chriosd  air  son  an  leisgeil  so,)  cha'n  'eil  mi 
gabhail  gnothuch  riu  :  Ach  ris  an  dream  eile 
feudaidh  mi  a  ràdh  am  bitheanta,  gur  e  gluasad 
mi-iomehuidh  an  deigh  an  t-sacramaint,  math- 
air-aobhar  agus  bunait  gach  amharus  imcheist- 
each,  agus  gach  eagal  claoidhteach  agus  neo- 
shocrach  a  ta  g'an  lionadh,  agus  mar  an  ceudna 
mathair-aobhair  an  dearmaid  bhitheanta  a  ta 
leantuinn  sin.  Fuidh  làn-fhiosrachadh  nach 
do  chaithe  iad  am  beatha  mar  bu  choir  do 
luchd-comanachaidh  iomchuidh  a  dheanamh, 
tha  iad  a'  gabhail  eagail  bhi'g  ath-ùrachadh  am 
frithealaidh ;  no  ma  dh'èignicheas  siad  iad 
fèin  gus  an  iobairt  so  a  thoirt  seachad,  tha  iad 
ga  dheanamh  air  dòigh  ro  mhi-iomchuidh, 
agus  tha  a'  chrioch  gu  trie  ro  mhi-shòlasach. 

Ach  a  nis,  an  dream  a  ta  'g  an  cleachdadh 
fèin  ri  ath-chuimhneachadh  agus  ri  beachd- 
smuaineachadh  an  dèigh  dhoibh  bord  an 
Tighearn  f  hagail,  air  doigh  eigin  do  na  chaidh 
fhoillseachadh,  cha'n  urrainn  doibh  ach  gann 
gun  bhi  fàs  ami  an  dearbh-bheachd  gnàth- 
aichte,  air  ann  còir  an  am  beannachdaibh 
cumhnaint  an  t-soisgeil :  agus  as  eugmhais 
gu  bheil  iad  ann  an  staid  neo-ghnathaichte, 
cha  bhi  iad  an  amharus  nach  'eil  iacl  air  an 
"  ionnlaid,"  'se  sin,  air  an  naomhachadh  "  agus 
air  am  f  ireanachadh  ann  an  ainm  an  Tighearn 
Iosa,  agus  le  spiorad  ar  De-ne:"  (1  Cor.  vi.  11.) 
Agus  air  do'n  chùis  so  bhi  air  a  daingneach- 
adh  gu  taitneach,tha   a'   chruaidh-chas  mhòr 

thairis,  agus  an   ceap-tuislidh  air  a  thoirt  air 
falbh. 

2.  Cuiridh  a  leithid  so  do  ghiulan  air  aghaidh 
gu  mòr  ar  n-ulluchadh  air  son  an  t-sacramaint. 
Do  bhrigh,  le  ath-bheachd  lath  ail,  gu'm  fas 
ar  smuaintc  mu  Chriosd,  a  ta  sruthadh  o'n  t- 
sealladh  a  fhuair  sinn  deth  aig  a  bhord,  caid- 
reach  'nar  n-inntinn,  cha  bhi  feum  againn  air 
deasachadh  fad  no  saoithreachail  chum  sinn 
fèin  ulluchadh  fa  chomhair  an  orduigh  so. 
An  ni  sin  air  am  bheil  duine  an  eòmhnuidh, 
agus  air  iomadh  dòigh,  a  smuaineachadh, 
bithidli  e  ni's  deise  gu  gnothuch  a  ghabhail 
ris,  'nuair  tlia  gairm  àraidh  aig  gu  so  a  dhean- 
amh  ;  mar  a  bhios  esan,  ata  an  còmhnuidh  a' 
cuimhneachadh  air  a  charaid,  agus  tha  'g  iarr- 
aidh  a  thoilcachadh  le  uile  inntinn,  deas  gu 
dol  d'a  ionnsuidh,  no  gu  gabhail  ris  gun 
mhòran  rabhaidh,  gu  h-àraidh 'nuair  a's  e  gràdh 
treibhdhireacli,  agus  urram  gun  sgkth,  an  t- 
aon  ni  ris  am  bheil  duil ;  agus  'nuair  tha 
greadhnachas,  no  deas-ghnàth  o'n  taobh  a 
muigh  air  bheag  luach.  Tha  ulluchadh  a' 
chridhe  air  son  an  t-sacramaint  so  a'  seasamh 
ann  an  deas-chreidimh,  an  gràdh,  an  aith- 
reachas,  an  rùn-suidhichte,  an  umhlachd,  &c. 
a'  sruthadh  o'n  f  hoillseachadh  a  ta  air  a  dhean- 
amh  an  sin  air  Criosd,  agus  gu  h-àraidh  air  a 
gliràdli  'nuair  a  bhasaich  e  air  ar  son.  Agus 
ma  bhios  an  ni  so  air  a  Btfauidheachadfa  'nar  n- 
inntinn,  agus  ma  bheachdaieheat  sinn  air  ann 
an    socair    ar   smùainte    gach    la   tha    gabliail 

seachad,  a  thuille  air  e  'gar  fagail  deas  ann 
an  teanntachdaibh  àraidh,  cia  cho  eallamh  's 
as  urrainn  duinn  frithealadh,  (gun  bhi  againn 
r'a  dheanamh  ach  ar  smuainte  mu  nithe  tal- 
mhaidh  a  chur  uainn  car  na  h-aimsir,  agus 
sinn  fèin  ath-chuimhneachadh  chum's  gu'm 
fritheil  sinn  gu  h-iomlain)  do'n  ghnothuch  a  ta 
fa'r  comhair  !  Air  an  làimh  eile,  iadsan  a  ta 
coimhlionadh  an  aoraidh  aig  bord  an  Tighearn, 
agus  an  dèigh  sin  nach  'eil  a'  cuimhneachadh 
air  bàs  Chriosd  gus  am  bheil  iad  faotainn 
rabhadh  follaiseach  gu  ulluchadh  a  dheanamh 
fa  chomhair  sacramaint  eile ;  agus  theagamh 
nach  'eil  a'  tòiseachadh  gu  ceart  air  ulluchadh 
a  dheanamh  gus  am  bheil  an  t-àm  ro  fhagus 
doibh,  bithidh  e  ro-dhoilich  dhoibh  an 
cridheachan  a  chur  an  ordugh ;  agus  feud- 
aidh  dùil  a  bhi  aca  gu'm  fuiling  iad  mòran  sa' 
chabhaig  agus  san  imcheist,  mar  a  thachaireas 
ann  an  gnothuichibh  coitchionn,  'nuair  a  ni 
daoine  moille  gus  am  bheil  iad  a  dhìth  uine, 
agus  eucomasach  air  iomadh  grabadh  agus 
iarrtus  dosheachnadh  a  ghiulan. 

Tha  iomadh  neach  aig  am  bheil  ùin  gu  leòir 
air  son  nan  cleachdan  ulluchaidh  sin,  agus 
gidheadh  nach  urrainn  a  ghnàthachadh  chum 
deadh  f  heum :  Feudaidh  so  tachairt  do  chuid 
an  cail-eigin  a  dhith  foghluim  ;  ach  am  bith- 
eanta  tha  e  'g  èirigh  o  inntinn  fheolmhor  a  ta 
'g  amharc  air  fèin-ghnìomh  ann  an  nithibh 
spioradail  mar  ni  a  ta  mi-tharbhach  agus 
neo-thaitneach.  Ach  ma  chleachdas  sinn 
sinn  fèin   ri  leithid    do   bheachd    *&a    chaidh 

tiinmectchadh,  thèid  sin  mu  dheimhin  a 
ghnothuich  le  suilbhireachd  agus  misneach 
iomchuidh,  agus  feudaidh  dull  a  bhi  againn 
gu'n  seachainn  simian  t-eas-ordugh,  an  imch- 
eist,  agus  an  neo-mhothachadh  sin  a  ta  an 
cois  na  h-inntinn  nach  'eil  air  a  cleachdadh 
ri  leithid  so  do  dhleasdnas  :  mar  a  bhios  duine 
a  ta  leantuinn  gnothuch  àraidh  èigin,  agus  aig 
am  bheil  inntinn  gach  uair  a  ta  e  'na  shocair 
air  a  suidheachadh  air,  ni's  deise  gu  dol  rau'n 
cuairt  da,  na  bhios  an  neach  sin  a  ta  gun 
churam  agus  gun  suim  deth.  Bithidh  na 
peacanna  a  ghnàthaich  sinn  roimhe  so  ni's 
usadh  a  chuimhneachadh,  agus  bithidh  an 
drùghadh  a  rinneadh  oirnn  air  ath-bheoth- 
achadh  air  dòigh  ni's  furasda.  A  thuille  air 
sin,  air  dhuinn  àireamh  ùr  ni's  lugha  a  bhi 
againn  gu  trioblaid  a  chur  oirnn,  bithidh  e 
ni's  iomchuidh  dhuinn  ar  cunntas  a  dheanamh 
suas  ;  aithnichidh  sinn  teisteannas  ar  treibh- 
dhireas  ;  agus  cuiridh  sinn  umainn  a'bhreagh- 
achd  sin  a  ni  suas  trusgan  na  bainnse  ;  mar 
ataar  n-eididh  lathail  ni's  usadh  fhaotainn 
agus  a  chur  umainn,  na  an  cididh  sin  nach  'eil 
sinn  a'  caithe  ach  ainmig,  no  air  uair  eigin  no 
araidh.  Ann  am  briathraibh  aithghearr,  esan 
a  ta  caithe  a  bheatha  air  doigh  tha  còrdadh 
ri  foillseachadh  an  t-Slànuighir,  bithidh  e  ni's 
usadh  dha  deanamh  deas  ta  chomhair  na 
h-earrainn  so  do'n  t-seirbhis  f'hollaiseach,  gach 
uair  a  bheir  f'reasdal  Dè  cothrom  dha. 

9.   Le    giulan  mar    so    tritheilidh   sinn   air 

dòigh  ni's  freagaraich,  agus  ni's  taitniche. 
Tionndaidh  a  leithid  do  chaithe-beatha  'sa 
chaidh  ainmeachadh  ar  gnè  gu  bi  uigh  air  n- 
uigh  ni's  spioradail,  agus  air  an  aobhar  sin  ni 
e  ni's  iorachuidh  sinn  air  son  nan  nithe  a's 
àirde  'nar  n-aoradh.  Mar  so  bithidh  sinn  ni's 
ulluichte  chum  gach  gràs  a  chleachdadh  air 
am  bi  feum  againn.  Bithidh  creidimh  a 
thaobh  nithe  neo-fhaicsinneach  gu  coitchionn, 
agus  a  thaobh  an  Eadar-mheadhonair  gu  h- 
àraidh,  furasd  a  tharruing  a  mach  do'n  neach 
sin  a  ta  an  comhnuidh  a'  smuaineachadh  air  na 
nithibh  a  ta  shuas,  agus  aig  am  bheil  losa  air  a 
cheusadhagus  air  aghlòrachadh  margu'mb'ann 
a'  gabhail  comhnuidh  'na  chridhe.  Agus  cha 
bhi  mòr-fheum  air  a'  cho-reusonachadh  gheur 
sin,  "  C'àit  am  bheil  'ur  creidimh  ?"  (Lucas 
viii.  25.)  No  idir,  "  Cionnus  nach  'eil  creidimh 
agaibh?"  (Marcus  iv.  40.)  Agus,  a'  deanamh 
mathalachd  air  son  nithe  neo-ghnàthaichte  a 
thachaireas,  bithidh  iadsan  aig  am  bheil  an 
aignean  mar  so  air  an  cleachdadh,  le  beag  stri 
comasach  airan  inntinn  athogail  suas  gu  caithir 
Dhè,  far  am  bheil  esan  a  bha  marbh,  agus  a  ta 
beò,  agus  a  bhios  beò  gu  siorruidh,  a'  suidhe 
aig  a  dheas  làimh.  Mar  a  chi  esan,  a  sheallas 
gach  là  air  cuspair  fad  as,  an  cuspair  sin  ni's 
fearr  na  chi  coigreach,  no  neach  nach  'eil 
cleachdtadh  ri  bhi  sealltuinn  fad  air  astar;  agus 
mar  a  ta  aonach  ni's  usadh  a  dhireadh,  le  bhi 
'ga  dhireadh  gu  minic  ;  tha  e  mar  sin  ann  an 
cleaohdadh  a'  ghràis,  amis  am  bheil  an  inntinn 

air  a  fosgladh   suas  gu  sealltuinn  air  nithibh 
fad  as,  agus  ag  èirigh  gu  beachd-smuaineach- 
adh  naomh.     Aig  a'  chuirm,   'nuair  a  ghair- 
mear  oirnn  gu  so  a  dheanamh  mar  chuimhn- 
eachan  air-san,  cia  cho  eallamh  's  as  urrainn 
duinn  su.il  ar  n-inntinn  a  thionndadh  chum  a* 
chuspair  sin  air  an  robh  sinn  an  còmhnuidh  a* 
beachdachadh  ?    Tha  so  a'  cordadh  ri  reusan, 
ri  dearbh-fheallsanachd,   agus  air    a   dhaing- 
neachadh  le  fiosrachadh  a'  chinne-daoinc :    Oir 
'nuair  a  chleachdas  aon  e   fèin  car  fada  ri  bhi 
cnuasachadh  ni  air  bith  'na  bheachd,  tha  gnè 
na  h-inntinn  a'  fas  ullamh  gus  an  ni  ceudna  a 
thoirt  'na  chuimhne,  gus  ma  dheireadh  gu'm 
bi  a  smuaintean  mu  'thimchioll  neo-ain-deon- 
ach  agus  nadureil,  cosmhuil  ri  tarruing  na  h- 
analach,    no  gluasad  a'    chridhe,    a  ta  dol  air 
an    aghaidh    as   eugmhais    na    toil.       Agus 
cha'n  'eil  tcagamh  air  bith  nach  gabh  buaidh- 
ean  a'  mhothachaidh,  agus  na  buaidhean  sin 
tha  an  inntinn  ag  gnàthachadh  ann  an  cleachd 
na  tuigse,   bhi   air  an   deanamh   ni's  iomlaine 
le  cleachdadh   iomchuidh,   agus  deadh-bhuil. 
Ris  a'  bheachd  so   tha   sinn  air  ar  teagasg  o'n 
Sgrioptur   (mar   chùis  ro-chudthromach)    bhi 
cur    gealladh    gràis    Dhe,    agus    tuirling    ro- 
shaoibliir    an     spioraid    naoimh,     a    bheirear 
dhoibhsan   a   ghnàthaicheas  an  talanta  a  rèir 
mar   is    còir    dhoibh  :     "  Ksan   aig  am    bheil, 
gheibh  e  tuille."     Feudar  an  ni  ceudna  a  radh 
mu    thimchioll    aithreachais  agus   gràidh    air 
gach  doigh  Mm   bheil  iad   air   an  cur  an  ceill, 

agus  mu  thimchioll  gach  ni  eile  a  bhuineas  do 
sheirbhis  ar  n-aoraidh.  Ma  bhios  an  cridhe 
air  a  chumail  blàth,  le  e  bhi  an  comh- 
nuidh  suidhichte  air  'àrd-chuspair,  bithidh  e 
ni's  deise  gu  lasadh  suas  aig  amannaibh  son- 
raichte  ann  am  miann  laidir  an  deigh  an 
Tighearn ; — nis  as  eugmhais  an  ni  so,  cha 
bhi  ar  n-uile  chleachdadh  corporra  tarbhach 
dhuinn  fèin,  no  taitneach  no  freagarach  an 
làthair  Dhè  do'm  bheil  sinn  ag  aideachadh  bhi 
deanamh  seirbhis.  Agus  an  urrainn  duinn  an 
cridhe  a  chumail  ceart  air  doigh  ni's  fearr  na 
dh'ainmich  mi  ? 

Leanaidh  a'  bhuannachd  so  mar  an  ceudna 
an  ni  a  dh*  ainmich  mi, — nach  bi  ar  n-inntinn 
air  a  cur  troimh  a  chèile  co  mòr  leis  gach  iom- 
adh  seòrsa  seirbhis  a  ta  againn  r'a  fhritheileadh 
aig  a'  chuirm  naoimh  so.  Tha  sinn  an  sin  gu 
bhi  ag  ath-smuaineachadh  air  iomadh  ni,  agus 
gu  iomadh  run  a  chur  an  cèill ;  gràdh  do 
Dhia, — fuath  do  pheacadh, — fèin-ghràin, — 
agus  mòr-irioslachd, — run  suidhichte, — breith- 
buidheachais,  &c.  Tha  na  h-iomadaidh  dhiubh 
so  ullamh  gu  iad-san  a  shàruchadh  nach  'eil 
a'  gnàthachadh  agus  a'  cleachdadh  bhi  ri 
aoradh  spioradail  agus  diadhaidh.  Tha  e 
cunnartach  gu'm  bi  an  inntinn  imcheisteach, 
—•an  smuainte  luaineach, — agus  an  cridhe 
a'  dol  fodha  le  h-eagal  nach  urrainn  doibh 
aire  a  thoirt  gu  ceart  do  gach  ni  a  ta  fa'n 
comhair.  Aeh  anns  a'  chleachdadh  sin  a  dh' 
ainmich  mi,  gheibh  sinn  an  t-sochair  so,  gu'm 

bi  comas  againn  dol  o  aon  ni  gu  ni  eile  le 
beag  deaeair,  agus  gu'm  bi  ar  n-inntinn  so- 
ghiulan  o  aon  sealladh  gu  sealladh  eile,  mar  a 
dh'fhosglas  iad  suas  duinn  :  No,  ma  thachair 
gu'n  do  dhichuimhnich  sinn  ni  air  bith,  bheir 
ar  fiosrachadh  mu  thimchioll  nan  nithe  a 
thachair,  'nuair  a  bha  sinn  ag  ath-smuaineach- 
adh,  comhfhurtachd  dhuinn;  agus  gu  h-àraidh 
an  dùil  a  ta  againn  gu'n  cuimhnich  sinn  na 
h-uile  nithe  ni's  fearr  'nuair  a  thig  an  ath- 
chothrom  mu'n  cuairt. 

Tha  aon  ni  eile  airidh  air  ar  beachd, — gu 
bheil  sinn,  le  bhi  leantuinn  an  t-seòla  a  chaidh 
ainmeachadh,  cosmhuil  ri  bhi  ni's  ulluichte  fa 
chomhair  seirbhis  àraidh  na  h-aimsir  so, — ni 
is  e  gairdeachas  diadhaidh  agus  breith-buidh- 
eachais.  Tha  sacramaint  suipeir  an  Tigh- 
earn  'na  chuirm  naoimh  ;  aig  a  cJiuirm  so  is 
-coir  dhuinn  "  seirbhis  a  dheanamh  do'n  Tigh- 
earn  le  h-aoibhneas,  agus  teachd  'na  fhianuis 
le  luath-ghàire  :  teachd  a  steach  'na  gheataibh 
le  buidheachas,  'na  chùirtibh  le  moladh ; 
buidheachas  a  thoirt  da,  agus  'ainm  a  bheann- 
achadh."  (Salm.  c.  2.  4.  Nis,  cha'n  uvrainn 
neach  air  bith  so  a  dheanamh  cho  maith  ris- 
san  a  chumas  air  'inntinn  bias  agus  solas  nan 
sacramaint  a  chaidh  seachad  ;  agus  a  dh'ath- 
ùraicheas  iad  'na  chridhe  agus  'na  shlighibh 
le  leithid  do  chnuasaehadh  iomchuidh  aig 
amannaibh  àraidh  'sa  chaidh  a  chomhair- 
leachadh.  Tha  an  sluagh  so  cosmhuil  ri  'n 
anam  a  chumail  ann  an  aitcas  bunailteach,  agus 

tha  mòr-aobhar  aca  a    smuaineachadh  gu'm 
faigh  iad  an  t-àrdachadh  àraidh  sin,  agus  am 
meudachadh  cridhe,    a   ta   an    Tighearn   air 
uairibh  a*  toirt  seachad,   cha'n  ann  a  mhàin 
mar  dhuais  air  son  dichioll  agus  spioradalachd 
inntinn,  ach  mar  chul-taice  fo  dheuchannaibh 
ri   teachd,    agus   fo   theanntachdaibh    goirt : 
Gidheadh,  "  àrd-mholaidh  an  anam  an  Tigh- 
earna,  agus  ni  an  spiorad  gairdeachas  ami  an 
Dia  an  Slànuighear,"  (Lucas  i.  46,  47')  agus 
mur  tachair  ni  cruaidh   èigin   doibh,  bithidh 
"  an  anama  air  an   sàsuchadh   mar  le  smior 
agus  le  saill,  agus  lebilibh  aoibhneach  molaidh 
iad  an   Tighearn :"    (Salm  lxiii.  5.)     'Nuair 
tC  a  sheallas  iad  airsan  a  lot  iad,  agus  a  ni  iad 
caoidh  ;"  bithidh  eadhon  a'  chaoidh  so  freagar- 
ach,  seadh  cairdeil  do  an  aoibhneas  anns  an 
Tighearn  Iosa  Criosd.    Ann  an  aon  f  hocal,  tha 
a  leithid  so  do  shluagh,  le  bhi  cuimhneachadh 
air  Iosa  do-fhaicsinneach,  cosmhuil  ri  "  mòr- 
ghairdeachas  a  dheanamh  le  h-aoibhneas  air 
dol  thar  labhairt,  agus  Ian  do  ghlòir;"  (1  Pead. 
i.  8.)  agus  feudaidh  duil  a   bhi  aca  gu'm  pill 
iad  o'n  t-sacramaint  le  sith  shuidhichte,  agus 
ciùineas  inntinn,  a  dh'fhàgas  iomchuidh  iad 
air    son    an   gairm    coitchionn    agus  àraidh ; 
agus  gu'm  fiosraich  iad   ciod  a's  ciall  do  na 
briathraibh  so,  "  'Se  gairdeachas  an  Tighearn 
an  neart."  (Nehemiah  viii.  10.) 

Agus  an  sin,  a'  buanachadh  'nan  cùrsa 
gnathaichte  ann  a  bhi  cuimhneachadh  agus  a' 
deadh-bhuileachadh  nan  nithè  a  thachair  ai^ 

a'  chuirm,  chum's  gu'm  bi  iad  air  an  suidh- 
eachadh  agus  air  am  meudachadh  'nan  gnè 
spioradail,  agus  'nan  coluadar  nèamhaidh, 
bithidh  gu  leòr  do  theisteas  aca,  u  Nach  do 
mheall  siad  iad  fèin  le'n  smuaintibh  diomhain, 
an  àit  dearbh-mhothachadh  do  ghràdh  Dhè  ; 
cosmhuil  riusan  a  ta  gluasad  ann  an  diomh- 
anas  agus  an  slighe  an  t-saoghail  so,  agus 
gidheadh  a  ta  deanamh  uaill  gu  bheil  moth- 
achadh  aca  do  ghràdh  Dhè." 

Mar  so  chuir  mi  an  ceill  a'  bhuannachd  a 
dh'eireas  o  dheadh-bhuil  a  thoirt  a  aon 
chomanach,  chum  ar  n-ulluchadh  fa  chomhair 
chomanacha  eile  air  am  faigh  sinn  cothrom  gu 
frithealadh.  Bithidh  gach  ni  eile  a  ta  agam 
r'a  ràdh  ann  am  moladh  a'  chleachdaidh  so,  air 
a  chur  sios  fo  thri  cheannaibh. 

1.  Air  an  doigh  so  cha  bhi  sinn  air  ar 
buaireadh  gu  mòran  a  smuaineachadh  rau 
thimchioll  bhi  gabhail  comanaich  gu  minic. 
Tha  e  air  innseadh  dhuinn  gu'n  robh  creid- 
mhich  o  shean  a'  gabhail  comanach  gach  la  :  gu 
cinnteach  rinn  iad  so  gach  là  sibaid  :  oir  b'e 
so  earrann  do'n  aoradh  suidhichte.  Cha'n 
f haigh  mi  coire  do  chleachd  nan  Eaglaise  ath- 
ii elite,  ach  tha  mi  an  dòchas  gu'm  feud 
mi  a  ràdh  gun  oilbheum,  gur  e  aon  do'n  dà 
ni  so  is  reusan  gu'n  deachaidh  an  seana 
chleachd  a  mhuthadh  cho  mòr  ; — aon  chuid 
saobh-chriibhadh  ann  a  bhi  'g  àrdachadh  an 
orduigh  so  os  ceann  orduighean  eile  ni's  mo 
na     tlia   na  scrioptuirean    a'    luasachadh  ;    no 

easbhuidh  an  spiriodalachd  inntinn,  agus  an 
deadh-rùn  ann  an  cùisibh  ar  creidimh,  a  bha 
aon  uair  'na  ghlòir  do  Eaglais  Chriosd.  No,  feu- 
daidh  ebhi,  beagan  do'n  dà  chuid.  Gidheadh, 
nach  fheud  mi  a  ràdh,  nan  tugamaid  deadh- 
bhuil  as  an  ordugh  so,  air  doigh  air  bith  do 
na  dh'  ainmich  mi,  eha  bhitheamaid  cho  deas 
gu  leisgeul  a  chur  sa'  ghnothuch  'nuair  bha 
freasdal  Dhè  a*  toirt  cothrom  duinn  an  t-ordugh 
a  f hrithealadh  ?  Cia  trie  tha  aitean  an  t- 
sluaigh  falamh,  'nuair  nach  *eil  ni  air  bith 
g'am  bacadh!  Ni  nach  tachaireadh  nan  cumadh 
iad  suas  an  gnè  spioradail  inntinn  sin,  a  dh'- 
ionnsuidh  an  d'thug  an  coluadar  ri'm  fear- 
saoraidh  air  a  cheusadh  iad. 

Tha  sinn  a'  leigeil  ar  faire  dhinn,  agus  a' 
treigsinn  ar  dùrachd :  A*  leigeil  ar  cridhe 
sgaoilte  ri  amaideachd  agus  diomhanas  ;  no  a' 
dol  tuille's  fad  ami  an  sùgradh  saoghalta. 
Tha  so  'gar  fagail  mi-iomchuidh  gu  sinn  fèin 
ath-chuimhneachadh,  agus  g'ar  tàladh  gu 
leisgeulan  a  dhealbh  air  son  ar  dearmaid  :  Ni 
aon  dearmad  rathad  air  son  dearmad  eile,  gus 
ma  dheireadh  gu'm  bi  sinn  eallamh  air  fàs  'nar 
coigrich  do  f  hrithealadh  air  Criosd  aig  a  bhord. 
Agus  tha  toradh  an  ni  so  gu  trie  ro-uamhas- 
ach ;  air  tùs,  beatha  dhearmadach  ;  agus  an 
sin,  bhi  toirt  aoidheachd  do  na  barailibh  sin  a 
dh'fhireanaicheas  ar  giulan  :  Nithe  nach 
taehaireadh  nan  leanamaid  an  cleachd  a  dh'- 
anmich  mi. 

2.  Tha  maith  eile  ag   èirigh   o    so,    nach 

bio  maid  air  ar  tilgeadh  sios,  nan  tachaireadh  e 
gu'n  rachadh  ar  cur  seachad  le  gnothuch 
eigin  air  ar  frithealadh  coitchionn  agus  suidh- 
ichte.  'Nuair  tha  mi  a'  cronachadh  dearmad 
gun  aobhar,  tha  mi  ag  aideachadh  gu'm  feud 
deadh  aobhar  a  bhi  againn  gu  ar  cumail  air  ar 
n-ais  o'n  ordugh  so  ;  cha'n  e  mhain  tinneas 
cuirp,  siubhal  ann  an  tir  choigrich  ;  agus  gun 
neach  iomchuidh  a  bhi  lathair  gus  an  t-ordugh 
a  fhrithealadh;  ach  nithe  eile  air  nach  urrainn 
neach  breth  a  thoirt  ach  sinn  fèin.  'Nuair  a 
thachaireas  so,  is  amhghar  e,  agus  tha  sinn  gu 
chaoidh  mar  sin  ;  ach  cha  choir  dhuinn  sith 
ar  n-inntinn  a  mhilleadh  air  a  shon.  Bithidh 
spioradalachd  ghnathaichte  ar  n-inntinn,  tha 
'g  eirigh  o  ath-bheachd  air  na  nithibh  a  dh'- 
fhiosraich  sinn  an  lathair  Dhè  aig  a  bhord,  'na 
mheadhon  sonraichte  gu  ar  ciùineachadh,  agus 
gu  mi-shuaimhneas  anabarrach  a  bhacadh  a  dh' 
fheudadh  tachairt  duinn  air  doigh  eile.  Iadsan 
a  ta  air  an  cumail  air  an  ais  o  chomanach  ùr, 
cuimhnicheadh  iad  ciod  a  thachair  aig  a' 
chomanach  mu  dheireadh  ;  agus  le  beann- 
achd  Dhe,  feudaidh  e  a'  chrioch  cheudna  a 
fhreagairt,  a  dheanadh  frithealaidh  as  ùr. 
Mar  so  feudaidh  duine,  mar  gu'm  b'ann, 
comanach  a  ghabhail  leis  fein,  agus  ged  bhi 
e  '*  as  lathair  sa'  chorp,  gu'm  bi  e  a  lathair 
san  spiorad,"  maille  ri  Eaglaisibh  Chriosd  : 
Bithidh  an  gnothuch  so  so-dheanamh  dhoibh- 
san  a  chleachd  bhi  gabhail  ath-bheachd  do'n 
giulan,     mar    a    chaidh     a     chomhairleach- 

adh.  Ach  cuimhnichibh  gur  e  an  eigin  da 
rireadh,  agus  nach  e  leisgeul  faoin  a  bhios 
aim;  air  dhoigh  eile,  tha  sinn  ciontach  do 
dhearmad  dleasdnais  shoilleir  ;  agus  cha 
ghabhar  coimhleasachadh,  no  ni  air  bith  gu 
bhi  co-ionann  ris,  a  steach  'na  àite. 

3.  Bheir  so  mar  an  ceudna  comhfhurtachd 
dhuinn,  ma  thachaireas  e  tre  euslaint,  no  tre 
theanntachd  chruaidh,  nach  bi  mothachadh 
againn  gu  bheil  sinn  ann  an  leithid  do  ghnè 
inntinn  's  bu  maith  leinn,  no  a  chleachd  sinn. 
— Iadsan  nach  smuainich  ach  gann  air  an  t- 
sacramaint,  gus  a  bheil  e  aig  an  làimh,  agus 
an  sin  nach  faigh  a'  chomhfhurtachd  a  shaoil 
leo,  tha  iad  ullamh  gu  fulang  fo  dhroch  thoradh 
am  mearallaidh ;  aon  chuid  tha  iad  ro- 
bhrònach,  no  tha  iad  a'  fàs  gun  suim  rail 
thimchioll  na  cùise.  Ach  iadsan  tha  toirt 
oidhearp  san  aim  sir  a  ta  eadar  an  dà  shacram- 
aint,  an  sacramaint  mu  dheireadh  a  chuimh- 
neachadh  agus  a  dheadh-bhuileachadh,  bith- 
idh  cuideachadh  aca  an  aghaidh  an  dk  uilc 
so ;  gu  h-àraidh  ann  am  fiosrachadh  an 
treibhdhireas,  agus  nach  do  chaill  iad 
an  ni  sin  ris  an  robh  dochas  aca,  tre  inntinn 
neo-churamach,  thalmhaidh,  no  fheolmhoir  : 
Agus  mar  sin,  an  àite  bhi  fo  iomagan  "  gu'n 
d'ith  agus  gu'n  d'òl  iad  breitheanas  doibh 
fèin,"  geillidh  iad  da,  mar  a  gheilleas  iad  do 
thrioblaidean  eile  a  ta  do-sheachnadh  ;  agus 
cosmhuil  riu  sin,  beachdaichidh  iad  air  mar  ni 
a's  còir  bhi  air  a  ghnàthachadh  chum  màltachd 


145 

agus  fèin-irioslachadh,  agus  cuiridh  iad  an 
dòchas  ann  an  trocair  an  Dè  ghràsmhoir,  tre 
eadar-mheadhonair  uile-chumhachdach.  Ach 
an  so  feumaidh  sinn  aire  a  thoirt,  nach  toir 
sinn  misneach  dhuinn  fèin  gu  bhi  dearmadach 
agus  neo-churamach,  leis  an  ni  sin  nach  'eil 
air  a  shonrachadh  chum  na  criche  so. 

Tha  iomadh  buannachd  eile  ag  èirigh  o 
dheadh-bhuil  a  dheanamh,  agus  o  ghluasad 
faicilleach  an  deigh  dhuinn  bhi  a'  frithealadh, 
do'n  ordugh  mhoir  so  do'n  chreidimh,  a  dh'- 
fheudadh  bhi  air  a  chur  an  cèill  gu  ro-iomch- 
uidh;  ach  air  do'n  chrioch  achuir  mi  romham 
bhi  air  a  coimhlionadh  cho  fhad  'sa  b'urrainn 
domh,  co-dhùnaidh  mi  nis  le  bhi  'g  asluchadh 
beannachd  Dhè  air  an  obair  so.     Amen. 


AN  COMH-DHUNADH. 


URNUIGH  AIR  SON    XKACH    ARAIOH  ROIMII  SHACRA- 
MAINT  SUIPEIR  AN   TIGHEARN. 

A  Thighearna  Dhè  uile-naoimh,uile-bheann- 
aichte,  agus  uile-ghràsmhor  !  tha  mi  a'  teachd 
a'd'  lkthair,  leis  gach  uile  irioslachd  agus 
urram,  a  dh'iarraidh  do  ghnuise,  agus  a  dh'- 
asluchadh  do  dheadh-ghean  ;  agus  mar  theis- 
teas  air  do  dheadh-thoil  do  m'  thaobh,  a 
ghuidhe  gu  fiosraichinn  obair  mhaith  do  ghràis 
an  nam. 

Tha  mi  ag  aideachadh  gu  bheil  mi  neo- 
airidh,  gu  tur  neo-airidh  air  an  urram, — neo- 
iomchuidh,  gu  tur  neo-iomchuidh  air  son  na 
seirbhis,  chum  an  do  ghairmeadh  mi.  Is 
sochair  ro-luachmhor  e,  gu  bheil  comas  agam 
thusa  a  chluinntinn  a'd'  f'hocal,  agus  coluadar 
a  chumail  riut  aim  an  urnuigli  ;  agus  os  bàrr, 
mar  gu'm  bu  ni  beag  so,  tha  mi  nis  air  mo 
chuireadh  gu  co-chonumn  a  chumail  riut  aig 
do  bhord,  chum  f^vi'n  cuiinhnicliinn  an  sin 
has  mo  Shlanuighir,  agus  gu  faighinn  sealbh, 

tre  chreidimh,  air  na  socharaibh  priseil  a 
tha  sruthadh  uaithe.  Tha  mise,  nach  'eil 
airidh  air  an  sbruileach,  air  mo  chuireadh  gu 
aran  na  cloinne  itheadh. 

Bheiream  buidheachas  duit,  O  Thigh earna, 
air  son  daingneachadh  an  orduigh  bheann- 
aichte  so, — an  dileab  phriseil, — an  comhara 
gràidh  so,  a  dh'  fhàg  an  Tighearn  Iosa  aig  an 
Eaglais ;  gu  bheil  e  air  a  chumail  suas  gu  ruig 
an  là  'n  diugh ;  gu  bheil  e  air  a  f  hrithealadh 
san  duthaich  so;  gu  bheil  comas  agam-sa 
teachd  d'a  ionnsuidh ;  agus  gu  bheil  cothrom 
agam  a  nis  bhi  a'm'  fhear  co-pairt  deth.  A 
Thighearn,  deònaich  nach  gabh  mi  ri  do  ghràs 
an  so  an  diomhain ! 

O  Thusa,  a  ghairm  mi  gu  suipeir  bainnse 
an  Uain,  thoir  dhomh  trusgan  na  bainnse : 
Oibrich  annam  a'  ghnè  anama,  agus  na  h- 
aignean  cràbhach  agus  diadhaidh  sin  a  ta  frea- 
garrach  air  son  an  orduigh  naoimh  so,  agus  a 
ta  feumail  chum's  gu'n  gabh  mi  e  air  dòigh  a 
bhios  taitneach,  agus  a  chum  mo  bhuannachd. 
Feuch  an  teine  agus  am  fiodh  !  Tha  na  h- 
uile  nithe  deas ;  ach  c'àit  am  bheil  an  t-uan 
air  son  na  h-iobairt-loisgte  ?  A  Thighearn, 
ulluich  uan  dhuit  fèin,  le  bhi  'g  oibreachadh 
annamsa  nan  uile  nithe  a  ta  thu  'g  iarraidh 
uam  aig  an  am  so  !  Tha  ulluchadh  a'  chridhe 
agus  freagradh  na  teanga  araon  uaitse.  A 
Thighearn,  ulluich  mo  chridhe  neo-ulluichte 
chum  comh-chomunn  a  chumail  riutsa ! 

Tha  mi  ag  aideachadh,  O  Thighearn,  gu'n 
do  pheacaich   mi  a'd'  aghaidh :     Ghluais  mi 

gu  h-amaideach,  eadhon  gu  ro-amaideach  ; 
oir,  tha  amaideachd  ceangailte  suas  a'm' 
chridhe :  Pheacaich  mi,  agus  thàinig  mi 
gearr  air  glòir  Dhe ;  Thkinig  mi  gearr  ann  a 
bhi  'g  ad  ghlòrachadh,  agus  air  an  aobhar 
sin  tha  mi  neo-airidh  bhi  air  mo  ghlòrachadh 
maille  riut.  Tha  breithneachadh  mo  chridhe 
olc  an  còmhnuidh.  Tha  mo  nàdur  truaillidh 
so-aomadh  a  dh'ionnsuidh  an  t-saoghail,  agus 
chum  ana-mianna  na  feòla  a  shasuchadh  :  Ach 
a  dh'ionnsuidh  Dhè,  agus  Chriosd,  agus 
nèimh,  tha  mi  ag  imeachd  gu  mall,  le  iomadh 
stad  agus  mairneil.  Seadh,  tha  fuath  aig  m' 
inntinn  fheòlmhor  do  nithibh  spioradail  agus 
nèamhaidh.  Mhi-bhuilich  mi  m'aimsir,  agus 
mi-ghnàthaich  mi  gach  cothrom  gràsmhor  a 
thug  thu  dhomh  ;  chaidh  mi  am  dcigh  diomh- 
anasa  breugach,  agus  clmir  mi  cul  ri  tairgse 
nan  gràs.-;  A  Dhia,  hi  tròcaireach  dhomhsa 
ta  a'  m'  pheacach  !  oir  cia  beag  a  rinn  mi  o 
thàinig  mi  dh'ionnsuidh  an  t-saoghail  do'n 
obair  mhòr  sin  air  son  an  do  chruthaicheadh 
mi ! 

(lhabh  thusa  mi  ann  an  cumhnant  riut 
fèin  ;  oir  bhaisteadh  mi  ann  an  ainm  Chriosd, 
— chuireadh  air  leth  mi  air  do  shonsa,  agus 
sheulaicheadh  liii  gu  bhi  a'm'  .shcirhhiscach 
dhuitse.  Chuirear  leatsa,  agus  mar  an  ceudna 
learn  fòin,  mòr-fhiacha  orm,  chum  thusa  a 
ghrùdhachadh,  seirbhis  a  dheanamh  dhuit, 
agus  a  bhi  teachd  beò  chum  do  ghlòire.  Ach, 
cosmhuil  ri  bogha  mealltach,  dh'aom  mise 
air    falbh    uait  :     cha   do    choimhlion    mi    an 


150 

cùmhnant  a  rinn  mi  riut ;  cha  mhò  bha  gnè 
m'inntinn,  agus  mo  chomhradh  gnàthaichte, 
a  rèir  an  t-soisgeil  sin  do'n  d'rinn  mi  aid- 
mheil,  no  a  rèir  nan  nithe  sin  a  bha  mi  ag  earbs- 
adh  fhaotainn  uaitse,  no  a  rèir  mo  bhòid- 
ean  dhuit.  Tha  mo  nàdur  ag  aomadh  gu 
cul-sleamhnachadh  uaitse,  an  Dia  beò  ;  agus 
nam  bithinn  fo'n  lagh,  bhithinn  gu  tur  caillte ; 
ach  tha  mi  fo  ghras,  fo  chumhnant  nan  gràs, 
fuidh  am  bheil  comas  aithreachais  agam, 
agus  an  lorg  aithreachais  gealladh  air  maith- 
eanas  peacaidh,  a  ta  cuireadh  na  cloinne 
cul-sleamhnachaidh  gu  pilltinn,  agus  a  ta 
gealltainn  gu'm  bi  an  cul-sleamhnachadh  air 
a  shlànuehadh.  A  Thighearn !  tha  mise 
a*  gabhail  ris  a*  chumhnant  so;  seulaich 
dhomh  e  aig  do  bhord.  An  sin  deonaich 
gu'm  bi  mo  chridhe  air  irioslachadh  fo  mhoth- 
achadh  peaeaidh,  agus  gu'm  bi  tuirse  orm 
air  a  shon  air  dòigh  dhiadhaidh.  O  gu'n 
amhairc  mi  an  sin  airsan  a  lot  mi,  agus  gu'm 
bi  mi  tuirseach  agus  fo  chràdh  air  a  shon ! 
gu'n  siol-chuir  mi  le  deuraibh,  agus  gu'n 
gabh  mi  Criosd  air  a  lotadh  a  steaeh  do 
chridhe  leointe :  agus  an  sin  bitheadh  fuil 
Chriosd,  a  ta  labhairt  nithe  a's  fearr  na  fuil 
Abeil,  air  a  crathadh  air  mo  chogais,  chum  a 
glanadh  agus  chum  sith  a  thabhairt  di :  An 
sin  thoir  dearbh-chinnte  dhomh  gu  bheil  thu 
rèidh  rium,  gu  bheil  m'eusaontas  air  a  dhubh- 
adh  a  mach,  agus  nach  tig  mi  a  chaoidh  gu 
(Hteadh.     An  sin  abair  rium,  "  Biodh  deadh 

snhisneach  agad,  a  ta  do  pheacaidh  air  am 
raaitheadh  dhuit." 

Agus  a  chum's  nach  tig  mi  gu  neo-iom- 
chuidh  a  dh'ionnsuidh  an  orduigh  naoimh  so, 
tha  mi  a'  guidhe  gu'n  tugadh  tu  dhomh  eòlas 
ni's  dluithe  agus  ni's  soilleire  air  Iosa  Criosd, 
agus  esan  air  a  cheusadh — air  Iosa  Criosd,  agus 
esan  air  a  ghlòrachadh ;  chum  air  dhomh 
colas  a  bhi  agam  airsan,  agus  air  cumhachd 
'aiseirgh-san,  agus  air  comh-chomunn  'fhul- 
angais,  air  dhomh  bhi  air  mo  chur  arm  an 
coslas  crutha  r'a  bhàs,  gu'm  bi  mi  comasach 
air  corp  an  Tighearn  aithneachadh,  agus  air 
bàs  an  Tighearn  fhoillseachadh. 

Tha  mhiann  orm,  a  Thighearn,  dluthach- 
adh  ri  Criosd  le  creidimh  fior  agus  beò,  agus 
tha  mi  ag'aontachadh  a  ghabhail  a  m'  ionnsuidh 
mar  mo  Thighearn  agus  mo  Dhia.  An  so 
tha  mi  'g  am  thoirt  fèin  suas  da  mar  m'Fhàidh, 
mo  Shagart,  agus  mo  Righ,  chum  bhi  air  mo 
riaghladh,  air  mo  theagasg,  agus  air  mo 
thearnadh  leis  ;  's  esan  m'aon-ghràidh,  's  e 
m'fhior-charaid  e. — A  Criosd  a  mhàin  ni  mi 
bun.  Meudaich,  a  Thighearn,  mo  chreidimh, 
— dean  do  neart  foirfe  ann  am  laigse, — agus 
cuidich  learn,  fo  shamhladh  an  arain  agus 
an  f  hiona,  Iosa  Criosd  an  Tighearn  a  ghabhail 
thugam  le  creidimh  beò.  O  biodh  an  teagasg- 
soisgeulach  sin,  gu'n  do  bhàsaich  Criosd  a 
th^asairginn  pheacach,  (a  ta  air  a  leigeil  ris  san 
ordngfa  so,)  'na  bhiadh,  agus  'na  dheoch  do  m' 
anam  ; — 'na  bhiadh  da  liread'i  agus  'na  dheoch 
ireadh:  bitlieam  air  mo  bheathachadh  agus 


152 

air  m'  ùrachadh  leis :  biodh  e  dhomh  'na 
neart  agus  'na  òran, — 'na  thobair  o'n  sruth 
solas  agus  naomhachd  do  m'  anam.  Agus 
deonaich  gu'n  druigh  bhi  cumail  cuimhne 
air  bàs  Chriosd  air  m'anam  le  cumhachd,  agus 
gu'm  bi  buaidh  naomhachaidh  aig  a'm'  bheatha 
agus  a'm'  chomhradh ;  chum  agus  a'  bheatha 
tha  mi  nis  a'  caitheamh  san  fheoil,  gu'n 
caithinn  i  tre  chreidimh  mhic  Dhè,  a  ghrkdh- 
aich  mi  agus  a  thug  e  fèin  air  mo  shon. 

A  Thighearn,  socraich  mo  smuainte  ;  cuid- 
ich  learn  teachd  a  t'ionnsuidh  le  cridhe  treibh- 
dhireach,  agus  deonaich  gu'm  fritheil  mi  air 
do  sheirbhis  as  eugmhais  ro-churam  saoghalta. 
Tarruing  a  mach  miann  mo  chridhe  a'd' 
dhèigh :  Thoir  dhomh  ocras  agus  tart  na  còr- 
ach  chum's  gu'm  bi  mi  air  mo  shàsuchadh. 
Cuidich  learn  teachd  dlùth  dhuit  le  cridhe  fior, 
agus  ann  an  lkn  dearbh-bheachd  a'  chreidimh ; 
agus  do  bhrigh  nach  'eiKmi  air  mo  chumh* 
annachadh  annadsa,  O  na  leig  dhomh  bhi  air 
mo  chumhannachadh  ann  am  innibh  fèin  ! 

Tarruing  mi,  O  Thighearn,  agus  ruithidh 
mi  a'd'  dhèigh.  Cuir  a  mach  do  sholus  agus 
t'f  hirinn  chum  mo  thrèorachadh  agus  chum  mo 
stuireadh  :  doirt  a  nuas  do  spiorad  orm  chum 
araon  an  toil  agus  an  gniomh  oibreachadh 
annam,  air  chor  is  gu'n  dean  mi  an  ni  sin  a 
ta  maith.  Dùisg  thusa,  a  ghaoth  à  tuath  ! 
agus  thig  thusa,  a  ghaoth  à  deas,  agus  sèid  air 
mo  ghàradh  !  Thig  thusa,  a  spiorad  bheann- 
aichte  grkis,  agus  soillsich  m'inntinn  le  eòlas 
Chriosd  ;  lub  mo  thoil  gu  toil  Chriosd, — lion 

mo  chridhe  le  gràdh  Chriosd,  agus  neartaich 
mo  run  gu  teachd  beò  agus  gu  bàs  fhaotainn 
maille  ris-san. 

Oibrich  annam,  tha  mi  a'  guidhe  ort,  ceud- 
thùs  a'  ghrkidh  naoimh,  agus  seirc  do  na  h- 
uile  dhaoinibh,  chum's  gu'n  toir  mi  maith- 
eanas  do  m'  naimhdibh,  (ni  tre  do  ghrks  tha 
mi  a'  deanamh  o  m'  chridhe,)  agus  gu'm  bi 
comh-chomunn  spioradail  agam  ann  an  creid- 
imh,  an  dòchas,  agus  an  gràdh  naomh, 
maille  riusan  uile  anns  gach  ait  a  ta  gairm  air 
ainm  an  Tighearn  Iosa  Criosd.  A  Thighearn, 
beannaich  iad  uile,  agus  gu  h-kraidh  an 
coimhthional  sin  maille  ris  am  bheil  mise  gu 
teachd  a  dh'ionnsuidh  an  orduigh  naoimh  so. 
A  Thighearn  ghràsmhoir,  thoir  maitheanas  do 
gach  neach  tha  'g  iarraidh  an  Tighearn  Dè 
'aithriche  le  'uile  chridhe,  ged  nach  'eil  eair  a 
ghlanadh  a  reir  glanaidh  an  ionaid  naoimh. 
Cluinn  m'urnuigh,  O  Thighearn,  agus  slkn- 
uich  am  pobull. 

Coinnich  mi,  O  Thighearn,  le  beannachadh, 
eadhon  le  beannachadh  athar  aig  do  bhord  ! 
Dean  t'orduighean  fein  tlachdmhor  le  do  làth- 
aireachd,agus  coimhlion  annamsa  uile  dheadh- 
tlioil  do  mhaitheis,  agus  obair  a'  chreidimh  le 
cumhachd,  air  sgkth  Iosa  Criosd,  mo  Shlàn- 
uighir,  agus  m'thir-shaoraidh  bheannaichte ! 
Dhasan,  maille  ris  an  Athair,  agus  an  Spiorad 
siorruidh,  gu  robh  moladh  gu  saoghal  nan 
MoghaL     Amen. 

II. 


TJRNUIGH  AN    DEIGH    SUIPEIR  AN  TIGHEARN  A 
GHABHAIL. 

O  Thighearn,  mo  Dhia,  agus  m'  Athair 
ann  an  Iosa  Criosd !  Cha'n  urrainn  domh 
irioslachd  do  ghràis  do  m'  thaobh-sa  a  mhol- 
adh  gu  leòir.  Ciod  e  an  duine  gu'n  àrdaich- 
eadh  tu  e,  agus  mac  an  duine  gu'm  fiosraich- 
eadh  tu  e  !  Cò  mise  ?  agus  ciod  e  mo  thigh, 
gu'n  d'thug  thu  mi  gu  ruige  so  ; — gu'n  d'thug 
thu  mi  do  d'  thigh-cuirme,  agus  gu'm  b'e  do 
bhratach  tharum  an  gràdh  ?  Tha  aobhar 
agam  a  ràdh,  gu  bheil  là  ann  ad  chuirt,  seadh 
uair  aig  do  bhord,  mòran  ni's  fearr  na  mile  là— 
na  deich  mile  uair  an  àit  air  bith  eile :  Is 
maith  an  ni  dhomh  tarruing  dluth  do  Dhia. 
Beannaichte  gu'n  robh  Dia  air  son  sochairean 
a  thigh e,  agus  an  aiteis  sin  leis  am  bheil  e 
deanamh  a  shluaigh  aoibhneach  'na  thigh  ur- 
nuigh. 

Ach  tha  aobhar  agam  a  bhi  fo  rughadh 
gruaidh,  agus  nkire  a  ghabhail  dhomh  fèin, 
nach  robh  tuille  mothachaidh  agam  a  thaobh 
nan  nithe  chaidh  a  chur  fam'  chomhair,  agus 
a  thairgseadh  dhomh  aig  bord  an  Tighearn. 
O  cia  diomhain,  amaideach,  agus  faoin  an 
cridhe  a  ta  agam:  An  uair  a  b'àill  learn  maith  a 
dheanamh,,  an  sin  tha  olc  lkthair  maille  rium. 
A  Thighearn  chaomh,  bi  trocaireach  dhomh  ; 
agus   maith  aingidheachd   mo  nithe  naomha, 

agus  na  leig  do  m'  neo-iomlaineachd  mhinic 
ann  am  frithealadh  dhuitse,  bhi  air  a  chur  as 
mo  leth,  agus  na  cuireadh  i  bacadh  orm  o 
bhuannachd  fhaotainn  o'n  t-sacramaint. 

Bha  mi  nis  a'  foillseachadh  bàis  Chriosd; 
deònaich,  a  Thighearn,  le  cumhachd  an  ni 
sin,  gu'm  bi  am  peacadh  air  a  cheusadh  ann- 
am  ; — an  saoghal  air  a  cheusadh  dhomh,  agus 
mise  air  mo  cheusadh  do'n  t-saoghal  !  agus 
cuidich  learn  bhi  a  ghnàth  a*  giulan  bàsach- 
aidh  an  Tighearn  Iosa  Criosd  mu'n  cuairt 
learn,  chum  gu'm  bi  beatha  Iosa  mar  an 
ceudna  air  a  deanamh  follaiseach  ann  am 
chorp  bksmhor-se. 

Bha  mi  nis  a'  faghail  nan  sochairean  priseil 
a  ta  sruthadh  o  bhks  Chriosd  :  deonaich,  a 
Thighearn,  nach  caill  mi  a  chaoidh  na  soch- 
airean so  !  Ach  mar  a  ghabh  mi  thugam  an 
Tighearn  Iosa  Criosd,  thoir  gras  dhomh  chum 
gu'n  gluais  mi  ann,  agus  gu'n  tig  mi  beò  mar 
aon  nach  leam  mi  fèin,  ach  a  ta  air  mo  cheann- 
achadh  le  luach,  a'  glòrachadh  Dhe  le  m'  chorp, 
agus  le  m'  spiorad  a's  leis-san  ! 

Bha  mi  nis  agath-nuadhachadh  mo  chumhn- 
ant  riut,  agus  g'am  cheangal  fèin  as  ùr  gu'm 
buin  mi  dhuitse,  A  nis,  O  Thighearn,  thoir 
gràs  dhomh  chum  mo  bhòid  a  choimhlionadh. 
Cum  so  an  comhnuidh  am  beachd  smuainte  mo 
chridhe,  agus  daingnich  mo  shlighean  romhad. 
Gleidh  mi,  a  Thighearn,  le  d'  ghràs,  chum 
nach  pill  mi  a  ris  gu  amaideachd !  An 
deigh  do'n  Tighearn  sith  a  labhairt,  na  mill- 
eam-sa,lem'  ghiulanfaoin  ngu*  noo-churamach, 

na  nithe  a  choimhlion  mi  air  an  là'n  diugh ; 
ach  air  do  m'  chridhe  bhi  air  a  chur  am  fars- 
uinneachd  le  sòlasaibh  an  Tighearn,  thoir 
dhomh  gu'n  gluais  mi  ann  an  slighe  t'  àith- 
eanta,le  gairdeachas  agus  seasmachd,  agus  gu'n 
gleidh  mi  an  comhnuidh  mo  threibhdhireas. 

An  t-anam  luachmhor  so  agam,  a  chaidh  a 
dhealbh  le  d'  lamhaibh  fèin,  agus  a  shaoradh 
le  fail  do  Mhic,  tha  mi  toirt  thairis  duit  gu 
bhi  air  a  naomhachadh  le  d'  spiorad  agus  le 
d'  ghràs,  agus  air  a  chumadh  ri  d'  thoil 
bheannaichte  anns  na  h-uile  nithibh.  A 
Thighearn,  cuir  suas  do  righ-chaithir  a'm' 
chridhe,  sgriobh  do  lagh  an  sin,  doirt  a  mach 
do  ghràdh  an  sin,  agus  thoir  gach  smuain  a  ta 
an  taobh  a  stigh  dhiom  fo  cheannsal  dhuitse, 
fo  riaghladh  cumhachdach  do  lagha,  agus  fo 
umhlachd  thoileach  do  d'  ghràdh  !  Gleidh  tre 
t'ainm  fèin,  an  ni  sin  a  dh'earb  mi  riut ; 
gleidh  e  fa  chomhair  an  là  san  gairmear  air  a 
shon !  Bitheam  air  mo  ghleidheadh  gu  neo- 
choireach  gu  ruig  teachd  do  ghlòire,  chum's 
gu'm  bi  mi  air  mo  chur  gu  neo-lochdach  a'd' 
lathair  le  mòr-aoibhneas  ! 

Tha  mi  fàgail  mo  ghnothuichean  saoghalta 
gu  riaghladh  do  fhreasdail  caoimhneil  agus 
neo-mhearachdach  :  A  Thigheam,  teasairg  m' 
anam ;  agus  an  sin,  a  thaobh  nithe  eile,  dean 
rium  an  ni  a's  àill  leat, — a  mhàin  thoir  air 
gach  ni  tha  teachd  a'm'  chrannchur  oibreach- 
adh  chum  mo  bhuannachd  spioradail  agus 
shiorruidh.  Biodh  gach  ni  glan  dhomhsa, 
agus    thoir     orm    gu'm    blais   mi   gràdh    do 

chumhnaint  ann  an  sochairibh  coitchionn;  agus 
le  do  ghras,bitheam  air  motheagasg  chum  gu'm 
b'  aithne  dhomh  uireabhuidh  fhulang,  agus 
pailteas  a  shealbhachadh, — soirbheas  a  mhealt- 
uinn,  agus  àmhghar  a  ghiulan,  mar  a's  cubh- 
aidh  do  Chriosduidh :  agus  aig  gach  uile  àm 
biodh  do  ghràs  uile-fhoghainteach  air  mo 
shon,  agus  oibrich  annam  araon  an  toil  agus 
an  gniomh  a  rèir  do  dheadh-ghean  fein. 

Agus  a  chum  gu'n  lean  mi  mo  dhleasdnas, 
agus  gu'm  bi  mi  iomlan  ann,  biodh  mo  chridhe 
air  a  chur  am  farsuinneachd  le  gràdh  do  Iosa 
Criosd,  agus  fo  mhothachadh  ceart  air  son 
àirde  agus  doimhneachd,  fad  agus  leud  a* 
ghràidh  sin  a  nochd  e  dhomhsa,  tha  dol  thar 
uile  thuigse  agus  do-labhairt. 

Agus  mar  dhearbhadh  air  a'ghràdh  sin,  biodh 
mo  bheul  air  a  lionadh  le  a  mholadh  :  Is  airidh 
an  t-Uan  a  chaidh  mharbhadh  air  beannachd, 
air  urram,  air  glòir,  agus  air  cumhachd  fhaot- 
ainn ;  oir  chaidh  a  mharbhadh  agus  shaor  e 
fuigheall  sonraichte  do  Dhia  le  'fhuil,  agus 
rinn  e  righrean  agus  sagairt  dhinn.  Beannaich 
an  Tigheara,  O  m'anam !  agus  moladh  gach 
ni  tha  an  taobh  stigh  dhiom,  'ainm  naomh-san, 
a  mhaitheas  dhomh  mo  pheacanna  gu  leir, 
agus  a  shlànuicheas  m'uile  euslainte;  a  shaoras 
mo  bheatha  o  sgrios,  agus  a  chrùnas  mi  le 
caoimhneas-graidh,  agus  le  caomh-thròcairibh; 
a  thoisich  deadh-obair  annam,  agus  a  choimh- 
lionas  i  gu  là  Chriosd.  Am  fad  a's  beò  mi, 
beannaichidh  mi  an  Tighearn ;  Molaidh  mi 
mo  Dhia   am   feadh  a  ta  bith  agam  ;  agus  an 

uair  nach  bi  bith  agam  air  thalamh,  tha  dò- 
chas  agam  ri  bith  air  nèamh,  far  an  coimhlion 
mi  an  ni  so  air  doigh  ni's  fearr.  O  bitheam 
air  mo  chumail  suas  leis  na  gairdeinibh  siorr- 
uidh,  agus  air  mo  ghiulan  o  neart  gu  neart, 
gus  an  nochdar  mi  an  làthair  Dhè  ann  an 
Sion ;  air  sgàth  Iosa  Criosd,  a  bhàsaich  air 
mo  shon,  agus  a  dh'eirich  a  ris,  anns  am  miann 
learn  bhi  air  m'f  haotainn  beò  no  marbh.  Nis 
do  Dhia  an  t- Athair,  am  Mac,  agus  an  Spiorad 
naomh,  biodh  an  rioghachd,  an  cumhachd, 
agus  a'  ghlòir,  nis  agus  gu  siorruidh.     Amen. 

